Sitee: Kan Boduvunthah Hahlunukoh Fandiyaarun Vaki Kurumun Molheh Libenee?\nހިސަން ޖޭއެސްސީގެ މެމްބަރުކަމުގެ ހުވާ ކުރައްވަނީ-- ފޮޓޯ: ރައީސް އޮފީސް\nއާންމު ސީޓީ: ކަން ބޮޑުވުންތައް ހައްލުނުކޮށް ފަނޑިޔާރުން ވަކި ކުރުމުން ލިބޭ މޮޅަކީ ކޮބާ؟\n06 ޖޫން 2022 - 10:17:49\nޖުޑިޝަލް ސާވިސް ކޮމިޝަނުގެ ރައީސް ހިސާން ހުސައިނަށް. ވެދުން ސަލާމަށް ފަހު ދަންނަވަމެވެ. އަދުލުވެރި ފަނޑިޔާރުގެ އަކާއި އަދުލުވެރި ފަނޑިޔާރުންނާއި އަދަލު އިންސާފުން ކޯޓްތަކާއި މުޖުތަމައު ހިންގުމަކީ ކަމަނާމެންގެ އެންމެ ބޮޑު އެއް ވައުދެވެ. އެ ވައުދު ފުއްދުމަކީ އިސްލާމީ ރިވެތި އުސޫލެވެ.\nއަޅުގަނޑުގެ މި އާންމު ސިޓީ ކަމަނާއަށް އެޑްރެސް ކޮށްލަން ޖެހުނީ ފަނޑިޔާރުގެ އާއި ފަނޑިޔާރުންގެ ކަންކަން އަދުލުވެރިކަމާއެކު އިންތިޒާމުކޮށް ހިންގުމަށް ހިތްވަރު ދިނުމަށެވެ. މި ދުވަސްވަރު ރަށު ތެރޭގައި މެދު ކެނޑުމެން ނެތި އަޑު އިވެމުންދަނީ ހައިކޯޓުގެ ފަނޑިޔާރަކު ގާނޫނާ ހިލާފަށް ވަކި ކުރަން އުޅޭ ވާހަކަ އެވެ.\nކަމަނާއަކީ ވެސް ގާނޫނީ ވަކީލަކަށްވެފައި އަދި އަދަލުވެރި މުޖުތަމައެއް އަށަގެންނެވުމަށް ހަމަ ޔަގީނުންވެސް ވަކާލާތު ކުރައްވާ ކަމަނާއަކަށްވެ އެމަގުން ބޭރުން ކަންކަން ދާ ވާހަކަ ރަށު ތެރޭގައި ގޮވާގޮވުމަކީ ކަން ބޮޑުވާން ޖެހޭކަމެވެ.\nއިންސާފު ގާއިމުވެފައިވާކަން ކަށަވަރު ކުރާ އެއް ހަމަ އަކީ، ކަމަނާމެން ވިދާޅުވާގޮތުންނަމަ، އިންސާފު ލިބޭކަމުގެ އިހްސާސް ރައްޔިތުންނަށް ވުމެވެ. އެ ބަހުން ދޭހަވާ އެއްކަމަކީ ގިނަ ބަޔަކަށް ގަބޫލު ކުރެވޭ މިންވަރަށް އެކަން ހިނގުމެވެ.\nހައިކޯޓް ފަނޑިޔާރު ހަމީދު ވަކި ކުރުމުގެ މައްސަލާގައި އަދަލުވެރިކަމެއް ނެތްކަމުގެ ވާހަކަ އިންތިހާއަށް އަޑު ގަދަކޮށް ދައްކާއިރު އެ ވާހަކަ ދައްކާ ސަބަބާ މެދު އަދި އެއް ފަހަރު ވިސްނާލުމަކީ ކަމަނާ ކޮށްފައިވާ ހުވާގެ ހައްގުގައި ކޮށްލުން ރަނގަޅުކަމެއް ކަމަށް ދެކެމެވެ.\nގާނޫނަކީ ދަބަރެއް ކަހަލަ އެއްޗެކޭ ބުނާ އަޑު އަހަމެވެ. ނަމަވެސް ގިނަ ބަޔަކު ނުވަތަ ރަނގަޅެއް ލިބެން އޮތް މަގަކުން ގާނޫނު މާނަ ނުކުރެވޭނެތޯ އެވެ. ފަނޑިޔާރު ހަމީދު މައްސަލައަށް ބަލާއިރު އޭނާ ވަކި ކުރުމުގެ ކަންކަން ޖޭއެސްސީން ގެންގޮސްފައިވަނީ އިޖުރާއަތާ ހިލާފަށް ކަމަށް ހަމީދު އާއި ގިނަ ވަކީލުން އަދި މަޖިލީހުގެ ޖުޑީޝަރީ ކޮމެޓީން ބުނާ އިރު އެ އެންމެންނަށް ގޮން ޖަހާފައި ކަންކަން ކުރުމުގެ ބޭނުމެއް އޮތްކަމަކަން ނުފެނެ އެވެ.\nމަޖިލީހުގެ ކޮމެޓީން އެ ބުނާ ވާހަކަތައް އަޑު އަހާފައި އެދޭ އިރުޝާދާއެއްގޮތަށް ފަނޑިޔާރު ހަމީދު ވަކި ކުރުމުގެ ޕްރޮސެސް ޖޭއެސްސީން ނިންމާލާފައި އަލުން މަޖިލީހަށް ފޮނުވުމުން މިހާރު އުފެދިގެން އުޅޭ ފިތުނަ ވެސް ނިމުކަން އަންނާނެ ކަމަށް ފެނެ އެވެ. އެހެންކަމުން ކަމަނާ އިސް ނަންގަވައިގެން އެމަގުން ފަނޑިޔާރު ހަމީދު މައްސަލަ ނިންމުމަށް މަސައްކަތްކޮށް ދިނުން އެދެމެވެ.\nފަނޑިޔާރު ހަމީދު އާއި ރައޫފު މައްސަލަ ބަލަން ފެށި އިރު ފްލެޓް ނަގާފައިވަނީ އެ ދެ ފަނޑިޔާރުން ނޫންކަން އިރުގެ އަލިކަން ލިބިގެން މިއުޅޭ ހުރިހާ ދިވެހިންނަށް ވެސް އެނގޭނެ އެވެ. ރައީސް ޔާމީން ސަރުކާރުން ފަނޑިޔާރުންނަށާއި ބައެއް މުއައްސަސާތަކުގެ ވެރިންނަށް ފްލެޓް ދީފައިވަނީ ގާނޫނު އަސާސީގައި ބުނާ އުސޫލުން ބޭރުންކަން ހޮދު ކަމަނާއަށް މާ ރަނގަޅަށް އެނގިވަޑައިގަންނަވާނެ އެވެ. ނަމަވެސް ޖޭއެސްސީން ތިޔަ ދުވަނީ އެންމެ ދެ ފަނޑިޔާރުންގެ ފަހަތުން ކަމަށް ފެނެ އެވެ.\nކަމަނާ މިހާރު ތިޔަ އިންނެވި ގޮނޑި ކަމަށްވާ ޖޭއެސްސީގެ ރައީސްގެ މަގާމުގައި ކުރިން ހުންނެވި ސުޕްރިމް ކޯޓުގެ ފަނޑިޔާރު އަބްދުﷲ އަރީފު ޖޭއެސްސީގެ ރައީސް ކަމުންނާއި ފަނޑިޔާރުކަމުން ވަކިވެވަޑައިގެންނެވި އިރު ފަނޑިޔާރު އަރީފުގެ ކަންކަން ހުރި ގޮތާއި އޭނާ އާ މެދު ކަމަނާ މެން ކަންކަން ކުރެއްވި ގޮތް އެންމެ ރަނގަޅަށް އެނގިވަޑައިގަންނަވާނީ ވެސް ކަމަނާއަށެވެ.\nފަނޑިޔާރު އަރީފަށް ޝަރަފުވެރިކަމާއެކު ރިޓަޔާ ކުރުމުގެ ފުރުސަތު ދިނުމަށް ފަހު ގަވާއިދަށް ގެނެސްފައިވާ ބަދަލުގެ ސިއްރު ވެސް އެނގިވަޑައިގަންނަވާނެ އެއް ބޭފުޅަކަށް ކަމަނާ ވެގެންދާނެ އެވެ. މި ގޮތަށް ވަރަށް ވާހަކަ ދަންނަވާލަން ބޭނުމެވެ. ނަމަވެސް މައިގަނޑު ބޭނުމަކީ އިންސާފުން ބޭރުން ކަމެއް ކުރާކަމަށް ބުނެ ދައްކާ ވާހަކައިގެ އަޑުން ޖައްވު ގުގުމަމުންދާތީ އަޅުގަނޑުގެ އުނި ސިކުޑިއަށް ވިސްނޭ އެއްޗެއް ދަންނަވާލުމެވެ. އެއީ ކަމަ އެކޭ އެއް ފަދައިން އަދަލުވެރިކަން މި ރާއްޖޭގައި އޮންނަށް ބޭނުންވާ މީހަކަށްވެފައި ނުހައްގުން އަދި ޑީލެއްގެ ދަށުން އެކި މީހުންނަށް އެކި ގޮތް ހަދަން ބޭނުންނުވާ މީހަކަށްވާތީ އެވެ. ސިޓީ ނިންމާލުމުގެ ކުރިން އެއް ވާހަކަ ދަންނަވާލަމެވެ.\nރައީސް ޔާމީން ވެރިކަމުގައި އޭރުގެ އުއްތަމަ ފަނޑިޔާރު އަހްމަދު ފާއިޒު ހުސައިންނާއި ސުޕްރިމް ކޯޓުގެ އޭރުގެ ފަނޑިޔާރު އަދި މިހާރު އުއްތަމަ ފަނޑިޔާރު އަހުމަދު މުއުތަސިމް އަދުނާނާ ފަނޑިޔާރުކަމުން ވަކި ކުރި ދުވަހު ކަމަނާ މެން ދެއްކެވި ވާހަކަތައް އައްސަވާލުން ބުއްދިވެރިވާނެ އެވެ. ނަމަވެސް މިއަދު ކަމަނާއަކީ ސިޔާސީ އިސް ބޭފުޅަކަށްވެފައި ސިޔާސީ ބޭފުޅުންގެ ކުރިމަތީގައި ގިނަ ފަހަރު އޮންނާނީ އަދުލުވެރިކަމެއް ވުރެ ބޮޑަށް ތިމާމެން ބޭނުންވާ ކަންކަން ހާސިލު ކުރުން ކަމަށްވާތީ ކުރިން ދެއްކެވި ވާހަކަ އާއި ގާނޫނުން ދައްކާފައިވާ މަގުން ހިނގުމަކީ މުހިންމުކަމެއް ނޫންކަން ވެސް ހިތަށް ވަދެ އެވެ.\nއަޅުގަނޑަކީ ކަމަނާއަށް ލަފައެއް ދެވޭނެ އަދި ކަމެއް ހަނދާން ކޮށްލަ ދެވޭވަރުގެ މީހެއް ނޫން ނަމަވެސް އަޅުގަނޑުގެ ކަން ބޮޑުވުން ކަމަނާއަށް ހިއްސާކޮށްލުމަށް މި ފުރުސަތުގެ ބޭނުން ހިފޭމެ އެވެ.\n6 މޭ 2022\nހާދިމްކުމް، މޫސާ އަލީ ކަލޭގެފާނު


Dho?! Nuva mas fahun .Ep09.\n* އޭޕްރީލް 11 ވަނަ ދުވަހުގެ ބަޔާ ގުޅޭ ...\nނަވާލް ބުނަން ބޭނުން ނޫނިއްޔާ ސިއްރެއް ވެސް އޭނަގެ ކިބައިން ހޯދުން ވާނީ ނާދިރު ކަމަކަށެވެ. އެކަމަކު އައިރީންގެ ކަންތައްގަނޑުގައި ނުބައެއް އުޅޭހެން އޭނައަށް ހާދަ ހީވެ އެވެ. ކޮންމެގޮތެއް ވިއަސް އޭނަ ހުއްޓައިލާނީ އެކަމެއް ހޯދައިފައެވެ.\n"އެހާ ކަންބޮޑުވެފަ ތިއިންނަނީ އަހަންނާއެކު އަންނަން ޖެހިގެންތަ؟" ކާރު މަޑުކޮށްފައި އާހިލް ވާހަކަދެއްކި އެވެ.\n"އަހަރެން މިވިސްނަނީ ރީންއާ ދޭތެރޭ..." ރާމީން ބުނީ ތެދަށެވެ.\n"އަހަރެން މިހުރީނު... އަހަރެން ރީން ބަލާނަން.." އާހިލް ރާމީންގެ އަތުގައި ހިފާލަން އުޅެފައި ފަހު ވަގުތު ނިންމީ އިދިކޮޅަށެވެ.\nއެވަގުތު ރާމީން ބަލައިލީ އެވާހަކަ ޤަބޫލުނުކުރާފަދަ ގޮތަކަށެވެ. އާހިލްއަށް އެކުލަވަރު ފާހަގަވި އެވެ. ރާމީން އޭނައަށް އެވަރުގެ އިތުބާރެއް ވެސް ނުކުރާކަން އިހްސާސްވެފައި ހިތުގައި ރިހުމެއް އުފެދުނެވެ. އޭނަ ބޭނުންވީ ސުވާލުކުރާށެވެ. ރާމީންގެ އިތުބާރު އޭނަގެ މައްޗަށް ނެތިގެންދިޔަ ސަބަބު އޮޅުންފިލުވާށެވެ. އެކަމަކު އޭނަ ހަމަ ސުވާލުކުރަން ތައްޔާރުވެލިތަނާ ރާމީން އަނެއްފަރާތަށް އެނބުރި ދޮރު ހުޅުވާލައިފައި ފައިބައިފި އެވެ.\nހުސްމޭޒެއް ހޯދައިގެން އިށީނދެފައި ގެންނަންވީ އެއްޗަކާއި ބެހޭގޮތުން އާހިލް އެހި އެވެ. މަނާވެގެންފފައި ރާމީން އުޅުނީ އެކައްޗެއް ވެސް ނުގެންނާށެވެ. އޭނަގެ މަޤްސަދު އޮތީ ހާމައަށެވެ. އެތާ ގިނައިރު މަޑުކުރާކަށް އޭނަ ބޭނުމެއްނުވެ އެވެ. އެކަމަކު އާހިލް ވެސް ހުރީ އެހާ ފަސޭހައިން ދޫ ދޭ ގޮތަކަށް ނޫނެވެ. ވެއިޓަރު އައުމާއެކު އޭނަ އޯޑަރު ދިނީ ދެމީހުންގެ ރޭގަނޑުގެ ކެއުމަށެވެ. ރާމިން ހިތްހަމަނުޖެހުނުކަން މޫނުމަތިން ހާމަވި ނަމަވެސް އިތުރަށް ބަހުސްކުރާކަށް ނޫޅުނެވެ. ދުރުބަލަން އިނީ އެވެ.\n"ހަމަ އެހާ އުދަނގޫތަ އަހަރެން ކައިރީ އުޅެން؟" ވެއިޓަރު ދިއުމާއެކު އާހިލް އެހި އެވެ.\n"ކޮންވާހަކައެއް ދައްކަން އަހަރެން ތިގެނައީ؟" ރާމީން ވަގުތު ބޭކާރު ކުރާކަށް ގަސްތެއް ނުކުރެ އެވެ. އޭނަ ބޭނުންވީ އާހިލް ދައްކަން އައި ވާހަކައެއްވިއްޔާ އަވަހަށް ދައްކައި ނިންމާށެވެ.\n"އަހަންނަކަށް ޔަޤީނެއް ނޫން ރާމީ މިތާ މަޑުކުރާނީ ކިހާ އިރަކު ކަމެއް. އެހެންވީމަ އެންމެ މުހިންމު ވާހަކައިން ކަންނޭނގެ ފަށަން ވީ." އާހިލް ފެންތަށިން ކޯވަރެއް ބޯލާފައި ބެހެއްޓުމަށްފަހު މޭޒުމަތީ ދެއަތް ހުރަހަށް ބޭއްވީ އެވެ.\nރާމީން ހިމޭނުން އިނީ ބަލާށެވެ. އެކަމަކު ކުރިއަށްވުރެ ބޮޑަށް މޭޒާއި ކައިރިވެލައި އާހިލް ބުނާ އެއްޗެއް އަހަން ތައްޔާރުވި އެވެ.\n"އަހަރެން ބޭނުމެއް ނޫން ރާމީ ދޫކޮށްލާކަށް." އާހިލް ހާމަކުރި އެވެ.\nރާމީންއަށް ލިބުނު ސިހުމުގައި ޖެހިލެވުނީ ފަހަތަށެވެ. ދެން މަޑުމަޑުން ދެފަރާތަށް ބޯ ހޫރުވާލައިފި އެވެ. ރާމީންގެ މިހަރަކާތުން އާހިލްއަށް ބުމަ ކައިރިކޮށްލެވުނެވެ. އޭނަ އިންތިޒާރު ކުރީ ރާމީންގެ ރައްދު އަންނާނެ ގޮތަކަށެވެ. ގޮނޑިން ނުތެދުވެ އެއިންގޮތަށް އިނދެވުނީ ވެސް ލައްކަ މަސައްކަތުންނެވެ.\n"އާހިލް އަހަރެން ތިގެނައީ ތިވާހަކަ ދައްކަން ކަމަށްވިއްޔާ ބުނަން އޮތީ ސޮރީއޭ. އަހަރެންގެ ނިންމުން ބަދަލެއް ނުވާނެ. އަހަންނަކަށް ދެން އާހިލްއާއެއްކަކު ނޫޅެވޭނެ.." ރާމީން ޖަވާބުދިނެވެ.\nހިތް ކޮންމެ ގޮތަކަށް އޮތަސް މޫނުމައްޗަކުން އޭނަ އެކަމެއް ނުދައްކަ އެވެ. އަޑުގައި ވެސް ސާބިތުކަމެވެ. އެކަމަކު އާހިލްގެ ސާބިތުކަން ގުޑުވައިލީ އެޖަވާބު އަހައިފަ އެވެ. އޭނައަށް އެއިންތާ ނީނދެވިގެން ތެދުވެފައި ރާމީންއާ އެންމެ ކައިރީ ހުރި ގޮނޑި ދުރުކޮށްލުމަށްފަހު އިށީނދެއްޖެ އެވެ. ކަންބޮޑުވެފައި ރާމީންއަށް ހިންދިރުވައިލެވުނެވެ. އެވާހަކަ ދައްކަން އާހިލް އޭނަ ގޮވައިގެން އެފަދަ މީހުން ގިނަ ތަނަކަށް އައީތީ ވެސް ޝަކުވާ ކުރެވުނެވެ. މީހުންގެ ސަމާލުކަން އެދެމީހުންނަށް ލިބޭކަށް އޭނަ ނޭދެ އެވެ.\n"ކީއްވެ ރާމީއަށް އަހަންނާއެކު ނޫޅެވޭނީ؟ ކޮބާ މައްސަލައަކީ؟" އުނގުމަތީ އޮތް ރާމީންގެ އަތްތިލަ ނަގައި މުށުތެރޭ ހިފަހައްޓާލައިގެން އިނދެ އާހިލް ސުވާލުކުރި އެވެ.\n"އަހަރެންދެކެ މިހާރު ލޯއްބެއް ނުވޭތަ؟" ޖަވާބު ނުދެވެނީސް އާހިލް އަނެއް ސުވާލު ކޮށްލި އެވެ.\nހިތްވަރު ހޯދުމަށްޓަކައި ރާމީން އިރުކޮޅަކު އިސްޖަހާލައިގެން އިނެވެ. އޭނަ އިސްއުފުލާލިއިރު އާހިލް އިނީ ޖަވާބެއްގެ އިންތިޒާރުގައި ބަލަހައްޓައިގެންނެވެ. ސަބަބު އޮޅުންފިލުވައިގެން ނޫނީ ނުދާން އަޒުމް ކަނޑައަޅައިގެންނެވެ.\n"ހަމައެކަނި ލޯބިވުމަކުން ނުފުދޭނެ އާހިލް... " ރާމީންގެ ޖަވާބު އަހާފައި އާހިލްގެ މޫނު އުޖާލާވެގެން އައެވެ.\nއެކަމަކު އެއީ ހިނދުކޮޅަކަށެވެ. ލޯބި ވިއަސް ދުރަށް ދާން ރާމީން ބޭނުންވާކަން ހަނދާންވެފަ އެވެ.\n"ކޮންކަމެއް އަހަރެން އިތުރަށް ކުރަންވީ؟ އަހަރެން މިހުރީ ރާމީ ބުނެފި ކޮންމެކަމެއް ކުރަން ތައްޔާރަށް..." އާހިލްގެ ކޮންޓްރޯލް ގެއްލި ވާހަކަދެއްކީ އާދޭހުގެ ރާގުގަ އެވެ. ރާމީން އަތުން ބީވެގެން ދިޔަނުދިނުމަށްޓަކައި ކޮންމެފަދަ ދަރަޖައަކަށް ވެސް ވެއްޓެއް ތައްޔާރުވެފައިވާ ކަހަލަ އެވެ.\n"އާހިލްއަކަށް ނުވިސްނޭނެ...." އާހިލްގެ އަތުތެރެއިން އަމިއްލަ އަތް މިނިވަންކޮށްފައި ރާމީން މަޑުމަޑުން ދެފަރާތަށް ބޯ ހޫރައިލި އެވެ.\nއާހިލްގެ މޫނުން ފެނުނީ އިތުރު ސުވާލުތައް ކުރަން ތައްޔާރުވެފައިވާފަދަ ކުލަވަރެވެ. އެތާ ތިބި ބައެއްމީހުންގެ ސަމާލުކަން އެމީހުންނަށް ލިބެމުންދާކަމެއް ވެސް އޭނައަށް އެނގޭހެނެއް ހިއެއްނުވެ އެވެ. ރާމީން ގަސްތުކުރީ ފާޚާނާއަކަށށް ދިއުމުގެ ބަހަނާގައި އެތަނުން ދާށެވެ. އެއިރުން އާހިލްއަށް ވެސް ތަންކޮޅެއް ހަމަޖެހިލަން ވަގުތުކޮޅެއް ލިބޭނެ ކަމުގައި ޤަބޫލު ކުރެވުނެވެ. އޭނަ އެހެން ބުނެފައި ކޮޅަށް ތެދުވިގޮތަށް އާހިލްގެ ޖަވާބަކަށް ވެސް އިންތިޒާރު ކުރުމަކާއިނުލައި ދަބަސް ކޮނޑުގައި އަޅުވާލައިގެން ހިނގައިގެންފި އެވެ.\nއޭނައަށް ހީވީ ރަނގަޅަށެވެ. އެނބުރި އައިއިރު އާހިލް އިނީ ކުރިއަށްވުރެ ހަމަޖެހިފަ އެވެ. އޭނަ ފެނިގގެން ތަށިތަކަށް އިޝާރާތްކޮށްލުމަށްފަހު ކާން ބުންޏެވެ. މޫޑު ނެތަސް އާހިލް ބާރު އަޅާނެތީ ރާމީން ދެކޮޅެއް ނުހަދަ އެވެ. އަވަހަށް ދާން ބޭނުންވެފައި އިނުމުން ރަހައަކަށް ވެސް ނުބަލައި އޭނަ ކުރިކަމަކީ އަނގައަށް އަޅައިގެން ދިރުވުމެވެ. އެގޮތުން އިތުރަށް އާހިލްއާ ވާހަކަނުދައްކާ ވެސް ވާނެ ނޫން ހެއްޔެވެ؟ އާހިލްއަށް އެކަން ފާހަގަވި ނަމަވެސް ކެއުން ނިމެންދެން އޭނަ އިނނީ ހިމޭނުންނެވެ. ރާމީންދެއްކި ވާހަކަތަކާއިމެދު ވިސްނަނީ ކަމަށްވެދާނެ އެވެ.\n"ކީއްވެ ރާމީއަށް ހީވަނީ އަހަންނަށް ނުވިސްނޭނެއޭ؟ އެއްފަހަރު ވެސް މަސައްކަތްކޮށްލީމައެއްނު އިނގޭނީ؟ އަހަރެން އަޑުއަހާނަމޭ ރާމީގެ ވާހަކަ..." ކެއުން ނިންމާފައި ނިކުމެ ފެށި ކާރު ދަތުރާއެކު އާހިލް ވާހަކަދެއްކި އެވެ.\nއޭނަގެ އިންފަރާތުގެ ބިއްލޫރިގަނޑާއި ދިމާއަށް ބޯ އަރިކޮށްލަމުން އެއް އަތުން ރާމީންއަށް ހިފަހައްޓައިލެވުނީ ނިތުގަ އެވެ. ނިތުގައި ރިހުމެއް އުފެދި މުޅި ބޮލަށް ފެތުރެން ފަށައިފި އެވެ. އެގޮތުގައި އަމިއްލަ ނަފްސް ކޮންޓްރޯލްކޮށްގެން އޭނައަށް އިނދެވޭނީ ކިހާ އިރަކު ކަމެއް ނޭނގެ އެވެ. ބުނަން ނޭދޭ ވާހަކަތައް ދުލާއި ހަމައަށް އަތުވެދާނެތީ ވިސްނަން ޖެހުނެވެ. އެވާހަކަތައް އަހަން އާހިލްއަށް ފަސޭހައެއް ނުވާނެ އެވެ. ނުވެސް ވިސްނޭނެ އެވެ. މައްސަލައަކަށް ނުވެ އަމާންކަމާއެކު ނިމުނިއްޔާ އެންމެނަށް ވެސް ރަނގަޅުވާނެ އެވެ.\n"އާހިލް ޕްލީޒް. އަހަރެން މިބުނީނު އަހަރެން ބޭނުމެއް ނޫނޭ އުޅޭކަށް. ދެން އަހަރެން ދޫކޮށްލަންވީނު. މީހުން ބުނެއެއްނު ދުވާމަހެއްގެ ނިގުލުގައި ހިފައިގެނެއް ނޫޅެވޭނެއޭ...." ލޯ މަރާލައިފައި ހުޅުވާލުމަށްފަހު އާހިލްއާ ދިމާއަށް ބަލައިލަމުން ރާމީން ރައްދުދިނެވެ.\nމިފަހަރު އޭނަގެ ރާގުން ހިތްހަމަނުޖެހުން ފައުޅުވާން ހުއްޓެވެ.\n"އޯކޭ..." ރާމީން ވާހަކަދެއްކި ރާގުގައި އާހިލް ވެސް ރައްދުދިނެވެ.\nއެކަމަކު އާހިލް އެހެން ބުނީ ރުޅި އައިސްގެން ކަމެއް ނޫނީ އެގޮތަށް އެއްބަސްވެގެން ކަމެއް ނޭނގެ އެވެ. ޖަވާބު ހަމަ ލިބުމާއެކު ރާމީންއަށް ބަލައިލެވުނެވެ. އޭރު އާހިލްގެ ނަޒަރު ހުރީ މަގުމައްޗަށެވެ. ކޯކަށިގަނޑު ހަރަކާތްކުރީ އޭނަ ބަލަން އިންދަ އެވެ.\nލިބުނު ހައިރާންކަމާއި ހިތްހަމަޖެހުމާއެކު ހިތުގައި ރިހުމެއް ވެސް އުފެދުނެވެ. އާހިލް ހަޤީޤަތުގައި ވެސް އޭނަ ދޫކޮށްލަން ތައްޔާރުވެދާނެތޯ އަމިއްލަ ނަފްސާއި ސުވާލު ކުރެވުނެވެ. މީގެ ކުރިން ފައިވިއްދާފައި އެވާހަކަ ދެއްކި ނަމަވެސް ފުރަތަމަ ފަހަރަށް އާހިލްގެ ފަރާތުން އެފަދަ ޖަވާބެއް ލިބުމުން ހިތްދަތިވާގޮތްވި އެވެ. ލޮލަށް ކަރުނަ ގިނަވާހެން ހީވުމުން އާހިލްއަށް ފޮރުވަންވެގެން އަނެއްކާ ދޮރުފަތާއި ދިމާއަށް އަރިވެލާފައި ބޯ ޖައްސައިލީ ބިއްލޫރިގަނޑުގަ އެވެ.\n"އެކަމަކު ޝަރުތެއްގެ މަތިން..." ކުޑައިރުކޮޅެއް ފަހުން އާހިލް އަނެއްކާވެސް ބުނެލި އެވެ.\nރާމީންއަށް ބުމަ ކައިރިކޮށްލެވުނެވެ. އެކަމަކު އޭނަ ދުރަށްޖެހިނުލާ މަޑުކުރީ އާހިލް އެބުނާ ޝަރުތެއް ހާމަކުރަންދެނެވެ.\n"ޑިވޯސް ވަންދެން ރާމީ ޖެހޭނީ އަހަންނާއެކު އުޅެން." އާހިލްގެ އަނގައިން އެޖުމްލަ ނިކުތްހާ އަވަހަށް ރާމީން ތެޅިގެންފައި އެދިމާއަށް އެނބުރުނެވެ.\n"ވަޓް؟...." އޭނައަށް އެސުވާލުކޮށްލެވުނީ އިތުރަށް ޔަޤީންކުރަން ބޭނުންވިވަރުންނެވެ.\n"ކިހިނެތްވީ؟ އަހަންނާއެކު އުޅެންފަށައިފިއްޔާ ނިންމުން ބަދަލުވެދާނެތީ ޖެހިލުންވަނީތަ؟ އަހަރެން އަދި ހީކުރީ ވަރަށް ޔަޤީންކަމާއެކުކަމަށް..." އާހިލްގެ ޖުމްލަ ފުރިހަމަ ނުވަނީސް ރާމީން ރުންކުރު ގޮތަކަށް ނިންމުން ބަދަލެއްނުވާނެއޭ ބުނެ ޖަވާބުދިނެވެ.\nގެއަށް އާދެވުނުކަން އޭނައަށް ރޭކާލީ ކާރު މަޑުކުރީމަ އެވެ. އޭނަ އިތުރަށް ވާހަކަދައްކަން ބޭނުންވި ވަގުތު އާހިލް އެފުރުސަތު ނުދީ ދޮރު ހުޅުވާލައިފައި ނިކުތީ ބޭރަށެވެ. އެހިސާބުން އޭނައަށް ވެސް މަޖުބޫރުވީ ފައިބާށެވެ.\n"ރާމީގެ ނަސީބު ރަނގަޅިއްޔާ ކޯޓުގައި ތަންކޮޅެއް އަވަހަށް ވެސް މައްސަލަ ކުރިއަށް ހިނގައިދާނެ. އަނެއްކޮޅުން ނިންމުން ބަދަލުނުވާނެކަމުގެ ތިހާ ބޮޑު ޔަޤީންކަމެއް އެބައޮތް. އެހެންވީމަ ރާމީ ކަންބޮޑުވާން ޖެހޭ ކަމެއް ނެތެއްނު. އަހަރެން ހަމައެކަނި މިއެދެނީ ކައިވެނި ނިމުމަމާއި ހަމައަށް އަންނަންދެން އަހަރެންނާއެކު އުޅެން..އަދި އަހަރެން ރާމީ ނުރުހުމުގަ އެއްވެސް ކަމެއް ކުރާކަށް މަސައްކަތެއްނުކުރާނަން. އެކަމާއި ކަންބޮޑުވެދާނެތީ އެވާހަކަ ވެސް ބުނެލީ.." ދޮރުފަތް ނުލައްޕާ ހިފަހައްޓައިގެން ހުރެފައި ރާމީން ވަށައިލާފައި އައިސް ކައިރިވުމާއެކު އާހިލް ވާހަކަދެއްކި އެވެ.\nހަތަރުކަޅި ހަމަކޮށްލާފައި އޭނަ އެއްބުމަ އަރުވައިލީ އެކަމަށް ގޮންޖަހައިލާފަދަ ބެލުމަކާއިއެކުގަ އެވެ.\n"ފައިން. އަހަރެން އުޅެފާނަން އާހިލްއާއެކު. އެކަމަކު ތިގެއަކަށް ނުދާނަން..." ރާމީން ހަށަން ބަނދެލި އެވެ.\n"ތިގޮތް ވެސް އަހަންނަށް އެންމެ ރަނގަޅު. އެހެންވީމަ މާދަމާ އަހަރެން އަންނާނަން މިކޮޅަށް.." ޖަވާބުދިންއިރު އާހިލްގެ މޫނުން ފުރަތަމަ ފަހަރަށް ހަމަޖެހުމުގެ ކުލަވަރު ފެންނަން ހުއްޓެވެ.\nކާރު ގޮސް ގެއްލުނުފަހުން ވެސް ރާމީންއަށް ވިސްނަން ހުރެވުނީ އާހިލްގެ މަޤްސަދާއިމެދުގަ އެވެ. އެހާ ކުރު މުއްދަތެއްގެ ތެރޭގައި އޭނަގެ ވިސްނުން ބަދަލުކުރެވިދާނެ ކަމުގައި އުންމީދު ކުރަނީ ކަމަށް ވެދާނެ ހެއްޔެވެ؟\nނިޝާލް ނިކުމެގެން ދިއުމުން ނަވާލް ކާންދާން ވެގެން ނިކުމެފައި އައިދަން އުޅޭތޯ ބަލަން އެކޮޓަރި ދޮރު ހުޅުވައިލި އެވެ. އައިދަން އޭރު ފާޚާނާއިން ނިކުތީ އެވެ. ނަވާލް ފަސްއެނބުރި ބަލާލައިފައި އެތެރެއަށް ވަދެ ދޮރު ލައްޕައިލި އެވެ. މިއަމަލުން އައިދަންގެ ސަމާލުކަން ލިބުނެވެ. އޭނަ ތުވާލިކޮޅު ބާއްވާފައި އައިސް ނަވާލް ކުރިމައްޗަށް ހުއްޓި ވެގެން އުޅޭ ގޮތެއް އެހި އެވެ.\nޖަވާބުގައި ނިޝާލްދެއްކި ވާހަކަތައް ކިޔައިދިނުމުން ކަންބޮޑުވެފައި ނިތުގައި އަތް ހާކައިލި އެވެ. އޭނަ އެނދުގައި އިށީނދެފައި ނިޝާލް އެހެން ވާހަކަދެއްކީ އެއްޗެއް އެނގިގެންތޯ ސުވާލު އުފެއްދި އެވެ. އެވަގުތު ނަވާލް ގޮސް ޖައްސައިލީ އެތާ ހުރި އެހެން ގޮނޑިއެއްގަ އެވެ.\nއޭނަ މަޑުމަޑުން ދެފަރާތަށް ބޯ ހޫރާލައިފައި ބުނީ ނިޝާލް އެއުޅެނީ ހަމައެކަނި ޝައްކުވެގެން ހޯދަން ކަމުގަ އެވެ. އަދި އެކަށީގެންވާ ބޮޑު ހެއްކެއް ނުފެންނަނީސް ޔަޤީންނުވާނެ ކަމުގަ އެވެ. ތަންކޮޅެއް ވިސްނައިގެން އުޅުމަށް ބުނެފައި އޭނަ ދާންވެގެން ތެދުވުމާއެކު އައިދަން ގޮވާލި އެވެ.\n"ސޮރީ. ކުރީ ރޭ އަތް އިސްކުރެވުނީ މާ ކަންބޮޑުވެފަ ހުއްޓަ ރުޅިއާދެވުނީމަ..." އައިދަން މައާފަށް އެދުނެވެ. ނަވާލް ބަލައިލިއިރު އައިދަން އިސްޖަހާލައިގެން އިނީ އެމޫނަށް ބަލަން ނުކެރިފައެވެ.\nއައިދަން އިރުކޮޅަކުން އިސްއުފުލައިލުމުން ނަވާލް ވެރިކޮށްލީ ލުއި ހިނިތުންވުމެކެވެ. ކަމެއް ނޫނޭ ބުނާފަދަގޮތަކަށް އަތުން އިޝާރާތެއް ދައްކާލައިފައި އަނެއްކާ ވެސް ހިނގައިގަތެވެ. ދެން އޭނަ ހުއްޓުނީ ދޮރާއި ހަމައިންނެވެ.\n"ފަހަރީގެ ކޮއްކޮއާ ދިމާއަށް ބޭބީމަމާއޭ ބުނީމަ ވަރަށް ރުޅިއައިސްފަ ބުނެފި އެހެން ނުކިޔާ އައިދަން ކައިރީ އަހާށޭ.." ނަވާލް ތަޅުގައި ހިފައިގެން ހުރެ އެނބުރި ވާހަކަދެއްކި އެވެ.\nއައިދަން އެވަގުތު ނިތަށް ރޫގިނަކޮށްލާފައި ބަލަން ފެށީ ދުރެވެ. އައިދަން ދެން ދިނީ ނަވާލް\nއަހަން ތައްޔާރުވެގެން ހުރި ކަހަލަ ޖަވާބެއް ނޫނެވެ. އެއީ އައިރީން ބަނޑުބޮޑުވީ އޭނައާއިއެކު ކުރެވުނު ކައިވެންޏާއި ގުޅިގެންކަމެވެ. ނަވާލްއަށް ލިބުނު ހައިރާންކަމަކުން އަތް އުފުލާލުމަށްފަހު އަނގަމަތީ ހިފާލެވުނެވެ. ކައިވެނި ކުރީ އެނޫންގޮތަކަށް އިތުރު ގުޅުމަކަށް ދާން އައިރީން ޤަބޫލުނުވެގެން ކަމަށް ބުނުމުން ކުރިއަށްވުރެ ބޮޑަށް އަމިއްލަ ނަފްސް ކުށްވެރިކުރެވުނެވެ. ވިސްނައިނުލައި އައިރީންކަހަލަ ތޯހިރު ކުއްޖަކާއި ދިމާއަށް އޭނައަށް މިބުނެވުނީ ބުނަންވާވަރު އެއްޗެއް ނޫންކަމަށް ޤަބޫލުކުރެވުނެވެ.\nނަވާލް ދިޔައިރު ކައްކާމީހާ ހުރީ އާދައިގެ މަތިން އޭނަގެ ކެއުން ތައްޔާރުކޮށްފަ އެވެ. ތަށިތައް ހިއްލައިލުމަށްފަހު ގޮނޑީގައި އިށީނދެ އޭނަ ފުރަތަމަ އިނީ އަނގަމަތީ އަތް ވިއްދާލައިގެން ފުން ވިސްނުމެއްގަ އެވެ. އިރުކޮޅަކުން ތެދުވެގެން ގޮސް ފްރިޖް ހުޅުވައިގެން ބަލަން ފެށި އެވެ. މިވާގޮތެއް ނޭނގިގެން ކައްކާ މީހާ ހައިރާންވެފައި ބަލަން ހުއްޓެވެ. އިތުރު އެއްޗެއް ތައްޔާރުކުރަންތޯ އެހުމުން ބޯޖަހައިލި އެވެ. ކައްކަންވީ އެއްޗަކާއި ބެހޭގޮތުން ސުވާލުކުރުމުން ނަވާލް އެދުނީ މަޑުކޮށްލުމަށެވެ.\nއޭނަ ފޯނު ނަގައިގެން ބަލަ ބަލާފައި ކައްކަން ބުނީ މީގެ ކުރިން އޭނަ އެއްފަހަރު ވެސް ކައްކަން ނުބުނާ ދެވައްތަރެއްގެ އެއްޗަކަށެވެ. ސުވާލު އުފެދިފައި ހުރެގެން ކައްކާ މީހާ މަސައްކަތް ނިމެންދެން އިންތިޒާރުގައި އޭނަ އިނީ ފޯނާއި ކުޅެލަ ކުޅެލަ އެވެ. ނިމުނުކަން އިޢުލާން ކުރުމުން ދެން އެދުނީ އެއެއްޗެހި ތަބަކަކަށް ލައި ދިނުމަށެވެ. ނަވާލްއަށް ކައްކާފައި ހުރި އެއްޗެހިން ވެސް ބައެއް އެއްތައްޓަށް އަޅާފައި ތަބަކުގެ ތެރޭގައި ބެހެއްޓި އެވެ.\nނިޝާލް އައިސް ބަދިގެއަށް ވަންއިރު ނަވާލް ތަބައް ހިފައިގެން ނިކުންނަން އަންނަނީ އެވެ.\n"ކޮންތާކަށް ތިދަނީ؟" ނިޝާލް ސުވާލު އުފެދިފައި އެހި އެވެ.\n"މިދަނީ ގާލްފްރެންޑާއެކު ކާންވެގެން އެކޮޓަރިއަށް." ޖަވާބުދީފައި ފަސްދިންއިރު ނަވާލްގެ ތުންފަތުގައި ވީ ލާނެތް ހިނިތުންވުމެކެވެ.\nނިޝާލްއަށް ލިބުނު ހައިރާންކަމުގައި އިރުކޮޅެއް ވަންދެން ބަލަން ހުރެފައި ވަދެގެން ދިޔަ އެވެ.\n"ކާކު؟" ނަވާލް ގޮސް ޓަކި ދިނުމާއެކު އެތެރެއިން އައިރީން އެހި އަޑު އައެވެ.\nޖަވާބު ދީފިއްޔާ ނުހުޅުވަފާނެތީ ނަވާލް ފަސްޖެހުނެވެ. ނަސީބަކުން ޖަވާބު ނުދެނީސް އައިރީން ދޮރު ހުޅުވާފައި ބޯދިއްކޮށްލި އެވެ. އޭނަ ފެނުމާއެކު ހައިރާންވެގެން ލޯ ބޮޑުކޮށްލި އެވެ.\n"އެތެރެއަށް ވަންނަންތަ؟ މިއެއްޗެހި ވަރަށް ބަރު. ކިރިޔާ މިހިސާބަށް އާދެވުނީ..." އަތުގައި ހުރި ތަބައް ދައްކައިލަމުން ނަވާލް އެދުނެވެ.\nއައިރީން ހައިރާންވެގެން އެސްފިޔަ ޖަހާލައިފައި ދޮރުފަތް ބޮޑަށް ހުޅުވާލުމަށްފަހު ފަހަތަށް ޖެހުނެވެ. ދެކޮޅު ބަލާލައިފައި ނަވާލް ތަބައް ގެންގޮސް ބެހެއްޓީ އެނދުކޮޅުގައި ދިގުދިގަށް ހުރި ލަވްސީޓު މަތީގަ އެވެ. އޭނަ ތެދުވެ ހިންދެމިލާފައި އެނބުރުނުއިރު ވެސް އައިރީން އަޖައިބުވެފައި ބަލަހައްޓައިގެން ހުއްޓެވެ.\n"ގޭގަ އުޅޭ ނޯކަރުންތައް ޗުއްޓިއަށް ދިޔައީތަ؟" އައިރީން ސީރިއަސްވެފައި އައިރީން އެހި އެވެ.\n"ވެރީ ފަނީ.." ނަވާލް ގާތަށް ހިނި އައެވެ.\nއެކަމަކު އައިރީން ހަމަ އެސީރިއަސްކަމުގައި ހުރުމުން އޭނަ ކުރީ ސަމާސައެއްނޫންކަން ވިސްނިގެން ހުނުނން ހުއްޓައިލި އެވެ. ދެއަތް ދެއަތާއި އުނގުޅާލައިފައި އޭނަ ބުނީ އޭނަ އެތަނަށް އައީ އައިރީންއާއެކު ކާންވެގެން ކަމަށެވެ.\n"އާދޭ މިތާ އިށީންނަން!" އައިރީން އެއްޗެއް ނުބުނެ ބަލަން ހުރުމުން އަތުގެ އިޝާރާތުން ލަވްސީޓުގެ އެއްކޮޅު ދައްކާލައިފައި ނަވާލް އެދުނެވެ.\nއައިރީން މަޑުމަޑުން ބޯޖަހާލައިފައި އައިސް ނަވާލް ދެއްކި ތަނުގައި އިށީނުމުން ނަވާލް އިށީނދެލީ އޭގެ އަނެއްކޮޅުގަ އެވެ. މެދުގައި ކާތަށިތަކެވެ. މަތި ނެގުމާއެކު އޭގެ ވަހުން އައިރީން ކުޅުދިޔާވި އެވެ. ޝުކުރުގެ ލޮލަކުން ނަވާލްއާ ދިމާއަށް ބަލައިލެވުނެވެ. ކާއެއްޗެހި ފެނުމުން އޭނަ ކައިރީ ދެން އެއިނީ ނަވާލްކަން ހަނދާންނެތިއްޖެ އެވެ.\n"އައިރީންއަށް މީރީ ވަކި ކޯއްޗެއްކަމެއް ނޭނގޭތީ ބަނޑުބޮޑުކުދިންނަށް ފައިދާހުރި އެއްޗެހި ބަލައިގެން ތައްޔާރުކޮށްފަ މިހުރީ..." ނަވާލް ވާހަކަދެއްކި އަޑަށް އައިރީންއަށް އަނެއްކާ ވެސް އެމޫނަށް ބަލައިލެވުނެވެ. -- ނުނިމޭ --


Gaumiyyathu ge Magsadhakee koba?\nމިނިވަންދުވަހުގެ މުނާސަބަތުގައި ގަލޮޅު ދަނޑުގައި ކުރިޔަށް ދިޔަ ކުޅިވަރާއި ހެވިކަމުގެ ހަރަކާތްތަކުގެ ތެރެއިން-- ފޮޓޯ: ރައީސް އޮފީސް\nގައުމިއްޔަތުގެ މަގްސަދަކީ ކޮބާ؟\nދިވެހިރާއްޖޭގެ ބަސްފޮތުގައި ޤައުމިއްޔަތުގެ މާނައެއް ކަމަށް ބުނެފައި ވަނީ ޤައުމީވަންތަ ކަމެވެ. ޤައުމިއްޔަތާއި އެންމެ ގާތް އިނގެރޭސި ބަހަކަށް ފެނުނީީ "ނޭޝަނަލިޒްމް" މިބަހެވެ. މެރިއަމް ވެބްސްޓާ ބަސްފޮތުގައި ނޭޝަނަލިޒަމްގެ މާނަ ދޭހަކޮށްދީފައި ވަނީ، ޤައުމަށްވާ ވަފާތެރިކަމާއި ދޭ އަހައްމިއްޔަތުކަމުގެ ގޮތަށެވެ. އެހެންކަމުން ޤައުމިއްޔަތަކީ، އެ ޤައުމެއްގެ ތާރީޚާއި ސަގާފަތާއި، ޤައުމަށް ލިބޭ ކުރިއެރުންތަކުގެ އިތުރުން، ޤައުމު ޤައުމަކަށްވާ ސަބަބުތައް ޤައުމީ ފެންވަރުގައި ރައްޔިތުންގެ މެދުގައި ފާހަގަކުރުމޭ ބުނުން އެއީ ކުށެއް ކަމަކަށް ނުފެނެ އެވެ.\nއަޅުގަނޑުމެންގެ މި ލޮބުވެތި ވަޠަން މިދުވަސްވަރު މިދަނީ ޤައުމިއްޔަތުގެ ކުލަވަރު ވަރަށް އަލިގަދަކޮށް ދާދި ކައިރިން ދެކެމުންނެވެ. މަގުތަކުން ފެންނަނީ ޤައުމީ ދިދަ އެވެ. އަޑު އިވެނީ އެޤައުމެއްގެ ރައްޔިތަކަށް ވީތީ ފަޚުރުވެރިވާ ދިވެހި ބިމުގެ ފުރިހަމަކަން ސިފަކޮށްދޭ ޅެން ތަކެވެ. މިނިވަން ދުވަހާއި ޤައުމަށް ރީތި ނަން ހޯދައިދިން ދިވެހި ދަރިންތަކެއްގެ ސަބަބުން ދިވެހި ލޭ ދައުރުކުރާ ހިތްތައް ގުޅިގެން ދިޔައީ ފަހުގެ ތާރީޚެއްގައި ޤައުމު ނުދެކޭ ފަދަ ގޮތަކަށެވެ.\nމިނިވަން ދުވަހުގެ މުނާސަބަތުގައި މަގުތަކުގެ އެއްކޮޅުން އަނެއްކޮޅަށް ހިނިތިންވުމުގެ ދޫލަ އަޅާލި އިރު، އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ރާއްޖޭގެ ކުޅުންތެރިން ހޯދި ކާމިޔާބުގެ ސަބަބުން ސޯޝަލް މީޑިއާގައި ދިޔައީ ތަރުޙީބުގެ އަތްތިލަ ބަޑި އޮހިގެންނެވެ.\nކޮންމެއަކަސް ރައްޔިތުންގެ މެދުގައި އެކުވެރިކަމާއި އެއްބައިވަންތަކަން ޤާއިމްކޮށް، ޤައުމީ ލޯބި އާލާކުރުމަށް ޤައުމިއްޔަތުގެ މުހިއްމު ކަމާއި މެދު އެއްވެސް ޝައްކެއް ނެތެވެ. ނަމަވެސް ދުނިޔެވީ ކޮންމެ ޢަމަލެއްގައި ވެސް ފައިދާ އާއި ގެއްލުންވާ ފަދައިން، ޤައުމިއްޔަތަކީ ވެސް ވަކި ބައެއްގެ މަންފާއަށް ބޭނުން ކުރެވިދާނެ އެއްޗެއްކަން ކަށަވަރެވެ. ތާރީޚުގެ ތެރެއަށް ކަޅިއެއް އެއްލާލުމުން ވެސް މިފަދަ މަންޒަރު ފެންނަލެއް މަދެއް ނޫނެވެ.\nޤައުމިއްޔަތުގެ ނޭދެވޭ އަސަރު އެންމެ ބޮޑަށް ޤައުމުތަކަށް ކޮށްފައި ވަނީ މީލާދީން 1939 އިން 1945 އަށް ކުރިއަށް ދިޔަ ދެވަނަ ބޮޑު ހަނގުރާމައިގެ ދުވަސްވަރު އެވެ. ދެވަނަ ހަނގުރާމައިގެ މޭސްތިރި އެޑޮލްފް ހިޓްލާ، ޖާމަނީގެ ރައްޔިތުނާއި އަސްކަރީ ސިފައިން މުޅި ދުނިޔެ އާއި ދެކޮޅުވެރި ކުރުވީ ޖާމަނީގެ ޤައުމިއްޔަތުގެ ނާޖާއީޒް ފައިދާއިންނެވެ. އެދުވަސްވަރު ޖަޕާނުގައި އުފެދުނު ޤައުމިއްޔަތުގެ ސަބަބުން، އެޤައުމުގެ ޢަމަލުތައް ހުރީ އޭޝިއާގެ އެހެން ޤައުމުތަކުގެ ރައްޔިތުންނަކީ ޖަނަވާރުންނަށް ވުރެވެސް ދަށް ބައެއްގެ ގޮތަށެވެ.\nޚުދު މި ދިވެހި ފަސްގަނޑުގެ ރައްޔިތުން ވެސް ވަނީ ޤައުމިއްޔަތުގެ ނާޖައިޒް ފައިދާގެ ޝިކާރައަކަށްވެފަ އެވެ. ރާއްޖޭގެ ޤައުމިއްޔަތުގެ ނާޖައިޒް ފައިދާ ނެގި މީހުން ޤައުމުގެ ސަޤާފަތާއި ތާރީޚު ބޭނުން ކޮށްފައި ވަނީ އެބައިމީހުންގެ ހަޑިމުޑުދާރު އަމަލުތަކެއް ފޮރުވުމަށް ދަމާލި ފަރުދާއެއްގެ ގޮތުގަ އެވެ. އެހެންކަމުން އެފަދަ މަޙައްލުތަކުގައި ފަރުދާގެ ފުރަގަހުގައި މަންޒަރެއްވާކަން ވެސް ގިނަ ފަހަރަށް ފަހުމެއް ނުވެ އެވެ.\nއަމިއްލަ އެދުމުގެ އޮށުގައި ޤައުމިއްޔަތުގެ ތޮށިލައިގެން އުޅުނު މަންޒަރުތައް ރާއްޖޭގެ ސިޔާސީ މައިދާނުގެ ކުރު ތާރީޚުގެ ތެރެއިން ވެސް ފެންނަން އެބަ ހުއްޓެވެ. ދިވެހިރާއްޖޭގެ ވެރިކަން 30 އަހަރު ވަންދެން ކުރެއްވި ބޭފުޅެއް، ވެރިކަމަށް ދަހިވެތިވެ އޭރުގެ ރައީސް މަޤާމުން ވަކި ކުރައްވަން ގިނަ މަސައްކަތްތަކެއް ކުރެއްވި އެވެ.\nއެގޮތުން ރައްޔިތުންގެ މެދުގައި ރައީސުލްޖުމްހޫރިއްޔާއާ މެދު އިތުރަށް ނަފްރަތު އުފެއްދުމަށް، ރައީސް ކުރައްވަމުން ދިޔަ ލާއިންސާނީ އަމަލުތަކާއި ބެހޭ ގޮތުން ޅެމާއި ލަވަ ހަދާ މީހުން ލައްވާ ކިޔުއްވި އެވެ. ޤައުމުގައި މި ލަވަތައް ޢާއްމުވެ ނަފްރަތުގެ ހުޅު ވާރެއިން ވެސް ނިއްވާ ނުލެވޭ ވަރަށް ރޯވުމުން، ރައީސް ވެރިކަމުން ބޭލުވުން އެއީ ދިވެހި ޤައުމާއި ވަޠަނަށްޓަކައި ކޮންމެހެން ވެސް ކުރަން ޖެހޭ ކަމަކަށްވި އެވެ.\nނަތީޖާއަކަށްވީ ރައީސް ވެރިކަމުން ދުރުކުރެވި، ޝާއިރުގެ ބަނޑުގެ ހައިހޫނުކަން ފިލުމެވެ. އާ ރައީސްގެ ދިގު 30 އަހަރުގެ ވެރިކަމުގައި، ޤައުމިއްޔަތުގެ ނާޖާއީޒް ފައިދާ ނަމުގައި ތިން ހަތަރު ފޮތް ލިޔެވޭ ވަރަށް ވަނީ ދިވެހިންގެ ސަގާފަތާއި ތާރީޚުގެ ބޭނުން ނަހަމަ ގޮތުގައި ހިފައިފަ އެވެ. ދިވެހި ރައްޔިތުންނަށް ލިބިދޭން ޖެހޭ އެތައް ހައްޤުތަކުން މަހުރޫމްކޮށްލި އިރު ޤައުމީ ޓީވީ އާއި ރޭޑިއޯ އިން އިވެމުން ދިޔައީ ރާއްޖޭގެ ރީތިކަމާއި އަމާންކަމުގެ ޅެމާއި ލަވަތަކެވެ. އެތައް ދިވެހި ދަރިއަކަށް ނުހައްގުން އަނިޔާ ދެމުން ދިޔަ އިރު ލޭ މަނާކޮށް ފާރުތައް ފޮރުވުމަށް ދިވެހި ދިދަ ބޭނުން ކުރުމަކީ ޤައުމިއްޔަތަށްވީ ބޮޑު ހިޔާނާތެކެވެ.\nކޮންމެއަކަސް ކޮންމއ ފެށުމަކަށް ނިމުމެއް އަންނަހެން 30 އަހަރު ފަހުން ވެރިކަމެއް ނިމި އާ ވެރިކަމަށް ފެށުނެވެ. އަޖައިބުވާން ޖެހޭ ކަމަކީ އާ ރައީސް ވެސް ވެރިކަމަށް އެރީ އެންމެ ފަހުން ވެރިކަމުގައި ހުރި ބޭފުޅާ ވެސް ވެރިކަމަށް އަރަން ބޭނުންކުރި އުކުޅުގެ ބޭނުން ވަރަށް ރަނގަޅަށް ކޮށްގެން ކަމެވެ. ރުހުން ހޯދީ އެއީ ޤައުމަށްޓަކައި ކުރާ ޖިހާދެއް ކަމަށް ރައްޔިތުންނަށް ވިސްނައިދީގެންނެވެ. ވެރިކަމަށް ކުރިމަތިލާ ރިޔާސީ ކެމްޕޭންގައި ވެސް ބޭނުން ކުރަމުން ދިޔައީ ރާއްޖޭގެ ނަމެވެ.\nދެ އަހަރު ވެރިކަން ކުރެއްވުމަށް ފަހު ވެރިކަން އަތުން ބީވެގެން ދިޔައީ ޤައުމިއްޔަތަށް އިސްކަން ނުދޭ ކަމަށް ކުރެވުނު ތުހުމަތުތަކުގެ ސަބަބުންނެވެ. 2012 ވަނަ އަހަރުގެ ފެބްރުއަރީ މަހު ހިނގި ހާދިސާ އަކީ ވެސް، ޤައުމާއި ދީނުގެ ނަމުގައި ބަޔަކު ރާވައިގެން ހިންގި ޖަރީމާ އެކެވެ. ހިތާމައަކީ މިފަދަ ކޮންމެ ކަމެއްގެ އެންމެ އިސް ސަފުގައި ދިވެހި ރައްޔިތުން ބޭތިއްބުމަށް ފަހު، އިސް ވެރިން ވަގު ވަގަށް ސަފުގެ އެންމެ ފަހަތުގައި ހުންނަ ކަމެވެ.\nވީމާ މިއަދު އަޅުގަނޑުމެންނަށް މި ފެންނަ ޤައުމީ އެއްބައިވަންތަ ކަމާއި ޤައުމީ ޖޯޝުގެ ފަހަތުގައިވާ މީހުންގެ މަޤުސަދާއި މެދު ސުވާލު ނުއުފުދޭނެ ހެއްޔެވެ؟ އުފެދޭނެ އެވެ. އުފައްދަން ވެސް ޖެހެ އެވެ. ރައްޔިތުންނަށް ހައްލު ނުލިބި ހުރި އެތައް މައްސަލައެއް އޮތްތާ އޮއްވާ، ދައުލަތުގެ ބަޖެޓުން ސަރުކާރު އެދޭހާ ގޮތަކަށް ހަރަދުކުރެވިގެން ނުވާނެ އެވެ.\nއެންމެ ފަހުން ރާއްޖޭގެ ވެރިކަންކުރި ފަރާތް ވެރިކަން ނިންމަވާ ލެއްވީ ޤައުމުގެ ހަޒާނާ ފޮށި ދަވާލާފަ ކަމަށް ބުނާ އިރު، އަށް މަސް ދުވަސް ތެރޭގައި ތެރޭގައި ހާރިޖީ ވަޒީރެއްގެ ދަތުރުތަކަށް 100 މިލިއަން ރުފިޔާ ޚަރަދުވުމުން ސުވާލު އުފެދޭނެ އެވެ. އުއްމީދަކީ މިއީ ކޮންމެ ވެސް ފައިދާއެއް ހުރި ކަންކަމަށްވުމެވެ. އަޑީގައި އަމިއްލަ އެދުމެއް ނެތި ރައްޔިތުންނަށްޓަކައި ކޮށްދޭ ކަންކަމުގައި ވުމެވެ. އެހެނަސް މާޒީގައި ކަންކަން ހިނގާފައިވާ ގޮތުން، ވެރިންނަށް ފުރިހަމަ އިތުބާރު ކުރުމަކީ ދަތި ކަމެކެވެ. ހާއްސަކޮށް ސިޔާސީ މައިދާނުގެ މީހުންގެ ތެރެއިން ގާތްގަނޑަކަށް 85 އިންސައްތަ މީހުންގެ ގެތަކާއި ވިޔަފާރިތައް ކުރިއަރުވަމުން ދާއިރު، ރައްޔިތުންނަށް މަންފާއެއް ނުކުރާތީ އެވެ.\nޤައުމިއްޔަތުގެ ނާޖާއީޒް ފައިދާ ނެގުން ނުހުއްޓުވުމަކީ ވެސް އެކަށީގެންވާ ކަމެކެވެ. ސަބަބަކީ ދިވެހި ރައްޔިތުން "ބޭނުން" ވެގެން ރާއްޖެއަށް ގެނެސްފައިވާ ކޮންމެ ބަދަލެއްގެ ފަހަތުގައި ވެސް ފެންނަ އަދި ނުފެންނަ ބަޔަކު ތިބޭތީ އެވެ. އެހެނަސް އަނދިރީގައި ކުރާ ކަންތަކުގެ އަލިވެސް ލޮލަށް ފޯރާނެ ދުވަހެއް އަންނާނެ އެވެ. ދިވެހިން ބުނާހެން "މީހަކަށް ކެއްސެއް ދީފައެއް އުފަލަކު ނޫޅެވޭނެ އެވެ."\nމިނިވަން ދުވަސް ރައީސް ނަޝީދު ރައީސް ޔާމީން ރައީސް މައުމޫނު ރައީސް ޞާލިޙް\nބައިތުލް މާލު ލޫޓުވާ ސިޔާސީ ވަފާތެރި ކެހިވެރި ޗޯރުން ހައްތާހާވެސް ! ސިޔާސީ މީހުންކުރާހާވެސް ކަމަކީ ކުންފުނިތަށް ހަދައިގެން ދައުލަތުގެ ބޮޑެތި މަޝްރޫޢުތަށް ނަގައިގެން ވިޔަފާރިކޮށް އެމީހުން މުއްސަދިވުން ! ދައުލަތުގެ ނަމުގައި ދަރަނި ނަގައިގެން ރައްޔިތުން ދަރަނިވެރި ކުރުވާ ހާލުގައި ޖެއްސުން ! ރައްޔިތުންގެ ދިރިއުޅުން އެއްދުވަހުން އަނެއްދުވަހަށް ދަށައްދިއުން ނޫންކަމެއް ނުފެނޭ !\nގައުމިއްޔަތުގެ މާނަ ވައްތަރު ވައްތަރައް ނެށުން


ސަރުކާރުން ދަނީ ރައީސް ޔާމީން އާއި މެދު ގާނޫނާއި ހިލާފަށް އަމަލު ކުރަމުން – ޑރ. ޖަމީލް - DhiDaily\nސަރުކާރުން ދަނީ ރައީސް ޔާމީން އާއި މެދު ގާނޫނާއި ހިލާފަށް އަމަލު ކުރަމުން – ޑރ. ޖަމީލް\nއަދުގެ ސަރުކާރުން އަންނަނީ، ރާއްޖޭގައި ހެދިފައިވާ ގާނޫން ތަކާއި ހިލާފަށް، ރައީސް ޔާމީން އާއި މެދު ކަންކަން ކުރަމުން ކަމަށް، ރާއްޖޭގެ ކުރީގެ ނައިބު ރައީސް ޑރ، މުހައްމަދު ޖަމީލް އަހުމަދު ވިދާޅުވެއްޖެއެވެ.\nޑރ. ޖަމީލް މިފަދައިން ވިދާޅުވެފައި މިވަނީ، ރޭގެ ވަގުތެއްގައި ރައީސް ޔާމީން މާލެއަށް ވެކްސިން ދިނުމަށް ގެނައުމާއި ގުޅިގެންނެވެ. ރޭގެ ވަގުތެއްގައި އެމަނިކުފާނު ވެކްސިން ދިނުމަށް މާލެ ގެންނެވި ނަމަވެސް އެމަނިކުފާނު ވަނީ، ވެކްސިން ޖެއްސެވުމަށް ދެކޮޅު ހައްދަވާފައެވެ.\nމިކަމާއި ގުޅީގެން ޑރ. ޖަމީލް ކުރެއްވި ޓުއީޓެއްގައި ވިދާޅުވީ، ރައީސް ޔާމީން އާއި ހަމައިން ސަރުކާރުން އަމަލްކުރަނީ، ލާއިންސާނީ، ގާނޫނާއި ހިލާފަށް ކަމަށެވެ. އަދި ކުއްލިއަކަށް ރޭ މާލެ ގެނައިއިރު، ރައީސް ޔާމީންގެ އާއިލާ ބޭފުޅަކަށް އަދި އެމަނިކުފާނުގެ ވަކީލުންނަށް އެކަން ނޭންގީ ކީއްވެތޯ ވިދާޅުވެ ސުވާލު އުފައްދަވާފައެވެ.\nމީގެ އިތުރުން ޑރ. ޖަމީލް ވިދާޅުވީ، މިމާތް މައްސަރު އެތަކެއް އިރަކު ކަނޑުމަތީ ގެންގުޅެ، ކަންތައްކުރި އިހާނެތި ގޮށް ކުށްވެރިކޮށް ރައީސް ޔާމީންއަށް ރަށްކާތެރިކަން ކަށަވަރު ކޮށްދިނުމަށް ގޮވާލާކަމަށެވެ.\nރައީސް ޔާމީން މާލެ ގެނައީ ފައިޒާ ވެކްސިން ޖެހުމަށެވެ. އެހެން ނަމަވެސް ރައީސް ޔާމީން އެ ވެކްސިން ޖެއްސެވުމަށް ދެކޮޅު ހެއްދެވުމާއި ގުޅިގެން މިހާރު ވަނީ އަލުން މާފުށީ ޖަލަށް ގެންދެވިފައި ކަމަށް ކަރެކްޝަންސް އިން ވަނީ ބުނެފައެވެ.


Rilwan aa gulhey mauloomath thah varah avahah hamakuranan: Fuluhun\nރިލްވާނާ ގުޅޭ އިތުރު މައުލޫމާތުތައް ވަރަށް އަވަހަށް ހާމަކުރާނަން: ފުލުހުން\nވީނުވީއެއް ނޭނގި ގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންއާ ގުޅޭ އިތުރު މައުލޫމާތުތައް ވަރަށް އަވަހަށް ހާމަކުރައްވާނެ ކަމަށް އެސިސްޓެންޓް ކޮމިޝަނަރ އޮފް ޕޮލިސް އަބްދުﷲ ނަވާޒް ވިދާޅުވެއްޖެ އެވެ.\nނޫސްވެރިޔަކު ކުރި ސުވާލަކަށް ޖަވާބު ދެއްވަމުން ނަވާޒު ވިދާޅުވީ، އަންނަ ހޮނިހިރު ދުވަހު ރިލްވާން ގެއްލުނު މައްސަލާގައި ތަުހުގީގަށް ލިބިފައިވާ އިތުރު މައުލޫމާތުތައް ހިއްސާކުރުމަށް ނޫސްވެރިންގެ ބައްދަލުވުމެއް ބާއްވާނެ ކަމަށެވެ. ރިލްވާންގެ މައްސަލާގައި ތަހުގީގު ކުރިއަށްދާ ކަމަށް ވިދާޅުވި އެވެ.\nމިއަދު ފުލުހުން ބޭއްވި ނޫސްވެރިންގެ ބައްދަލުވުމުގެ ތެރެއިން - އަވަސް ފޮޓޯ: އަހުމަދު ޝުރާއު\nގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލައިގައި ފުލުހުން ކުރީގެ ނައިބު ރައީސް އަހުމަދު އަދީބާ ސުވާލު ކުރަމުން އަންނަ ކަމަށް ހޯމް މިނިސްޓަރު އުމަރު މީގެ ކުރިން ވިދާޅުވެފައިވެއެވެ. އުމަރު ވިދާޅުވެފައި ވަނީ ރިލްވާންއަށް ވީގޮތް ހޯދޭނެ ކަމުގެ ޔަގީންކަން އެބަ އޮތް ކަމަށެވެ. އަދި އެކަމަށް ފުލުހުން ކުރާ ތަހުގީގު ވަރަށް ބާރު ސްޕީޑެއްގައި ކުރިއަށް ދާކަމަށް މިނިސްޓަރު ވިދާޅުވެފަ އެވެ. އަދި އޭގެ ފަހުން ރިލްވާންގެ އާއިލާއާ ވެސް ބައްދަލު ކުރައްވައި ރިލްވާނަށް ވީގޮތް ހޯދުމަށް ކުރެވެން އޮތް ކަމެއް ކުރައްވާނެ ކަމުގެ ޔަގީންކަން އުމަރު ވަނީ ދެއްވައިފަ އެވެ.\nއެ މައްސަލައިގައި މީގެ ކުރިން ވެސް އެކި ފަރާތްތަކުން ވަނީ އަދީބަށް ތުހުމަތު ކޮށްފަ އެވެ. ބައެއް ފަރާތްތަކުން ބުނެފައި ވަނީ ރިލްވާން ގެއްލުވާލީ އަދީބާ ގުޅޭ ބައެއް މައުލޫމާތުތައް އޭނާގެ އަތުގައި ހުރުމުން އެކަން މީޑިއާއަށް ހާމަކޮށްފާނެތީ އެވެ. އެހެން ނަމަވެސް އަދީބު ވަނީ އޭރު އެ ކަންކަމަށް އިންކާރު ކުރައްވައިފަ އެވެ.\nރިލްވާން ގެއްލުނު މައްސަލައިގެ ތަހުގީގުގައި އެންމެ ބޮޑަށް ޝައްކު ކުރެވޭ މީހަކީ ޑރ. އަފްރާޝީމް އަލީ އަވަހާރަކޮށްލި މައްސަލާގައި ތުހުމަތު ކުރެވުނު އަޒްލިފް ރައޫފް ކަމަށާއި، މަޖިލީހުގެ ކުރީގެ ނައިބު ރައީސް އަހުމަދު ނާޒިމްއާ ވެސް އެ މައްސަލައިގައި ފުލުހުން ސުވާލުކޮށްފައިވާ ކަމަށް ވެސް އުމަރު ވިދާޅުވެފައިވެއެވެ.


ހުރިހާ ހަކަތައެއް ހުސްކޮށްލުމަށްފަހު އެންޑަސަން ފައިނަލަށް\nޢަބްދުﷲ އަޝްރަފް 14 ޖުލައި 20183އަހަރު\nއިނގިރޭސިވިލާތުގައި މިހާރު ކުރިއަށްދާ ވިމްބަލްޑަން ޓެނިސް މުބާރާތުގެ ފިރިހެން ސިންގަލްސް ސެމީ ފައިނަލްގައި އެމެރިކާގެ ޖޯން އިސްނާ ބަލިކުރުމަށްފަހު ދެކުނު އެފްރިކާގެ ކެވިން އެންޑަސަން ފައިނަލްގެ ފުރަތަމަ ޖާގަ ކަށަވަރުކޮށްފިއެވެ. އިއްޔެ ކުޅުނު މި މެޗް އެންޑަސަން ކާމިޔާބު ކުރީ 6-7، 7-6. 7-6، 4-6 އަދި 24-26 އިންނެވެ.6ގަޑިއިރާއި 36 މިނެޓަށް ދިގުދެމިގެންދިޔަ މި މެޗަކީ ވިމްބަލްޑަން ގެ ތާރީހުގައިވެސް އެންމެ ގިނަ ވަގުތު ހޭދަވި ސެމީފައިނަލް މެޗެވެ. މީގެ ކުރިން އެންމެ ގިނަ ވަގުތު ސެމީ ފައިނަލް މެޗެއްގައި ނަގައިފައިވަނީ 2013 ވަނަ އަހަރުގެ މުބާރާތުގައެވެ. ނޮވާކް ޖޮކަވިޗް އާއި ހުއާން މާޓިން ބައްދަލުކުރި އެ މެޗަށް ހޭދަވީ4ގަޑިއިރާއި 43 މިނެޓެވެ.\nއެކަމަކު ދުނިޔޭގެ ރޭންކިންގެ ނުވަ ވަނައިގައި މިހާރު ހުރި އިސްނާއަށް މިއީ އާ ކަމެއް ނޫނެވެ. އޭނާ ވަނީ 2010 ވަނަ އަހަރުގެ މުބާރާތުގެ ފުރަތަމަ ބުރު ފަހަނައަޅައި ދިޔުމަށްޓަކައި 11 ގަޑިއިރާއި5މިނެޓް ހޭދަކޮށްފައެވެ. ތަފާތަކީ މިފަހަރު އޭނާ އަށް މެޗް ގެއްލުނު ކަމެވެ. އަދި، މީގެ ނުވަ އަހަރު ކުރިން އެންޑީ ރޮޑިކް ވިމްބަލްޑަންގެ ފައިނަލްގައި ކުޅުނު ފަހުން މި މުބާރާތުގެ ފިރިހެން ބައިގެ ފައިނަލަށް ދަތުރުކުރާ ފުރަތަމަ އެމެރިކާގެ ކުޅުންތެރިޔާއަށް ވުމަށް އުމުރުން 33 އަހަރުގެ ކުޅުންތެރިޔާ ކުރަމުންއައި މަސައްކަތް ފެނަށް ވިކަމެވެ.\nމެޗަށްފަހު އެންޑަސަން އާއި އިސްނާ. ފައިނަލުގައި ނުކުންނާނީ ޖޮކޮވިޗް އާއި ނަޑާލް ބައްދަލުކުރާ މެޗުން މޮޅުވާ ކުޅުންތެރިއަކާ\nއަނެއްކޮޅުން މުބާރާތް ދިފާއުކުރަން ނުކުތް ރޮޖަރ ފެޑެރާ ކުއާޓަރ ފައިނަލްގައި ބަލިކުރުމަށްފަހު ސެމީން ޖާގަ ހޯދި އެންޑަސަން ފުރަތަމަ ފަހަރަށް ވިމްބަލްޑަންގެ ފައިނަލުން ޖާގަ ހޯދިއިރު ހިނިތުންވެލާނެ ވަރުވެސް ހުރީ ހަމަ ކިރިޔާއެވެ. އެވަގުތު ޓީވީ ކެމެރާތައް ހުއްޓުނީ މެޗް ބަލަން ގޮސް އިން އެންޑަސަންގެ އަންހެނުންނަށެވެ. އޭރު އޭނާގެ ލޮލުން އުފާވެރިކަމުގެ ކަރުނަ އޮހެމުންދިޔައެވެ. އޭނާގެ ފިރިމީހާއަށް މެޗް ގެއްލިދާނެހެން ހީވި ކިތަންމެ ވަގުތެއް ވެސް އައެވެ. އެންޑަސަން ފައިނަލްގައި ވާދަކުރަންޖެހޭނީ ޖޮކޮވިޗް އަދި ނަޑާލް ބައްދަލުކުރާ ސެމީ ފައިނަލް މެޗުން މޮޅުވާ ކުޅުންތެރިޔަކާއެވެ. މި މެޗު އޮންނާނީ މިއަދު އެވެ.\nދުނިޔޭގެ ރޭންކިންގެ 8 ވަނައިގައި މިވަގުތު ހުރި އުމުރުން 32 އަހަރު ކުޅުންތެރިޔާ މުބާރާތުގެ ފައިނަލަށް ދަތުރުކުރިއިރު އޮތް އެންމެ ބޮޑު ކަންބޮޑުވުމަކީ އޭނާ މާ ބޮޑަށް ވަރުބަލިވެފައި ހުރުމެވެ. ” މާދަމާ (މިއަދު) ހެނދުނުވާއިރު އަހަރެންގެ ހަށިގަނޑަށް ވާގޮތެއް ބަލަން ޖެހޭނީ. މިވަގުތު އަހަރެންގެ ދެ ފައިތިލަ މިހިރީ ދުޅަވެފަ. ފައިވެސް ހީވަނީ ޖެލީ ގަނޑެއް ހެން. އަސްލު އަހަރެން ބޭނުން ބޭރަށް ނިކުމެ ތިރީހަކަށް މިނިޓް ވަންދެން ބޯޅަ ތަޅާލަން. އެކަމަކު މިހާ ދިގު މެޗެއް އަހަރެން އަދި ދުވަހަކުވެސް ނުކުޅެން. އެހެންވީމަ ވާގޮތެއް ޖެހޭނީ ބަލަން.” ވަގުތު ދިގުވެގެން މެޗް ތެރޭގައިވެސް ޝަކުވާކުރި ކުޅުންތެރިޔާ މެޗަށްފަހު ބުނެފައިވެއެވެ.


Apple ah hukumakun nurekeveyne: Qualcomm | Mihaaru\nއައިފޯނުތަކުގައި ކުއަލްކޮމް ޓެކްނޮޖީ ހުއްދަނެތި ބޭނުންކުރުމުގެ ސަބަބުން އެޕަލް އަށް ބޮޑު ހުކުމެއް އަތުވެދާނެ\nއައިފޯން އަޕްޑޭޓްކުރި ނަމަވެސް، އެޕަލް އަށް ހުކުމަކުން ނުރެކެވޭނެ: ކުއަލްކޮމް\n21 ފެބުރުއަރީ 2019 - 07:362comments\nއިންޓަނޭޝަނަލް ޓްރޭޑް ކޮމިޝަނުން، މާޗް 26 ގައި، އެޕަލް އަށް ހުކުމްކުރާނެ އެވެ. އެޕަލް އަށް ހުކުމް އަންނަ ގޮތަކުން އެއީ ހިތާމަވެރި ޚަބަރަކަށް ވެސް ވެދާނެ އެވެ. މައްސަލަ ކުރި އަށްދާ ގޮތުން ބޮޑަށް ބެލެވެނީ، އައިފޯނުގެ ބައެއް މޮޑެލްތައް އެމެރިކާ އަށް އެތެރެނުކުރެވޭނެ ކަމަށެވެ. އަދި އެތެރެކޮށްފައި ހުރި އެ މޮޑެލްތަކުގެ އައިފޯނުތައް ވިއްކުން ވެސް މަނާކުރާނެ ކަމަށެވެ.\nއެޕަލްއާ ދެކޮޅަށް މައްސަލަޖައްސައިގެން އުޅެނީ ކުއަލްކޮމް އިންނެވެ. ކުއަލްކޮމް އަކީ ސްމާޓްފޯނުތަކަށް އަދި ލުއި އާލާތްތަކަށް މައިކްރޮޗިޕް އުފައްދައިދޭ ކުންފުންޏެކެވެ. ކުއަލްކޮމްގެ މައްސަލަ އަކީ، އައިފޯނުތަކުގައި ހިމެނުމަށް ކުއަލްކޮމްގެ ބައެއް ޓެކްނޮލޮޖީ އެޕަލް އިން ވަގަށް ނަގާފައިވުމެވެ. އެކަން ފަޅާއެރުމުން ވެސް އެއްބަސްނުވެ، ކުއަލްކޮމް އަށް ބަދަލެއް ވެސް ނުދީ ހުއްޓާނުލައި އެޕަލް އިން ބޭނުންކުރުމެވެ.\nމި މައްސަލާގައި ގޮތެއް ނިންމައިދިނުމަށް ކުއަލްކޮމް އިން އިންޓަނޭޝަނަލް ޓްރޭޑް ކޮމިޝަންގެ ކިބައިން ވަނީ އެދިފަ އެވެ. މި މައްސަލަގަނޑުގެ ތެރޭގައި އެޕަލް ވަނީ އައިފޯނުތަކުގެ އޮަޕަރޭޓިން ސިސްޓްމް އަޕްޑޭޓްކޮށްފަ އެވެ. މިއީ މައްސަލައިން ސަލާމަތްވާން އެޕަލް އިން ކުރި ކަމެއް ކަމަށް ކުއަލްކޮމް ބުނެ އެވެ. ކުއަލްކޮމް ބުނާ ގޮތުގައި، އައިއޯއެސް އަޕްޑޭޓްކުރުމަކުން އެޕަލް އަށް މުޅިން ސަލާމަތްވެވުނީއެއް ނޫނެވެ.\nއެޕަލްއާ ދެކޮޅަށް މައްސަލަ ނިމުމަކީ އެޕަލް އަށް ބޮޑު ހިތާމައަކަށް ވާނެ އެވެ. މާލީ ތަނަވަސްކަމުން ބޮޑު ބައެއް އުނިވެ ހިނގައިދާނެތީ، އިންޓަނޭޝަނަލް ޓްރޭޑް ކޮމިޝަންގެ ކިބައިން އެޕަލް އެދެނީ، ބޮޑު ހުކުމެއް ނުކުރުމަށެވެ. އަދި އައިފޯނުތަކުގައި އިންޓެލްގެ ޗިޕްތައް ބޭނުންކުރަން ފެށުމުން، ކުއަލްކޮމްގެ ހައްގުތަށް ދޫކޮށްލެވުނީ ކަމަށް ދެކޭ ކަމަށް ވެސް ވަނީ ބުނެފަ އެވެ.\nއެޕަލް އިން ބުނީ، އިންޓަނޭޝަނަލް ޓްރޭޑް ކޮމިޝަނުން އެދޭ ބަދަލުތައް ގެންނާނެ ކަމަށާއި އަދި ވަގުކޮޅެއް ދިނުމަށެވެ. މި ގޮތަށް ގެންނަ ބަދަލުތައް ގަވައިދަށް ފެތޭތޯ ބެލުމަށް އެމެރިކާގެ ކަސްޓަމް ލައްވައި ޗެކުކުރިއަސް އެންމެ ރަނގަޅު ކަމަށް ވެސް އެޕަލް ވަނީ ބުނެފަ އެވެ.


Fathaha sunbuli kairin feyren ulhunu meehaku hayyarukoffi\nރާއްޖެ - ވައްކަމާއި ފޭރުން\nމިއަހަރުގެ މިހާތަނަށް ފުލުހުންނަށް ހުށަހެޅި ފޭރުމުގެ މައްސަލަތައްވަނީ 120 ވުރެ އިތުރުވެފަ\nކ. މާލެ 18 އޭޕުރިލް 2019 | ބުރާސްފަތި 08:38 9,352\nމި މައްސަލައިގައި ހައްޔަރުކޮށްފައިވަނީ 18 އަހަރުގެ ފިރިހެނެއް - އެމްއެންޑީއެފް\nފައިސާތަކެއް ފޭރެން މަސައްކަތްކުރި މީހަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nފުލުހުން ބުނީ، ބުދަ ދުވަހުގެ ރޭ 23.32 ހާއިރު ފަރީދީމަގު ފަތަހަ ސުންބުލި ކައިރިން ފޭރެން އުޅުނު ކަމުގެ ތުހުމަތުގައި އެކަކު ހައްޔަރުކުރެވުނު އިރު، އެ އަމަލު ހިންގުމަށް މަސައްކަތްކުރި ދެވަނަ މީހާ ފިލާފައިވާ ކަމަށެވެ. ފުލުހުންގެ ހައްޔަރަށް ގެންދިޔައީ 18 އަހަރުގެ ފިރިހެނެކެެވެ.\nފަރީދީމަގު ފަތަހަ ސުންބުލި ކައިރިން ގިނަ އަދަދެއްގެ،ފައިސާތަކަކާއި އެކު ސައިކަލެއްގައި ދަނިކޮށް ދެމީހަކު އައިސް ފައިސާތައް ހިފައިގެން ދާން މަސައްކަތްކުރި މީހުންގެ ސައިކަލުގެ ކުރިމައްޗަށް އަރައި ހުއްޓުވައި ފައިސާތަށް ފޭރެން މަސައްކަތް ކުރަނިކޮށް އެސަރަހައްދުގައި ހަރަކާތެރިވަމުންދިޔަ ދެ ފުލުހުންނަށް ފެނިގެން ފޭރެން މަސައްކަތްކުރި އެކަކު އަތުލައިގަނެވިފައިވާ ކަމަށް ފުލުުހުން ބުންޏެވެ.\nބޮޑެތި އަދަދުތަކުން ވައްކަމާއި ފޭރުމުގެ މައްސަލަތައް އިތުރުވެ، މިއަހަރުގެ މިހާތަނަށް ފުލުހުންނަށް ހުށަހެޅި ފޭރުމުގެ މައްސަލަތައްވަނީ 120 ވުރެ އިތުރުވެފައެވެ.\nދާދިފަހުން ހިންގާފައިވާ ފޭރުމުގެ ބޮޑެތި މައްސަލަތަކަށް ބަލާލާއިރު، ނަގުދު ފައިސާ ހިފައިގެން ދަނިކޮށް، ގްރޫޕުތަކުން މާޗްމަހުގެ ތެރޭގައި ވަނީ މާލޭގައި ހަ މިލިއަނަށް ވުރެ ގިނަ ރުފިޔާ ފޭރިގެންފައެވެ. އެގޮތުން އެފްއެސްއެމްގެ 250،000 ރުފިޔާ ފޭރިގެންފައިވާއިރު، ހުޅުމާލެ ރޫޓް ފިހާރައިގެ ތިން ލައްކައަށް ރުފިޔާ ވަނީ މަގުމަތިން ފޭރިގެންފައެވެ. މީގެ އިތުރުން ހޮރައިޒަން ފިޝަރީސްގެ 160،000 ރުފިޔާގެ ޗެކަކާ އެކު، ދޮޅު ލައްކަ ރުފިޔާ ވެސް ވަނީ މި އަހަރު ތެރޭ ފޭރިގެންފައެވެ. ވަޅިން ބިރު ދައްކައި، އެކްސްޕާޓް މޮޓޯސް ފިހާރައަށް ވަދެ، ފަސް ލައްކައަށް ވުރެ ގިނަ ރުފިޔާ ފޭރިގެންފައިވާއިރު، ސްޓޭޓް ބޭންކް އޮފް އިންޑިއާ (އެސްބީއައި)އަށް 2.3 މިލިއަން ރުފިޔާ ޖަމާކުރަން ދަނިކޮށް ހެލްމެޓް އަޅައިގެން ތިބި ބަޔަކު ވަނީ 2.3 މިލިއަން ރުފިޔާ ފޭރިގެންފައެވެ. އަދި މިދިޔަ މިދިޔަ މަހު މިފްކޯގެ ވޭނެއް ހުއްޓުވައި، ދެ މިލިއަން ރުފިޔާ ވަނީ ފޭރިގެންފައެވެ.\nތަފާސް ހިސާބުތަކުން ދައްކާ ގޮތުން މިއަހަރުގެ މިހާތަނަށް ފޭރުމުގެ 120 އަށް ވުރެ ގިނަ މައްސަލަ ހުށަހަޅާފައިވެއެވެ. އެގޮތުން ޖެނުއަރީ މަހު ފޭރުމުގެ 37 މައްސަލަ ހުށަހަޅާފައިވާއިރު، ފެބުރުއަރީ މަހު މަހު ފުލުހުންނަށް ހުށަހެޅީ ފޭރުމުގެ 44 މައްސަލައެވެ. މާޗު މަހުގެ ތެރޭގައި ފޭރުމުގެ 39 މައްސަލަ ހިނގާފައިވެއެވެ.


ޖާދޫވި މޫނު (2) – Esfiya – Dhivehi Vaahaka Site\nޖާދޫވި މޫނު (2)\n- by unknown - 33- May 1, 2018\nފާރުކައިރީގައި އިށީނދެގެން އިނުމަށްފަހުގައި ރައްޔާން މަޑުމަޑުން އަނެއްކާވެސް ބަލާލައިފިއެވެ. ފުން ނޭވާއެއް ދޫކޮއްލަމުން އޭނާ ހީޒަލްގެ މޫޒަށް ނަޒަރު ހުއްޓާލީ ޚިއްވެ ކަމެއް ނޭނގުނެވެ. ކޮންމެވެސް ތަނަކުން ދެނުކު ކުއްޖެކޭ ހިތް ބުނަނީ ކީއްވެ ހެއްޔެވެ؟ ސިކުނޑިއަށް ބާރުލަމުން ރައްޔާން އަދިވެސް ހުރީ އެ ހިޔާލުގައެވެ.\nއެހެން އިނދެފައި ރައްޔާން ގޮސް އިށީނީ ދުރުގައި ބަހައްޓާފައި ހުރި ގޮނޑީގައެވެ. ފޯނު ވައިބްރޭޓް ވާން ފެށުމުން އޭނާ ފޯނަށް ނަޒަރު ހިންގާލައިފިއެވެ. ފޯނަށް އަރާފައިވާ ނަން ފެނުމުން ކަނޑާލުމަށްފަހު އޭނާ ހިނގައިގަތީ ތިރިއަށް ދާށެވެ. ތިރިން ފައިބައިގެން ދިޔަ ރައްޔާނަށް ތިރީގައި މާއަޑުމަޑުހެން ހީވުމުން އޭނާ ފިޔަވަޅުތަށް އަވަސް ކޮއްލަމުން ފައިބައިފިއެވެ.\n“ރައްޔު..” ދުރުން ރަޒިއްޔާ ފެނުމުން ރައްޔާންގެ ބުމަ ކައިރި ކޮއްލައިފިއެވެ.\n“ބައްޕާ..” ރައްޔާން އުނަގަނޑުގައި އަތް ވިއްދާލަމުން ހޯދާލީ ރިޔާޒެވެ. ކުރިމަތީގައި ހުރި ރަޒިއްޔާއަށް ބަލާކަށް އޭނާ ބޭނުމެއް ނުވިއެވެ.\n“މަންމާ.. ކާކު މީނަ މިގެއަށް ވެއްދީ..” ދުރުގައި ހުއްޓިހުރި ސިޔާޒާއަށް ބަލާލަމުން ރައްޔާން ބުނެލިއެވެ.\n“އެއްފަހަރުވެސް ރައްޔާންގެ މަންމަ ދައްކާ ވާހަކަ އަޑު އަހާލަބަ..” ސިޔާޒާ ބޭނުންވީ އެދެމައިންނަށް ފުރުސަތު ދޭށެވެ.\n“މަންމަ މިއައީ ވަރަށް ބޮޑު ކަމަކު ކިޔަން ވެގެން.. މީތިމީ ރާއި” ކައިރިއަށް ޖެހިލަމުން ރަޒިއްޔާ އުޅުނީ ރައްޔާންގެ އެތުގައި ހިފާލާށެވެ. ނަމަވެސް ރައްޔާން ފަހަތަށް ޖެހިލަމުން ދެއަތް މައްޗަށް ނެގި ގޮތުން ރަޒިއްޔާ ފުންކޮށް ރައްޔާންގެ ލޮލަށް ބަލާލައިފިއެވެ. އެލޮލުން ފެންނަނީ އޭނާއަށްޓަކައި ނަފުރަތެވެ.\n“އަހަރެންގެ މަންމަ އެހެރީ..” ދުރުގައި ހުރި ސިޔާޒާއަށް އިޝާރާތް ކޮއްލަމުން ރައްޔާން ބުނެލިއެވެ.\n“ރައްޔާންއަށް ދޭން ރާއި އެއްޗެއް ދީފަ އޮތީމަ މިއައީ..” ރަޒިއްޔާގެ އަތުގައި އޮތް ކުޑަކުޑަ ފޮށި މޭޒުމަތީގައި ބާއްވަމުން ގެއިން ނިކުންނަން ހިނގައި ގަނެފިއެވެ. އޭނާ ދިރިއުޅުމުގެ އެއްވެސް ބޭނުމެއް ނެތެވެ. ދުނިޔޭގައި ލޯމަތީގައި ފެންނަން ހުރި ދަރިފުޅުވެސް އޭނާއަށް ކުރަނީ ނަފުރަތެވެ. އެހެން ނުވާންވި އެއްވެސް ސަބަބެއް ނެތެވެ.\nރަޒިއްޔާ ގެއިން ނިކުތްތަން ބަލަން ހުރެފައި ރައްޔާން މޭޒުމަތީގައި ބަހައްޓާފައި ހުރި ފޮށީގައި ބާރަށް އަތުން ޖަހާލައިފިއެވެ. ބުރައިގެންދިޔަ ފޮށީގެ ތެރެއިން އެއްޗެއް ޓައިލްސް މަތީގައި ޖެހިފައި ބުރައިގެން ގޮސް ޖެހުނީ އޭނާގެ ފައިގެ ބުޑުގައެވެ. ވިދަ ވިދައި އޮތް އޭތި ނަގަމުން ރައްޔާން އޭގެއަށް ފުންކޮށް ބަލާލައިފިއެވެ. އެއީ4ވަރަކަށް ކެރެޓްގެ މޮސަނައިޓްއެކެވެ. ޕިއަރ ކަޓްގައި އެއަގުހުރި ޖަވާހިރު ފެންނަލެއް ވަރަށްވެސް ލޯތްބެވެ. އޭގެ ވަށައިގެން ޖަހާލާފައިވާ ކުދިކުދި ޖަވާޖިރުތަކުން އޭގެއަށް އިތުރު ފުރިހަމަ ކަމެއް ގެނެސްދެއެވެ. މިހާ އަގުބޮޑު އަނގޮޓިއެއް ރާއިފް އޭނާއަށް ދޭންވީ ކީއްވެ ހެއްޔެވެ؟ އޭނާއަކީ އަންހެން ކުއްޖެއްވެސް ނޫން ވިއްޔާއެވެ؟ ރައްޔާން އޭތި ވަށައިފެން ބަލައިލީ އޭގެއަށް ގޮތެއްވެފައި އޮތްތޯއެވެ. ނަސޫބަކުން ގޮތެއް ވެފައެއް ނެތެވެ.\n“ވާއު ދޮންބޭ.. ހޫޒް ދަ ލަކީ ގަރލް” އީލާފް އައިސް ރައްޔާން އަތުން އަނގޮޓި ޖަހައި ގަންނަމުން ބުނެލިއެވެ.\n“ލާފް.. ތީ ރާއީގެ އެއްޗެއް….” ރައްޔާން އޭތި ފަރުވާތެރި ކަމާއެކު އޭނާގެ ވޮލެޓަށް ލަމުން ބުނެލިއެވެ.\n“އޯހް… އޭތި ހާދަ އަގުބޮޑު ވާނެއޭ.. މޮސަނައިޓް އަކީ ވަރަށް މަދުން ލިބޭ ޖަވާހިރެއް ދޯ…” ލާފް އެހެން ބުނެފައި ރައްޔާންގެ ފަހަތުން ހިގައިގަނެފިއެވެ.\n“ޔެސް..” މީގެ ފޮށި ހޯދަ ދީބަލަ ލާފް..” ރައްޔާން އެހެން ކިޔާފައި ގުދުވެ އެކި ތަންތަން ބަލަން ފެށިއެވެ.\nފޮށި ނުފެނުމުން ރައްޔާން ވަނީ ކޮޓަރިއަށެވެ. އެހެން ފަހަރު ފަހަރާ ތަފާތަށް މިފަހަރު ރަޒިއްޔާ އޭނާއާއި ޒުވާބު ކުރާކަށް ނޫޅުނެވެ. އެހެންނާ ކޮންމެ ފަހަރަކު ރާއިފް ކައިރިއަށް ދިއުމަށް އެދި ނޫނީ އެއީ ކޮއްކޮ ކަމަށް ބުނެ އެއްޗެހި ކިޔާނެއެވެ. ރާއިފްގެ މަރުގެ ހަބަރު އޭނާއަށް ލިބުނީ ކޮއްކޮ މަރުވިތާ ދެދުވަސް ފަހުންނެވެ. ކޮއްކޮއާއި ރައްޔާގެ އުމުރުގައި6އަހަރުގެ ފަރަގު ހުރެއެވެ. ނަމަވެސް އެންމެ ކުޑަ ދުވަހުން ފަށައިގެންވެސް އޭނާ ބަލާ ބޮޑުކުރީ ބައްޕައޭ ބުންޏަސް ދޮގަކަށް ނުވާނެއެވެ.ރަޒިއްޔާ ދެކެ ފޫހިވަނީ އެހެންވެއެވެ. ރާއިފްދެކެވެސް އޭރު އާދެވުނީ އެރުޅިއެވެ. ނަމަވެސް ރާއިފް އަބަދުމެ ދޮންބެ ވެގެން އުޅުމުގެ ސަބަބުން ރައްޔާންގެ ހިތް ކޮއްކޮއަށް މަޑުވިއެވެ. ނަމަވެސް އެކަން ރާއިފަކަށް އޭނާ ނުދައްކައެވެ. ރާއިފްގެ މަތިން ހަނދާން ވުމުން ރައްޔާން ބޭއިހްތިޔާރުގައި ހުނިތުން ވެވިއްޖެއެވެ.\nރައްޔާން ފޯނުން މެސެންޖަރ ހުޅުވާލަމުން ރައިފްގެ މެސެޖްތައް ހާވަންފެށީ ކީއްވެކަމެއް ނޭނގުނެވެ. އެތައް ސަތޭކަ މެސެޖް ތަކެއްގެ ތެރެއިން މީގެ ދެއަހަރު ކުރީގެ މެސެޖްތައް ރައްޔާން ބަލާލިއެވެ. ރާއި ޖަހާފައި ރައްޔާން އޭނާގެ ނަން ބަދަލު ކުރުމުން ރާއިފް އުފަލުން އުޅުނުގޮތް މަތިން ހަނދާންވުމުން ރައްޔާން ބޭއިހްތިޔާރުގައި ހިނިތުން ވެވިއްޖެއެވެ.\nރާއި: ދޮންބޭ.. މިކޮޅަށް އަންނަނީ ކޮންއިރަކުންތަ؟\nރައްޔާން: ބޭނުމެއް ނޫން ދާކަށް…\nރާއި: ދޮންބެ ދެކިލާ ހިތްވަނީ.. ދޮންބެއަށް އޮތް އެއްޗެއްވެސް އޮންނާނެ.\nރާއި: ދޮންބެ ދެރަވާވަރުގެ ކަމެއް ކުރެވުނިއްޔާ މާފަށް އެދެން.\nރާއި: ވާހަކަ ދައްކަބަލަ ދޮންބޭ…\nމެސެޖްތައް ކިޔަމުން ދިޔަ ރައްޔާނަށް ހުއްޓުމެއް އައީ ކޮޓަރީގެ ދޮރު ހުޅުވުނު އަޑު އިވުމުންނެވެ. އެތެރެއަށް ވަދެގެން އައި ސިޔާޒާ ފެނުމުން ރައްޔާން ފޯނު ޖީބަށް ކޮއްޕާލިއެވެ. ސިޔާޒާއައިސް ކައިރީގައި ހުރި ސައިޑް ޓޭބަލް މަތީގައި ކުޑަ ފެހި ކުލައިގެ ފޮއްޓެއް ބަހައްޓަމުން ބޭރަށް ހިނގައްޖެއެވެ. ރައްޔާން އަވަހާއި ފޮށި ނަގަމުން އޭތި ހުޅުވާލައިފިއެވެ. ވަކި ހާއްސަކަމެއް ނެތުމުން ރައްޔާން ވޮލެޓުން އަނގޮޓި ނަގަމުން އެފޮއްޓަށް ލައިފިއެވެ.\nރައްޔާން އަނެއްކާވެސް ފޯނުން ރާއިފްގެ މެސެޖްތައް ހުޅުވާލިއެވެ. އެއީ ރާއިފް ގެ އެންމެ ފަހު މެސެޖެތަކެވެ. ރަޒިއްޔާ ބުނި ގޮތުގައި ރާއިފް އެންމެ ފަހުން ވާހަކަ ދެއްކީ އޭނާއާއެވެ. ނަމަވެސް އެ މެސެޖަށް ރައްޔާނަކަށް ޖަވާބެއް ނުދެނުވުނެވެ. ޓެސްޓު ދުވަސްކޮޅު ކަމުން އޭނާ އުޅުނީ އެދުވަސްތަކުގައި މުޅިންހެން ފޮތްތަކާއި ވެގެންނެވެ.\nރާއި: ބްރޯ.. އަމް ލީވިން ސަމްތިން އެންޑް ސަމްވަން ބިހައިންޑް.. މޭބީ ޔު ވިލްބީ އޭބަލް ޓު ކާމް ހަރ..\nރާއި: އައި ކުޑުންޓް ޕްރޮޓެކްޓް ހަރ\nއެއީ އެންމެ ފަހު މެސެޖެވެ. ރައްޔާން އަދިވެސް އެއްފަހަރު އަނގޮއްޓިއަށް ބަލާލަމުން ހިނިތުން ވެލިއެވެ. ރާއިފް އެބުނާ އެއްޗަކީ މި އަނގޮއްޓި ހެއްޔެވެ؟ މީހެ ހައްޤު ވެރިޔާ ކޮބައިބާވައެވެ. އޭގެއަށް ބަލަން އޮތް ރައްޔާނަށް ނިދުނު އިރެއްވެސް ނޭނގުނެވެ. ކުއްލިއަކަށް ހޭލެވުނީ ގުގުރާ އަޑު ކަންފަތުގައި ޖެހުމުންނެވެ. މޫނުމަތީގައި ހުރި ދާތިކިތަކުން ރައްޔާންގެ ރީތިކަން ދެގުނަ އިތުރުވާ ކަހަލައެވެ. އަދިވެސް އެހަނދާންތައް އޭނާ ދޫކޮށް ނުދާފަދައެވެ. ވަޔާއެކު ކޮޓަރި ތެރެއަށް ވަންނަމުން ދިޔަ ފެންތިކިތައް ފައިގަޖެހުމުން ރައްޔާން އަވާހައި ތެދުވެގެން ގޮސް ފޮތިތައް ކަހާލައިފިއެވެ. ބިއްލޫރި ގަނޑުގައި ބޯ ޖައްސާލަމުން ރައްޔާން ވާރޭ ވެހެމުން ދިޔަ މަގަށް ނަޒަރު ހިންގާލިއެވެ.\nކުޑައިރުއްސުރެވެސް ރައްޔާނަށް ފެންނަމުން ދިޔައީ މަންމަ އޭނާއާއި މެދު ފަރުވާ ކުޑަ ކުރާ މަންޒަރެވެ. އޭނާގެ ހުރިހާ ކަމެއްހެން ކުރަމުން އައީ ބައްޕައެވެ. ހަނދާން ހުންނަން ފެށީއްސުރެވެސް މަންމަ އަތުން ކޭ ހަނދާނެއް ނުވެއެވެ. ގޭގެ ޓައިލްސް ގަނޑުމަތީގައި އިށީނދެގެން އިން ރައްޔާން ދޮރާއި ދިމާލަށް ބަލާލީ މަންމަ ރޮމުން އަންނަތަން ފެނުމުންނެވެ. ވެގެން އުޅޭ ގޮތެއް އެޅަސިކުނޑިއަށް ނޭނގުނު ނަމަވެސް ކޮންމެވެސް ކަމެއް ގޯސް ވެއްޖެކަން އެނގުނެވެ. ރާމިޒު އަވާހާއި އައިސް ރައްޔާން އުރުގައި ޖަހާލައިގެން ނިކުތީ ރަޒިއްޔާގެ ފަހަތުންނެވެ. ދެގަޑިއެއްހާއިރު ފަހުން ރައްޔާނަށް ފެނުނީ އޭނާގެ ކާފަ ހުދު ފޮތިން އެއްކޮށް ފޮރުވާލާފައި ވާތަނެވެ. ހަމައެކަނި މޫނު ފެންނަ ގޮތަށް އޮތްއިރު ކާފަގެ މޫނުގައިވަނީ ހިނިތުން ވުމެކެވެ.\nރަޒިއްޔާގެ ބައްޕަ ވަޅުލާފައި އައިސް އެންމެ ފުރަތަމަވެސް ރިޔާޒްގެ ކައިރިން އެދުނީ ވަރިއަށެވެ. މިވީ ހައަހަރު ދުވަހުވެސް އޭނާ ރިޔާޒްއާއެކު އުޅުނީ ބައްޕަގެ ނުފޫޒުންނެވެ. އެންމެ ފަހަރަކުވެސް ކުޑަކުޑަ ފަސް އަހަރަށްދާ ރައްޔާނެއް އޭނަގެ ހިތަކަށް ނޭރިއެވެ. ރިޔާޒް މާގަދަ ދައްކާކަށް ނޫޅުނެވެ. ދެމީހުން އަރާރުން ވުމުގެ ބަދަލުގައި ރިޔާޒް އަމިއްލައަށް ކޯޓަށް ގޮސް ވަރި ކޮއްދިނެވެ. ނަމަވެސް ރިޔާޒް ވަރިކޮށްދިނީ ރަޒިއްޔާ ރައްޔާން ބަލާ މަތިންނެވެ.\nރަޒިއްޔާ އާއިއެކު އާގެއަކަށް ދެވުނު ނަމަވެސް ރައްޔާނަށް އެއްވެސް ހިތްހަމަ ޖެހުމެއް ނުލިބުނެވެ. ކިތަންމެ ކުޑަ ނަމަވެސް މަންމަ އޭނައަށް ބަލާ ފޫހި ނަޒަރު އެކުޑަ ސިކުނޑިއަށް ވިސްނެއެވެ. ނަމަވެސް ރައްޔާން މަންމައާއިއެކު އުޅެހިތުން ރައްޔާން އަބަދުވެސް ހުންނަނީ ހިނިތުން ވެފައެވެ. ރަޒިއްޔާއާއި ހިލާފަށް ރަޒިއްޔާގެ މިހާރުގެ ފިރިމީހާ ރައްޔާނާއި ވަރު ހުރެއެވެ. ކުޑަވެފައި ފުއްކޮށް އިންނަ ގޮތުން ލޯބު ނުވާނީ ކާކު ހެއްޔެވެ؟ ގިނަ ދުވަސް ވަމުން ދިޔަ ވަރަކަށް ރައްޔާނަށް ފާހަގަވީ މަންމަގެ ބޮޑު ވަމުންދިޔަ ބަނޑެވެ. މަންމަ އެކަމާއި އުފަލުން އުޅޭވަރެވެ. ނަމަވެސް އޭގެ ދެތިން ދުވަސް ފަހުމް ރިޔާޒް އެގެއަށް އަތުވެއްޖެއެވެ. އޭރު ހާމިދުވެސް ގެއަކު ނޫޅެއެވެ.\n“ރިޔާޒް… އަހަންނަށް މިއުޅެނީ ދަރިއަކު ލިބެން..” ބަނޑުގައި ލޯބިން ފިރުމާ ލަމުން ރަޒިއްޔާ ބުނެލިއެވެ.\n“އަހަންނަކަށް ރައްޔާނެއް ނުބެލޭނެ.. އަހަރެންގެ މި ދަރިފުޅަށް އެއްވެސް ކަމެއް އުނިވާކަށް ބޭނުމެއް ނޫން..”\n“ބަލަ ދެން ރައްޔާނަކީ ކާކުގެ ދަރިއެއްތަ؟ އެކުއްޖާއަށް މިވީ ހައަހަރުގެ އުނިވި ކަންތަކޯ…” ދުރުގައި އެމަންޒަރު ބަލަންހުރި ރައްޔާނަށް އިޝާރާތް ކޮއްލަމުން ރާމިޒު ބުނެލިއެވެ.\n“ރައްޔާން ބަލާކަށް އަހަރެން ބޭނުން ނުވާކަން އެންމެ ފިރަތަމަވެސް އެނގޭނެ ރިޔާޒަށް.. އޭނަ ދެކެ އަހަރެން ކުޑަކޮށްވެސް ލޯތްބެއް ނުވޭ…” ކައިރިއަށް ދުވަމުން އައި ރައްޔާނަށް އެއަޑު އިވުމުން މަޑު ޖެހިލައިފިއެވެ. ރައްޔާން އެހައި ބާރަށް ދުވެފައި ދިޔައީ މަންމަ ކައިރީގައި އަހާފައި ވާރެއާއި ތެމެން ދާށެވެ.\n“ރަޒިއްޔާހައި ނުބައި މައެއް އަހަރެން ނުދެކެން.. ކައިރިން ނިކަން އެކުޑަ ފުރާނައަށް ބަލާލަބަ.. އޭނާ ހީވަނީ ރަޒިއްޔާހެން.. ކުޑަވެސް ތަފާތެއް ނެތް.. އަހަރެން ބަލާނަން ތިދަރިއަށް ރަޒިއްޔާއަށް ދެވޭ ލޯތްބެއް؟ ރަޒިއްޔާއަށް ވާނެ މޮޅެއް އަހަރެން ބަލާނަން އެހާ ކުޑަ ކުއްޖެއްގެ ހިތުގަ ޖައްސާފަ.. އަހަރެންގެ ލޮލުން ދެކެން މަންމާއޭ ކިޔާފަ ގޮވާލުމުން ރަޒިއްޔާ ރައްޔާން ދުރަށް ކޮއްޕާލާ މަންޒަރު.. ރަޒިއްޔާގެ ބައްޕަ ބުނެގެން އަހަންނާ އިނަސް ރައްޔާނަށް އެހެން ހެދުމުހެ ހައްޤެއް ނޯންނާނެސ” ލޮލުން ތިރިއަށް ވެއްޓުނު ކަރުނަތިކި ފުހެލަމުން ރިޔާޒް ރައްޔާން އަތުގައި ހިފާލަމުން އެގެއިން ނިކުމެގެން ހިނގައްޖެއެވެ. ފަހަތުން ރަޒިއްޔާވެސް ނިކުތީ ހާމިދުގެ އަޑު އިވުމުންނެވެ.\n“ރަޒީ ކީއްވެ ރައްޔު އެގެންދަނީ..” އައްމާރު އެހެން ބުނަމުން ރައްޔާން ކައިރިއަށް ދާން ހިނގައި ގަނެއްޖެއެވެ. އޭރު ވާރޭ ތެރޭގައި ރާމިޒު ރައްޔާން ގޮވައިގެން ވަކި ހިސާބަކަށް ހިނގައްޖެއެވެ. އައްމާރުރުވެސް ދުވެފައި ކަހަލަ ގޮތަކަށް ގޮސް އެހިސާބަށް ހުއްޓުނު ތަނާހެން ރައްޔާން އެމީހުންގެ އަތުން ނެއްޓި ގަނެގެން ދުއްވައިގަތީ ރަޒިއްޔާއާއި މިދާލަށެވެ. ކޮންމެ ގޮތަކަށް ކަންތައް ވިއަސް އަދިވެސް އޭނާ ބޭނުންވީ މަންމައެވެ. ދުރުން ދުވެފައި އައި ރައްޔާން ބައްދާލީ ރަޒިއްޔާގެ ބަނޑުގައެވެ. އޭރު ރަޒިއްޔާވެސް ހުރީ ކުޑައެއް ހިފައިގެން ނިކުމެއެވެ. ރައްޔާން އައިސް ބައްދާލި ވަގުތާއި ރަޒިއްޔާގެ ބަނޑު ތޮޅިލީ އެއްވަގުތެއްގައެވެ. އުފާވި ނަމަވެސް އޭނާ ފޫހިވީ ރައްޔާން އޭނާގެ ގައިގައި ބެއްދުމުންނެވެ. ވަގުތުން އެކުއްޖާގެ ކޮނޑުގައި ހިފާ މަގުމައްޗަށްވާ ގޮތަށް ރަޒިއްޔާ ފޮޅުވާލައިފިއެވެ. އަލި ގަދަގަދަކޮށް ވިދާލުމާއެކު ބަރަށް ދުއްވާފައި އައި ކާރެއްގައި ޖެހި ރައްޔާން ބުރައިގެންވެސް ދިޔައީ އެވަގުތުއެވެ. ހަމައެއާއެކު ބާރު ގުގުރިއެއްވެސް ޖަހާލައިފިއެވެ. ކާރުގައި ހުރި މީހާ ދުވަފައި ކަހަލަ ގޮތަކަށް އައިސް ކުޑަކުޑަ ރައްޔާންގެ ކައިރިއަށް ހުއްޓިއްޖެއެވެ. ހަރަކާތެއް ނުގެނިވިފައި ހުރީ ރަޒިއްޔާއަށެވެ. އައްމާރު ދުވަމުން އައިސް މީހަކަށް ބެލުމެއްނެތި ރައްޔާން ނަގައިގަނެގެން ދުއްވައި ގަނެއްޖެއެވެ. ރިޔާޒުވެސް އޭނާގެ ފަހަތުން އެބާރު މިނުގައި ހަމަ ދުއްވައި ގަނެއްޖެއެވެ.\n“ރައް.. ރައް…” ރަޒިއްޔާއަސް ބެލެމުން ދިޔައީ އޭނާގެ ދެއަތަށެވެ.\nރަޒިއްޔާ ހޮސްޕިޓަލަށް ދިޔައީ ރައްޔާންގެ އޮޕްރޭޝަން ނިމި އެކުއްޖާ ހޭއަރާހައި އިރުންނެވެ. އައްމާރު އަދިވެސް ހުރީ ހޮސްޕިޓަލުގައެވެ. ރުއިމުގެ ސަބަބުން ރަޒިއްޔާގެ ބަނޑުގައިވެސް ވަނީ ކުޑަ ތަދެއް ހިފާފައެވެ. ފުރަތަމަ ފަހަރަށް ރަޒިއްޔާގެ ހިތުގައި ރައްޔާނަށް ގޮތެއް ވެދާނެ ކަމުގެ ބިރު ހީވާން ފަށައިފިއެވެ. ނަމަވެސް ހާމިދަކީ ރަނގަޅު ޑޮކްޓަރަކަށް ވުމުން ކުޑަކޮށް ނަމަވެސް ހިތްހަމަ ޖެހުނެވެ.\nރަޒިއްޔާއަށް އެހިސާބަށް ދެވުނު އިރުގައި އައްމާރުއާއި ރިޔާޒްހުރީ ޑޮކްޓަރާއި ވާހަކަ ދައްކާށެވެ. ރަޒިއްޔާއަކީވެސް ރަނގަޅަށް ކިޔަވައިގެން ހުރި މީހެއްކަމުން އެމީހުން ދައްކަމުން ދިޔަ ވާޙަކަ އެނގުނެވެ. ރަޒިއްޔާ ކިޔެވީ އެދާއިރާއިން ކަމުން އޭނާވެސް އައިސް ރައްޔާންގެ ވާހަކަ އަހައިލިއެވެ.\n“ރިޔާޒް..” ރަޒިއްޔާއަށް ފުރިހަމަ ނުކުރެވިގެން އުޅެނިކޮށް ރިޔާޒް އަތުން މަނާ ކޮއްލައިފިއެވެ.\n“މިއަދުން ފެށިގެން އަހަރެންގެ ރައްޔާންގެ ހުންނާނީ ހަމައެކަނި ބައްޕައެއް..” ރިޔާޒްގެ އެންމެފަހު އިއްވުން އިއްވާލިއެވެ. އެހެން ނުވާންވި ސަބަބެއްވެސް ނެތެވެ. ދޮންމަންމަ އެއްޗެސް ދޮންދަރިއަކާއި މެދު އެފަދައިން ކަންތައް ނުކުރާނެއެވެ.\n” ރައްޔު ހޭއަރައިފި..” ރޮވިފައި ހުރި ސިޔާޒާ އެހެން ބުނުމުން އެންމެ ފުރަތަމަ ދޮރުން އެތެރެއަށްވަނީ ރަޒިއްޔާއެވެ. ކުޑަކުޑަ ރައްޔާން އޭރު ދެފައި ވައްކޮށް ލައިގެން އިނީ އަތަށް ބަލާށެވެ. ކަނާތުގެ ކޮނޑާއި ދިމާލުން ބަނދެލެވިފައިވާ ގޯޒް ފޮތިތަކުގައި ހިފަހައްޓައިގެން އިންއިރު އެކުއްޖާގެ ލޮލުގައިވަނީ ކަރުނައެވެ. ރަޒިއްޔާގެ ހިތް ފުރަތަމަ ފަހަރަށް ރޫރޫ އަޅައިގަތެވެ. ކިތަންމެ ކުޑަ ނަމަވެސް އެލޮލުން ފެންނަމުން ދިޔަ ރުޅި ވެރިކަން އޭނާއަށް ފާހަގަވިއެވެ. އަތަށް ބަލަމުން ދިޔަ ގޮތުން ހީވަނީ އެފޮތިތަށް ދެންމެ ދެންމެ ނައްޓާލަ ފާނެ ހެންނެވެ.\n“އަތް ނުލާ…” ރަޒިއްޔާ ދިއްކޮލި އަތުގައި ނުޖެހެން ވެގެން ރައްޔާން ހަޅޭއްލަވައި ގަނެއްޖެއެވެ. ހީވަނީ ބިރެއް ފެނުނު ހެންނެވެ. ދުރުން ދުވެފައި އައިސް އައްމާރު މަޑުމަޑުން ތުރުތުރު އަޅަމުން ދިޔަ ރައްޔާންގެ ކޮނޑުގައި ހިފަހައްޓާލިއެވެ. އެއާއެކު ރައްޔާންގެ މޫނަށް އަނދިރިވާން ފަށައިފިއެވެ. ނަމަވެސް އަދިވެސް ކުރިމަތިން އޭނާއަށް ފެންނަމުން ފިޔައީ އޭނާގެ ހިތްހަރު މަންމައެވެ.\nގަދައަށް ވިދާލުމާއެކު މުނި ކޮޓަރީގެ ތެރެއަށް އަލި އެޅިގެން ދިޔައެވެ. ބިއްލޫރި ގަނޑުގައި ބޯ ޖައްސާލައިގެން ހުރި ރައްޔާން ބަލަމުން ދިޔައީ އޭނާގެ އަތުގައިވާ ލަކުނަށެވެ. ދުރުން ބަލާލާއިރު ހީވަނީ ވީދައިގެން ގޮސްފައިވާނެހެވެ. އެތަނުގައި ފިރުމާލަމުން ރައްޔާން އުޅުނީ ފޮތިތަށް ކަހާލާށެވެ. ނަމަވެސް ދެވަނަ ސިކުންތުގައި އެއަތަށް މަޑު ޖެހުމެއްއައީ ކުރިމަތިން ހުރި ގޭގެ ހަތްހަނަ ބައި މި ދަންވަރުގައި ދިއްލާފައި ހުރުމުންނެވެ. ގޮނޑިއެއް ބަހައްޓައިގެން ބޭރުގައި އިން އަންހެންކުއްޖާ އިންގޮތުން ހީވަނީ މީހަކު ގަލުން ހަދާފައި އިން ބުދެއް ހެންނެވެ. އެއްފައި މައްޗަށް އަނެއްފައި ލައިގެން އިންއިރު އެބުޅި އިސްތަށިގަނޑު ކޮނޑުމަތިން ދެފަރާތަށް ވިހުރިފައި އޮތެވެ. ވެހެމުންދިޔަ ވާރެއަށް އަތްނެރެގެން ހުރިއިރު އެމޫނުގައި އެއްވެސް ދިރުމެއް ނުވެއެވެ. އެހައި ދުރުންވެސް ރައްޔާނަށް އޭނާގެ ކޯތާފަތްމަތިން ތިރިއަށް ވެއްޓުނު ކަރުނަ ތިކި ފެނުނެވެ.\n“ހީޒަލް..” ކުރިން ދުވަހަކު އީނާޝް އެނަން ބުނި ހަނދާންވެގެން ރައްޔާނަށް ބުނެވުނެވެ. އެނަމަކީ އޭނާ ދަންނަ ނަމެކޭ ހިތްބުނަނީ ކީއްވެ ހެއްޔެވެ؟\nގަޑިއަށް ބަލާލަމުން ރައްޔާން އަވަހަށް އެނދަށް އަރައި އޮށޯވެއްޖެއެވެ. އެނދުގައި ބުރަކަށި ޖެހުމާއެކު ރައްޔާންގެ ލޯ މެރިއްޖެއެވެ. ހެންދުނު ހޭލެވުނީ ސިޔާޒާ ދޮރުގައި ތަޅާއަޑަށެވެ. ފަޔަށް ލެވޭހައި ބާރެއް ލާފައި ދުއްވައިގައީ ފާހާނާ ދިމާއަށެވެ. ދޮރު ހުޅުވާކަށްވެސް ނޫޅޫނެވެ. އަވަހަށް ޔުނިފޯރމް ގަޔަށް މަހާލަމުން ރައްޔަން އެންކަލްއަށް އަރާލިއެވެ. ތޮފި ކިހިލިފަތްދަށަށް ޖަހާލަމުން ރައްޔާން ތިރިއަށްދާން ހިނގައި ގަނެއްޖެއެވެ. ސިޔާޒާ ގޮވާލުމުންވެސް މަޑު ކުރާކަށް ނޫޅޫނެވެ. އޮފިސަރއަކަށް ވިތާ މިވީ އަދި އެންމެ ދެ ހަފުތާއެވެ. މިހާ އަވަހަށް ގަޑިވެސް ޖެހުނީއެވެ. ހާސްވެފައި ހުރިވަރުން ރައްޔާނަށް ސައިކަލުވެސް ދުއްވުނީ ތަންކޮޅެއްބާރަށެވެ. ބަންޑާރަ ކޮށި ކައިރީގައި ސައިކަލު ޕާކުކޮއްލަމުން ރައްޔާން ފިޔަވަޅުތައް އަވަސް ކޮއްލީ ދެންވެސް އަވަހަށް އެތެރެއަށް ވަދެވޭތޯއެވެ. ނަމަވެސް އެ ފިޔަވަޅުތަކަށް ހުއްޓުމެއްއައީ ފިނިފިނި އަތަކުން އޭނަގެ މުލައްދަނޑީގައި ހިފެހެއްޓުމުންނެވެ.\n“އެކްސްކި….” ފަހަތަށް އެނބުރުނު ރައްޔާންގެ ދުލުގައި ހީވީ ތަޅެއް ލެވުމު ހެންނެވެ. އެއީ ދެވަނަ މީހެއް ނޫނެވެ. ހީޒަލްއެވެ. ކޮންމެ ދުވަހަކުހެން އޭނާ ވަގަށް ބަލާ އަންހެން ކުއްޖާއެވެ. އަނެއްކާ އެކަން އޭނާއަށް އެނގުނީ ބާވައެވެ.\n“ތިއައީ ތަ؟؟” ލޮލަށް ފުރައި ކަރުނަ އަޅައިގެން ހުރެ ހީޒަލް އެހެން ބުނުމުން ރައްޔާން ދެބުމަ ކައިރި ކޮއްލިއެވެ. ހީޒަލްގެ އަތް އޭނަގެ އަތުން ނައްޓުވައިލަމުން ރައްޔާން އުކުޅުގައި އަތް ވިދެލިއެވެ.\n“ކާކުތީ..؟” ނަން އެނގި ހުރެވެސް ރައްޔާން ކޮއްލީ ސުވަލެކެވެ. ހީޒަލް އަތް ނަގައި ރައްޔާންގެ މޫނުގައި އަތް ހިންގާލިއެވެ. މަގުމަތިން ހިނގަމުން ދިޔަ މީހުންތައް ލޯތައްވެސް ދިޔައީ އެދެމީހުން ހުއްޓެމުންނެވެ. ކުއްލިއަކަށް ރައްޔާން ހީޒަލްގެ އަތް އޭނާގެ މޫނާއި ދުރުކޮއްލިއެވެ. މަޑުމަޑު ގިސްލުމަކަށް ބަދަލުވެގެން ދިޔަ އެއަޑު ރައްޔާންގެ އެތެރެހަށި ރޫރޫ އަޅުވާލިއެވެ. ގައިގެ ހުރިހާ ލޯލިތައް ކޮޅަށްޖެހުނެވެ.\n“އައި ޑޯންޓް ވޯންޓް ވޭކް އަޕް.. އަދި އެއްފަހަރު ބަލާލަން ބޭނުން…” ހީޒަލް ގޮވަމުން ދިޔަ މޮޔައެއް އެއްވެސް ވަރަކަށް ރެއަކާނުލައި ހުރި ރައްޔާން ވަށައިގެން ބަލާލައިފިއެވެ. ހީޒަލް މަޑުމަޑުން ރައްޔާންގެ މެދުހަށީގައި ބައްދާލަމުން މޭމަތީގައި މޫނު ފޮރުވާލައިފިއެވެ. އެކަމަކީ ހީޒަލަށް އާކަމެއް ހެނެއް ހިއެއް ނުވެއެވެ. ނަމަވެސް ރައްޔާން ހުރީ ނޭވާ ހިފަހައްޓާލައިގެންނެވެ. އެހެން ނުވާންވި ސަބަބެއްވެސް ނެތެވެ. ނުވެސް ދަންނަ ކުއްޖަކު އެހެން ގާތް ވުމުން ކޮންމެ މީހަކުވެސް ހުންނާނީ އެފަދަ ހާލެއްގައެވެ.\n“އޯ… ކޭ..” ބާރަށް ހިފަހައްޓައިގެންހުރި ހީޒަލްގެ ހަށިގަނޑު ކުރިއަށްވުރެ ބަރުހެން ހީވުމުން ރައްޔާން މަޑުމަޑުން ފަހަތަށް ޖެހިލައިފިއެވެ. އެއާއެކު ރުލެއްވެސް ނެތި ހީޒަލް ދެމުނީ ރައްޔާންގެ އަތުގެ ތެރެއަށެވެ. ސިފައިންގެއަށް ވަނުމުގެ ބަދަލުގައި މީހެއްގެ އެހީގައި ރައްޔާން މަސައްކަތް ކުރީ ހީޒަލް ހޮސްޕިޓަލަށް ގެންދާށެވެ.\nހޮސްޕިޓަލުގައި ހުރި ރައްޔާން މަޑުކޮއްލައިގެން ހުރީ ހީޒަލްގެ މައިންބަފައިން އަންނަ ދެނެވެ. ގޮނޑީގައި އިންއިރު ރައްޔާން ވިސްނެމުން ދިޔައީ ޙީޒަލްގެ ހަރަކާތްތަކާއި މެދުގައެވެ. ހީޒަލްއަށް އެއީ އާކަމެއްހެނެއް ހިއެއް ނުވެއެވެ. އަބަދުމެ ކުރާކަމެއްހެން އެކުއްޖާ ހުރީ އެކަމަށް އާދަވެފައެވެ.\n“ރައްޔު..” ކުރިމަތީގައި ހުރިމީހާ އެހެން ގޮވާލުމުން ރައްޔާން އިސްއުފުލާ ބާލާލައިފިއެވެ. ރައްޔާނަށް އެމީހާ ނޭނގުނު ނަމަވެސް އެމީހަކަށް ރައްޔާން އެނގިއްޖެއެވެ.\n“ނޭނގުނު..” ރައްޔާން ތެދުވަމުން ހިނިތުން ވެލިއެވެ. އެމީހާގެ އިސްތަށިގަނޑުގައި ނުރަ ޖަހައިފައި ހުރި ނަމަވެސް މޫނުމަތިން އެހާމެ ރީއްޗެވެ. ރައްޔާން ބުމަ ކައިރި ކޮއްލީ ނަން ހަނދާނަށ އަންނަން ފެށުމުންނެވެ. ނަމަވެސް ދުލަކަށް ނައެވެ.\n“ހައުޒް މައި ފްލަފީ…” އެއަޑު އިވުމާއެކު ރައްޔާން އެމީހާގެ ގައި ބައްދާލިއެވެ.\n“ކުޑަ ބައްޕާ…” އައްމާރު ގައިން ދޫކޮއްނުލާ ހުރެ ރައްޔާން ބުނެލިއެވެ. މަންމަ ކައިރީގައި އުޅުނު އިރުގައި ރައްޔާން އެންމެ ހިތްހަމަ ޖެހުނީ އައްމާރު އެހެން ގޮވަލުމުންނެވެ.\n“ކިހިނެއް ކުޑަ ބައްޕައަށް އެނގުނީ؟ ” ހުރިހާ ދަތްތައް އެއްކޮށް ދައްކާލައިގެން ހުރެ ރައްޔާން އަހާލައިފިއެވެ.\n“ކިހިނެއް ނޭނގި ހުންނާނީ.. ރާއި ހީވަނީ ހަމަ ރައްޔާންހެން.. އެއްވެސް ތަފާތެއެނެއް..” އެމޫނުގައިވި ހިނިތުންވުން ހިނދުކޮޅަކަށް ނަމަވެސް ގެއްލުނުހެން ހީވިއެވެ.\n“ކުޑަ ބައްޕައަށް އެނގޭތަ އެކުއްޖާ؟” ރައްޔާންގެ އެސުވާލަށް ދޭނެ ޖަވާބެއް އައްމާރަކަށް ނޭނގުނެވެ. ހަޤީޤަތަށް ބުނާނެ ހިތްވަރެއްވެސް އޭނާގެ ނެތެވެ.\n“ބައްޕަމީ އޭނާގެ ޑޮކްޓަރ އެހެންވެ އެނގުނީ..” ދެއަހަރު ފަހުން އަނެއްކާވެސް ކުއްޖަކު ބައްޕަ ކިއުމުން އައްމާރު އުފަލުން ފުރުނެވެ. އަލުން އެހަށިގަނޑުގައި ފުރާނަ އެޅުނު ފަދައެވެ.\nދުރުން ސީމާ ވަދެގެން އައި މަންޒަރު ފެނުމުން އައްމާރު އެއީ ހީޒަލްގެ މަންމަ ކަމުގައި ބުނަމުން މަޑުކޮއްލާށޭ ބުނެލިއެވެ. ރައްޔާން ޖީބަށް އަތް ޖަހާލައިގެން އިނދެފައި ހިނގައިގަތީ ޑިއުޓީއަށް ނިކުންނަން ގުޅުމުންނެވެ. ރައްޔާން ހިނގާފައިދިޔަ ތަން ބަލަން އިން ސީމާވެސް ދެލޯ ބޮޑު ކޮއްލިއެވެ. ހިނދުކޮޅަކަށް ނަމަވެސް އެއީ ރާއިފް ކަމާމެދު ޝައްކުވާން އުޅުނެވެ. ލޯ ހުޅުވާލައިގެން އޮތް ހީޒަލް ފެނުމުން ސީމާ ހިނިތުން ވެލިއެވެ. މަންމަ ފެނުމުން ހީޒަލް އެންމެ ފުރަތަމަ ބޭނުންވީ ރާއިފް ފެނުނު ވާހަކަ ބުނާށެވެ.\n“އެއީ ރާއި އެއް ނޫން… ރައްޔާން..” ދުރުގައި ހުރެފައި އާދައިގެ ރާގެއްގައި އައްމާރު ބުނެލިއެވެ. ހީޒަލަށް ޔަޤީން ކޮއްދިނިމުގެ ގޮތުން އޭނާ މޫނަށް އެއްވެސް ކުލަވަރެއް ނުގެނެއެވެ.\n“ރާއިގެ ދޮންބެ އެއީ… ރައްޔުއަކީ ރާއިފް މަންމަ އެހެން މީހެއްގެ ދަރިއެއް ކުޑަ ދުވަހުން ފެށިގެންވެސް ރާއްޖެއިން ބޭރުގައި އުޅުނީ..” އިތުރު ތަފްސީލެއް ބޭނުން ވާނެހެން ހީވުމުން އައްމާރު ކިޔާލިއެވެ.\n“ހޫމް…” ހީޒަލް އެހެން ބުނަމުން އިސްޖަހާލިއެވެ.\n“ހީޒަލް..” ހީޒަލް މާ ގިނައިރު ދުރު ބަލަހައްޓައިގެން އިންނަން ފެށުމުން އައްމާރު ގޮވާލިއެވެ. ހީލަމުން ހީޒަލް ބުނީ އޭނާ ވަރުބަލި ޥާހަކައެވެ.\nގެއަށް ދިޔަ ހީޒަލްގެ ހިތުގައިވީ އެންމެ ސުވާލެކެވެ. ދެމީހަކު އެހައި ވައްތަރު ވާންވީ ކީއްވެ ހެއްޔެވެ؟ އެއްބަނޑު ދެމީހުން ކަމުގައި ވިޔަސް ހަމަ އެހައި ވައްތަރުވާން ޖެހޭ ހެއްޔެވެ؟ އެކި ސުވާލުތައް ހީޒަލް ބޮލުގައި އެނބުރެމުން ދިޔައިރު އޭގެ ޖަވާބެއް އޭނާއަކަށް ނުލިބުނެވެ. ދެއަހަރު ތެރެއިން ފުރަތަމަ ފަހަރަށް އޭނާ އީނާޝްގެ ނަންބަރ ފޯނުގައި ޖަހާލައިފިއެވެ. ގުޅަން ނުގުޅަން ހުރެފައި އެންމެ ފަހުން ގުޅާލިއެވެ. ރަނގަޅަށް އެންމެ ފަހަރަކުވެސް ރިންގްވި ކަމެއް ނޭނގުނެވެ. އެކޮޅުން ފޯނު ނަގައިފިއެވެ. ހީޒަލް ބޭނުންވީ އެނގެއަށް ދާށެވެ. އީނާޝް ދެހިތެއްގައި ހުރެވެސް އާނއެކޭ ބުނެލައިފިއެވެ.\nއީނާޝް މެންގޭގެ ކުރިމަތީގައި މަޑުކޮއްލައިގެން ހުރި ހީޒަލް ހީނިތުންވެލީ ދޮރު ހުޅޫވުނު އަޑު އިވުމުންނެވެ. މަޑުމަޑުން އެތެރެއަށް ވަންނަމުން ހީޒަލް ވަށައިގެން ހޯދާލިއެވެ. އެކަން ފާހަގަވި އީނާޝް ކައިރިއަށް އައީ އަމަށަކު ހިންޏެއް ނޫނެވެ.\n“ދޮންބެތަ ތި ހޯދަނީ؟” ދަތްތައް އެއްކޮށް ދައްކާލަމުން އީނާޝް އަހާލިއެވެ. ހީޒަލްއަށް ވީވަރަކީ ދެލޯ ބޮޑުކޮއްލާފައި ހުއްޓުން އެރުމެވެ.\nދެމީހުން ވާހަކަ ދައްކާލަން ވެގެން އެރީ ޓެރެހަށެވެ. ނަމަވެސް ޓެރެހަށް ދެވެން އޮތީ ރައްޔާންގެ އެޕާރޓްމެންޓް ކަމުން އީނާޝް ކުޑަކޮށް ޖެހިލުންވިއެވެ. ދޮރު ހުޅުވާލާފައި އެތެރެއަށް ވަންނަން ބުނުމުން ހީޒަލް މަޑުމަޑުން އައިސް ވަނެވެ. ދެވަނަ ސިކުންތުގައި އޭނާގެ ހިތަށް ތަދުވިއެވެ. މުނިތަންވަނީ މަޑު މުށި ކުލައަކުން ޒީނަތްތެރި ކުރެވިފައެވެ. ކުރިމަތިން ދެކޮޓަރި ފެންނަން ހުރިއިރު އެއްފަރާތެއްގައި މައްޗަށް އަރާނެ ސިޑިއެއް ހުއްޓެވެ. ބޮޑު އެޕާރޓްމެންގެ އެއްފަރާތުގައި ފަތި ޓީވީއެއް ބަހައްޓާފައިވާއިރު އަނެއް ފަރާތުފައި އެހާމެ ހުރިހަމަ ސޯފާއެއް ބަހައްޓާފައި ހުއްޓެވެ. އެކިތަންތަނަށް ލޯ ހިންގާލަމުން ހީޒަލް ގަދަކަމުން ހިނިތުން ވެލިއެވެ. ހީޒަލަށް އެންމެ ފާހަގަ ކުރެވުނީ މުނިގޭގޭ ފާރުތަކުގައި ލާފައިވާ މަޑު ފެފިކުލައެވެ. އަދި ހާއްސަކޮށް ބެލްކަންޏަށް ޥާ ދިމާލުގައި ޖާޙާފައިވާ ބޮޑެތި ބިއްލޫރި ދޮރުތަކުން ދުވާލުގައި ގޭގައި އެއްވެސް ވަރަކަށް ލައިޓް ދިއްލަން ނުޖެނޭއެވެ.\n“ކޯއްޗެއް ތި ބަލަނީ..” ޙީޒަލް ދުރުގައި ބަލަން ހުރުމުން ރާއިފް އެންމެ ފަހުން އަހާލައިފިއެވެ.\n“ރާއި.. ތިހުސް ބްރައުން ކުލައޭ ދެން..” ހީޒަލް އަނގަ ފާޑަކަށް ހަދައިން އިނދެ ބުނެލިއެވެ.\n“ދެން… އަހަރެން ކިޔާތަ ހީޒް އަބަދު ފެހި ކުލަ ހިފައިގެން އުޅޭއިރު..” ރާއިފް ގަމީސްތަކުގެ ތެރެއިން މަޑުމަޑު މުށި ކުލައެއްގެ ގަމީހެއް ނަގަމުން ކައުންޓާރާއި ދިމާލަށް ހިނގައުގަތެވެ.\n“ހެވޭ..” ފާޑަކަށް އިނދެގެން އަންނަމުން ހީޒަލް ބުނެލައިފިއެވެ.\n“އަސްލު ކީއްވެތަ ރާއިއަށް ބްރައުން އެހާ ރީތީ؟” ހީޒަލް އެންމެ ފަހުން ނުހުރެވިގެން އަހާލައިފިއެވެ.\n“ބިކަޒް އައި ވޮނަ ބީ ލައިކް ހިމް.. ޖަސްޓް ލައިކް ހިމް. ޕްލަސް މަށަށްވެސް ރީތި ބްރައިން.” ރާއިފް އެހެން ބުނެފައި ހިނިތުން ވެލިއެވެ. އެއީ އަބަދުވެސް ރާއިފްގެ އާދައެވެ. އަބަދުވެސް ކޮންމެވެސް މީހަކު ކޮޕީ ކުރާނެއެވެ.\n“ކާކު؟ ތިމީހަކު ދައްކަންވީނު އަހަންނަށް..”ހީޒަލް ރާއިފްގެ އަތު ތެރެއަށް އަތް މަހާލަމުން ބުނެލިއެވެ.\nގޭގެ އެކި ތަންތަނަށް ބަލަންއިން ހީޒަލް ފެނުމުން އީނާޝް ކުޑަކޮށް މަޑު ޖެހިލިއެވެ. ބްރައުން ކުލައަކީ ރާއިފަށް ވެސް އެންމެ ރީތި ކުލަކަން ވިސްނުމުން ހީޒަލްގެ އަތުގައި ހިފާލިއެވެ.\n“ހީޒޫ..” ނާޝް ހީޒަލް ގެނެސް ބައްދާލަމުން ބުނެލިއެވެ. އަދި ބުރަކަށީގައި ވަރަށް ލޯބިން ފޮރުމާލިއެވެ.\n“އައި ފައިނަލީ މެޓް ހިމް..” ލޮލުން ތިރިއަށް ފޭބި ކަރުނަތިކި ފުހެލަމުން ހީޒަލް ބުނެލިއެވެ. އޭގެ މާނަ ނޭނގުނު ނަމަވެސް އީނާޝްވެސް ހިނިތުންވެލިއެވެ.\nދެމީހުން ޓެރެހަށް އެރުމާއެކު ފިނި ރޯޅިތަށް އައިސް ދެމީހުންގެ ގައި ފިރުމާލައިފިއެވެ. ހީޒަލް ލޯ މަރާލަމުން ހިނިތުން ވެލިއެވެ. އެއީ އަބަދުވެސް ރާއިފް ހަދާ ގޮތެވެ. ވައިޖެހޭ ތަނަކަށް ދެވިއްޖިއްޔާމު އަބަދުވެސް އުޅޭނީ އެހެންނެވެ.\n“ކިތައް ދުވަސް ވެއްޖެ ދެމީހުން ވާހަކަ ނުދައްކާތާ؟” އެންމެ ފަހުން ހީޒަލް އަހާލައިފިއެވެ.\n“ދެއަހަރު..” ޓެރެހުގައި ބަހައްޓާފައިހުރި ޖޯލިތަކުގައި އިށީންނަމުން އީނާޝް ބުނެލިއެވެ. އަދި ހީޒަލްއަށް އޭނާގެ އަތުގައި އޮތް ކޯކު ފުޅި ދިއްކޮށްލިއެވެ.\n“ސޯ ޔޫ ނެވަރ މެންޝަންޑް އެބައުޑް ހިމް.. މިބުނީ ނުބުނަމެއްނު ރާއިގެވެސް ދޮންބެއޭ އެއީ..” ދުރުގައި ހުރި ކުޑަ ގޮނޑިއަކަށް ފައި ނަގަމުން ހީޒަލް ޖޯލީގައި ބުރަކަށި ޖައްސާލިއެވެ.\n“އެއީ ދޮންބެ މެނާ ރާއި ގުޅުން އެހާ ރަނގަޅެއް ނޫން..” ރައްޔާންގެ ފޮޓޯތައް ފޯނުން ދައްކާލަމުން އީނާޝް ބުނެލިއެވެ.\n“ދޮންބެ އެހާ ހިތްހަމަ އެއް ނުޖެހޭނެ ރައި މެންގެ ވާޙަކަ ދެކެވެންޏާމު..” ތުނބުގައި ކޯކު ފުޅި ޖައްސާލަމުން އީނާޝް ބުނެލިއެވެ.\nދެމީހުން އެތަނުގައި ވާހަކަ ތިބެވުނު އޮރެއްވެސް ނޭނގެއެވެ. އީނާޝް އެބަ އަންނަމޭ ކިޔާފައި ތިރިއަށް ފޭބުމުން ހީޒަލްވެސް އެތަނުން ތެދުވެއްޖެއެވެ. ޓެރެހުގެ ފާރުގައި ބަނޑު އަޅާލާފައި ތިރި ބަލާލަމުން ހީޒަލް ހިނިތުން ވެލިއެވެ. މިތަނުން އޭނާގެ އެޕާރޓްމެންޓް ވަރަށް ރީތިކޮށް ފެނެއެވެ. އީނާޝް ނައިސް ލަސްވާން ފެށުމުން ތިރިއަށް ދާން ހިނގައި ގަނެއްޖެއެވެ. ފޯނާއި ކުޅެމުން ތިރިއަށް ފޭބި ހީޒަލް ހުއްޓުނީ ހަރު އެއްޗެއްގައި ޖެހުމުންނެވެ. ތިރިން ފެންނަން ހުރި ދެފައިތިލަ ފެނުމުން ހީޒަލް ދެލޯ ބޮޑު ކޮއްލަމުން އަވަހަށް މައްޗަށް ބަލާލިއެވެ. ރައްޔާން ތުވާލި އޮޅާލައިގެން މެއާއި ދިމާލުން އަތް ހުރަސް ކޮއްގެން ހުރި ގޮތުން ހީވަނީ ހީޒަލްދެކެ ބިރުން ހުރި ހެންނެވެ. ނޫނީ ކުރިން ދުވަހުގައި ވީ ކަންތަކާއި މަލާމަތް ކުރަނީއެވެ. ހީޒަލް އެއްފިޔަވަޅު ފަހަތަށް އަޅާލަމުން ރައްޔާންގެ މޫނަށް ފަރުވާތެރި ކަމާއެކު ބަލާލިއެވެ. ތުނިކޮށް ބަހައްޓާފައިވާ ތުނބުޅިއާއިއެކު އެމޫނު ފެންނަނީ ވަރަށްވެސް ފުރިހަމަ ކޮށެވެ. ތުނިކޮށް ކޮށާލެވިފައިވާ އިސްތަށިގަނޑާއި ވަރުގަދަ ބުމަ ފެނުމުން ކޮންމެ މީހަކު ނަމަވެސް ހިތް ލެނބޭނެއެވެ. ރާއިފްއާއި ހިލާފަށް ރައްޔާން ހުންނަނީ ވަރުގަދަ ކޮށް މަސްތައް ޖަހާލައިފައެވެ. ނޫނީ ގަވާއިދުން ކަސްރަތު ކުރާތީއެވެ. އެގަޑީޣައި ހީޒަލް ޖެހުނު ހަރު އެއްޗަކީ ރައްޔާންގެ މޭކަން އެނގުމުން އެތުރަށް ދެލޯ ބޮޑުކޮއްލިއެވެ.\n“ޓަޑާ…” ދުރުގައި ހުރެފައި އީނާޝް އެހެން ބުނުމުން ހިޒަލާއި ރައްޔާން ދެމީހުން އެއްކޮށް ބަލާލިއެވެ. އީނާޝް އެހެން ބުނި ގޮތުން ހީވަނީ ޕާޓީއެއްގައި ތިބި ހެންނެވެ.\n“ހީޒް… ރައްޔާން.. މައި ބިލަވްޑް ދޮންބެ..” އަތުގެ އިޝާރާތުން ރައްޔާން ދައްކާލަމުން ހީޒަލް ބުނެލިއެވެ.\n“ނާޝް ދޮންބެ ބުނަމެއްނު ނުދަންނަ މީހުން މިތަނަށް ނުގެންނާށޭ.. ކުރިއަށް ވުރެވެސް ބޮޑަށް ދެބުމަ ކައިރި ކޮއްލަމުން ރައްޔާން ބުނެލިއެވެ. އެމަންޒަރު ފެނުނު ހީޒަލްއަށް ނުރޮވުނީ ކިރިޔާއެވެ.\n“ދޮންބޭ.. ހީޒްއަކީ މައި ބެސްޓް ފްރެންޑް.. ބީ ނައިސް..” ގަދަކަމުން ހީގަންނަމުން އީނާޝް ބުނެލިއެވެ. ކިތަންމެ ދުވަހެއް ވިއަސް އެ ގުޅުމަކީ ފަނޑުވާނެ ގުޅުމެއް ނޫނޭވެ.\n“ނާޝްގެ ފްރެންޑް އިއްޔެވެސް ކިރިޔާ…” ރައްޔާން ވާހަކަ ފަށާފަވެސް މަޑުޖެހެލީ ހީޒަލްގެ މޫނު ފެނުމުންނެވެ. އެލޮލަށް ޖަމާވަމުން ދިޔަ ކަރުނަތައް ފެނުމުން ރައްޔާން އޭނާގެ ކޮޓަރިއާއި ދިމާލަށް ހިނގައި ގަނެއްޖެއެވެ.\nރައްޔާންގެ ކޮޓަރީގެ ދޮރު ޖެހުނު އަޑު އިވުމައެކު ހީޒަލްގެ ލޮލުގައިވާ ކަރުނަތައް ތިރިއަށް ފައިބައިގެން ހިގައްޖެއެވެ. ހުއްޓުން އަރާފައިވާ ހީޒަލް ފެނުމުން އީނާޝް ކޮނޑުގައި ހިފައި ތަޅުވާލިއެވެ. ފުން ނޭވާއެއް ދޫކޮއްލަމުން ހީޒަލް ލޮލުން ކަރުނަތައް ފުހެލިއެވެ. ކޮންމެ މީހަކަށްވެސް ދުލުން ބުނެލަން ފަސޭހަ ވާނެއެވެ. ނަމަވެސް އޭނާއާއި މެދު ކަންތައް ވީގޮތަށް ވެއްޖެނަމަ އެއްވެސް މީހަކު ދުނިޔޭގައި ހުންނާކަށް ބޭނުމެއް ނުވާނެއެވެ. ހީޒަލްގެ މައްސަލައަކީ އޭނާ އެކަންތައްތަކާއި ކުރިމަތިލާން ބޭނުން ނުވާ ކަމެވެ. ޤަބޫލު ކުރަން ބޭނުންނުވާ ކަމެވެ. އީނާޝްގެ އަތުގައި ހިފައިލި ހީޒަލް އަދިވެސް ހުރީ ރައްޔާންގެ ކޮޓަރިއާއި ދިމާލަށް ބަލަހައްޜައިގެންނެވެ.\nރާއިފް، ރައްޔާނާއި ކިތަންމެ ވައްތަރު ވިނަމަވެސް ދެތިން ފަހަރަކު ބަލާލުމުން ދެމީހުންގެ ހުރި ތަފާތުތައް ވިސްނުނެވެ. ރާއިފް ހުންނަނީ ވަރަށް ދޮންކޮށެވެ. ނަމަވެސް ރައްޔާން ހުންނަނީ ފާޑަކަށް ޓޭން ކުލައެއްގައެވެ. ހީޒަލް ހިންދިރުވާލަމުން ސޯފާގައި އިށީނީ އީނާޝް އާދޭސް ކުރަން ފެށުމުންނެވެ. އެހާ ދުވަސް ވުމުން ދައްކާނެ ވާހަކަވެސް އޮންނާނެތާއެވެ. ހީޒަލް އިނީ ފަށާނީ ކޮން ހިސާބަކުން ކަމެއް ނޭނގިފައެވެ. ހިތުގައި ފުނި ޖެހިފައިވި އެތައް ސުވާލު ތަކެއްގެ ޖަވާބު އޭނާ ބޭނުންވެއެވެ. އެންމެ ފަހަރަކު ރައިފް ކައިރިން އަހާ ލެވޭނެނަމަ އެވެ.\nޞަފަރު (9 ވަަނަ ބައި)\n02:30 ބާވީސްވަނަ ބައި\nalhugandu mi vaahaka upload kuraany knme hafthaa eh ge monday and tuesday ga.. 🙂\nMasha Allah mi part ves vvvv reethi❤❤😘😘\nWoww…. vrh vrh reethi…. jst awesomeee…. its okiih to up this strii on mon nd tue…. curiouslii waitin for mon…ly…♥♥♥♥\nVarah reethi mi part vx….waiting4the next part\nWow… V nice story eh\nMasha Allah… im in luv with this story… vv reethi….. curiously waiting for the text part💕💕💕\nMaasha Allah. V. Reethi vaahaka eh.. Hope nimendhen kiyaalan libeynekamah. 💙❤\nWow l hope next part will be awesome 😘\nMasha Allah beautiful story\nWeek eh ge two day veema varah sad😞😞\nDheduvahun ehduvahu up eh nukureveenetha?💚💚💚\nE thedheh alhe ehaa reethi story eh hama aslu koh v reethi avas kolladhenvnu plx\nއުމުރަށް ތިޔަ ލޯބީގައި\nލޯބި ނުވިޔަސް ފިރުމާލަދީ….28\nލޯބި ނުވިޔަސް ފިރުމާލަދީ….29\nއާދޭސް ކުރާ ހިތްވޭ ރޮމުންް (25)\nނޫރު (ފަހުބައި – 1)\nހަޤީޤީ / ކުރުވާހަކަ / މަޖާ / ދީނީ\nލޯބި ނުވިޔަސް ފިރުމާލަދީ…..31


ރާއްޖެއިސްލާމް | އިޚުލާޞްތެރިވާށެވެ!\nމީސްތަކުންނަށް އެހީތެރިވެ ހެޔޮ ފޯރުކޮށްދިނުމަކީ ވަރަށްވެސް ދަރުމަ ހުރި ކަމެކެވެ. ނަމަވެސް ނިޔަތް ރަގަޅު ނަމައެވެ.ތިމާ ހެޔޮ ފޯރުކޮށްދިން މީހާގެ ކިބައިން އޭގެ ބަދަލު ލިބުމުގެ ނިޔަތުގައި އެއްވެސް މީހަކަށް އެހީތެރިނުވާށެވެ! އެއްވެސް މީހަކު ތިބާއަށް އެކަމަށް މަޖުބޫރުކުރި ހެއްޔެވެ؟\nއެހެނެއްކަމަކު މީސްތަކުންނަށް ހެޔޮ ފޯރުވައި އެހީތެރިވެ އުޅުމަށް އަމުރުކުރައްވި އިލާހުގެ ޙަޟުރަތުން ހެޔޮކަމުގެ ބަދަލުލިބުމަށް އެދޭނަމަ، އެކަލާނގެ މަޚުލޫޤުނަށް ހެޔޮފޯރުކޮށްދީ އުޅޭށެވެ! މުއުމިނުންގެ ސިފައަކީވެސް އެއީ އެވެ. ﷲ ތަޢާލާ، މުއުމުނުންގެ ސިފަ ބަޔާންކުރައްވަމުން ވަޙީކުރައްވާފައިވެއެވެ. وَيُطْعِمُونَ الطَّعَامَ عَلَى حُبِّهِ مِسْكِينًا وَيَتِيمًا وَأَسِيرًا (الإنسان: 8) (މާނައީ: ތިމަންމެން ތިޔަބައިމީހުންނަށް ކާންދޭކަން ކަށަވަރީ ﷲގެ ވަޖްހުފުޅަށްޓަކައެވެ. ތިޔަބައިމީހުންގެ ކިބައިން އެކަމުގެ އުޖޫރައެއް އަދި ޝުކުރަކަށްވެސް ތިމަންމެން ނޭދެމެވެ.)\nއެކަލާނގެ ބަދަލުދެއްވާނެކަން ކަށަވަރެވެ. އަދި އެބަދަލު ވާހުށީ، ތިބާ ކޮށްދިން ހެޔޮކަމަށްވުރެ ބޮޑު އަދި ފުރިހަމަ ބަދަލަކަށެވެ. އެކަލާނގެ ވަޙީކުރައްވާފައިވެއެވެ. وَمَا تُنفِقُوا مِنْ خَيْرٍ يُوَفَّ إِلَيْكُمْ وَأَنْتُمْ لاَ تُظْلَمُونَ (البقرة: 272) (މާނައީ: އަދި މުދަލުން ތިޔަބައިމީހުން ހޭދަކުރާ އެއްޗެއްގެ ސަވާބާއި ދަރުމަ ފުރިހަމަޔަށް ތިޔަބައިމީހުންނަށް ލިބޭނެތެވެ. އަދި ތިޔަބައިމީހުންނަށް ބޭއިންސާފު ނުކުރައްވާ ހުއްޓެވެ.)\nނަމަވެސް ހެޔޮކަން ރައްދުވި މީހާގެ ކިބައިން ބަދަލު ލިބޭނެކަމަށް އުއްމީދުކޮށްފިނަމަ ފަހަރުގައި ތިބާއަށް މާޔޫސްކަން ފިޔަވައި އިތުރު އެއްޗެއް ނުލިބިވެސް ހިނގައިދާނެއެވެ. ހެޔޮފޯރުކޮށްދިނުމަކީ އިލާހީ އަމުރުފުޅެކެވެ. އެކަމަށް އަޖުރު ދެއްވާނީވެސް އެއިލާހެވެ. އެކަލާނގެ ތިބާއަށް ރަގަޅު ބަދަލެއް ދެއްވާނެއެވެ. އަދި ކިއެއްތަ! ފުރިހަމަ ބަދަލެއް ދެއްވާނެއެވެ.\nބޭނުންޖެހިފައިވާ މީހަކަށް ހެޔޮކަމެއް ކޮށްދިނުމުން، ވަގުތުން ފުރަތަމަވެސް ލިބިގެންދާ ބަދަލަކީ ފެންނަފެނުމަށް ތިބާގެ ޖީބު ހުސްވިޔަސް ތިބާގެ ހިތް އުފާވެރިކަމުން ފުރިގެން ދިއުމެވެ. ހެޔޮކަމުގެ ބަދަލުގައި އެހެން އެކައްޗެއް ނުލިބި ހަމައެކަނި މިކަން ޙާޞިލުވިޔަސް ތިބާއަށް ފުދިގެންނުވޭ ހެއްޔެވެ؟ ހިތްހަމަޖެހުމާ އުފާވެރިކަން ހޯދުމަށް އިންސާނުން ކުރާ ބުރަ މަސައްކަތް ތިބާއަށް ވެސް ފެންނާނެއެވެ. އެކަމަކުވެސް ގިނަ ބަޔަކަށް އެ އުފާވެރިކަން ޙާޞިލެއްނުވެއެވެ.\nހެޔޮފޯރުކޮށްދޭށެވެ! އަދި އެކަމަށް އަމުރުކުރެއްވި ފަރާތުގެ ކިބައިން ބަދަލު ލިބުމަށް އުއްމީދުކުރާށެވެ! ތިބާ ނާއުއްމީދުވާން ނުޖެހޭނެކަން ކަށްވަރެވެ!


Gavaaidhaa hilaafah ulhey Bangladesh ge meehun an'buraa gendhiumuge eheetherikamah raajje inn edhijje | Mihaaru\nގަވާއިދާ ޚިލާފަށް އުޅޭ ބަންގްލަދޭޝްގެ މީހުން އަނބުރާ ގެންދިއުމުގެ އެހީތެރިކަމަށް ރާއްޖެ އިން އެދިއްޖެ\nފޮރިން މިނިސްޓަރު ޝާހިދު: ރާއްޖޭގައި ކޮރޯނާވައިރަސް ފެތުރިއްޖެ ނަމަ އެ ވައިރަހުގެ ނުރައްކާ އެންމެ ބޮޑުވާނެ އެއް ބަޔަކީ ގަވައިދާ ޚިލާފަށް އުޅޭ ބިދޭސީން ކަމަށް ޝާހިދު މިއަދު ވިދާޅުވި،---ފޮޓޯ: އަހުމަދު އަވްޝަން/މިހާރު\n05 އެޕްރީލް 2020 - 21:44\nރާއްޖޭގެ ފޮރިން މިނިސްޓްރީން ބުނީ، އެ ކަމަށް ޝާހިދު އެދިވަޑައިގަތީ ބަންގްލަދޭޝްގެ ފޮރިން މިނިސްޓަރާ މިއަދު ފޯނުން ގުޅުއްވައި ދެއްކެވި ވާހަކަތަކުގައި ކަމަށެވެ.\nޝާހިދު ވިދާޅުވި ގޮތުގައި، ރާއްޖޭގައި ގަވައިދާ ޚިލާފަށް އުޅޭ ބިދޭސީންގެ ރެގިއުލަރައިޒް ކުރުމުގެ މަސައްކަތް ސަރުކާރުން ވަނީ ފަށައިފަ އެވެ. އަދި ކޮރޯނާވައިރަސް ރާއްޖޭގައި ފެތުރިއްޖެ ނަމަ، އެ ވައިރަހުގެ ނުރައްކާ އެންމެ ބޮޑުވާނެ އެއް ބަޔަކީ ގަވައިދާ ޚިލާފަށް އުޅޭ ބިދޭސީން ކަމަށް ބަންގްލަދޭޝްގެ ފޮރިން މިނިސްޓަރުގެ އަރިހުގައި މިނިސްޓަރު ޝާހިދު ވިދާޅުވި ކަމަށް ފޮރިން މިނިސްޓްރީން ބުނެ އެވެ.\nRaajjeygai gavaidhaa hilaafah ulhey bidheyseen sarukaaruge haradhugai gaumah fonuva dhenee\nރާއްޖޭގައި ގަވައިދާ ޚިލާފަށް އުޅޭ ބަންގްލަދޭޝްގެ މީހުން އަނބުރާ ގައުމަށް ގެންދިއުމަށް ދިވެހި ސަރުކާރަށް އެއްބާރުލުން ދެއްވާނެ ކަމަށް ބަންގްލަދޭޝްގެ ފޮރިން މިނިސްޓަރާ ހަވާލާ ދީ، ރާއްޖޭގެ ފޮރިން މިނިސްޓްރީން ބުންޏެވެ.\nރާއްޖޭގައި ގަަވައިދާ ޚިލާފަށް އުޅޭ ބިދޭސީން ދިވެހި ސަރުކާރުގެ ޚަރަދުގައި އަނބުރާ ފޮނުވައިލުމަށް އިކޮނޮމިކް މިނިސްޓްރީން ވަނީ ނިންމައިފަ އެވެ. ނޭޝަނަލް އިމަޖެންސީ އޮޕަރޭޝަން ސެންޓަރުގެ ތަރުޖަމާން މުހައްމަދު މަބްރޫކް އަޒީޒް މިރޭ ވިދާޅުވީ، މިހާތަނަށް 300 އަށް ވުރެ ގިނަ ބިދޭސީން އަނބުރާ ގައުމަށް ދާން ރަޖިސްޓަރީ ކޮށްފައިވާ ކަމަށެވެ. ނަމަވެސް އެ މީހުން އަނބުރާ ފޮނުވައިލުމުގައި އަމަލުކުރާ އުސޫލެއް ސަރުކާރުން އަދި ހާމައެއް ނުކުރެ އެވެ.\nބަންގްލަދޭޝް ރާއްޖެ-ބަންގްލަދޭޝް އަބްދުﷲ ޝާހިދު، ފޮރިން މިނިސްޓަރު ބިދޭސީން ގަވާއިދާ ހިލާފަށް އުޅޭ ބިދޭސީން ފޮރިން މިނިސްޓްރީ ދިވެހި ސަރުކާރު\n73 ކޮމެންޓް, 119 ރިއެކްޝަންސް\nއިމިގްރޭސަން ގަ ތިބޭ ސީނިއަރ މަދުބަޔަކު ރާއްޖޭގަ ހުންނަ ބަންގލްދޭސް ހައިކޮމިސަނާ ބަންގަލަދޭސް ދެތިން މީހަކު އިސްކޮށްހުރެގެން ހިނާފަ އޮތް ޖަފީމާއެއް، މިކަން ބެލުން ފުރަތަމަ ކުރަންވިކަމަކީ، ބަންގަލަދޭސް އަސޤއޯކޭ މިކުޑަގައުމުންވެސް އެކަނި 1 ބިލިޔަންޑޮލަރު އަހަރަކު އެބަގެންދޭ، މީސަރުކާރުގެ އަޅާނުލުމާ އިހުމާލު އޮތްކަމެއް މިސަރުކާރުން ހަރުކަށިފަޔަވަޅުއަޅާ މިކަންހައްލުކުރަންވީ، އިމިގްރޭސްންގަ ޖަރީމާ ހިންގި މީހުން ހޯދާ ވިޔަފާރިތައްވެސް ބަންދުކުރަންވީ.\nރަނގަޅު ވާހަކައެއް. ޑިޕޮސިޓު ވާންޖެހޭނީ ހަމައެކަނި ޓިކެޓުގެ ޚަރަކަށް ނޫން. ފިލައިގެން ދިއުމުގެ ރިސްކަށްވެސް ބަލަންޖެހޭނެ. ނޭޕާލު,ފިލިޕީންސް އިންޑިޔާ ފަދަ ގައުމުތަކުން އަންނަ މީހިން ވާގޮތަކީ އެގައުމުތަކުގަ މުސްތަގުބަލެއް އޮވޭ. ބަންގާޅަކީ މުސްތަގުބަލެއް އޮތް ގައުމެއް ނޫން. މިތަނުން މުސްތަގުބަލެއް ލިބޭތޯ އުޅުން އެމީހުނަށް މާ ރަނގަޅު. އެކަމުން ޗާންސަކަށް މަޑުކުރަނީ.\nއެހައްދުވަހު އެސްޓީއޯ އިން ބައްލަވައިގެން ގެންނެވި އާގު ބޯޓުގައި އެއްފަހަރާ 3000 މީހުން އަރުވައިގެން ގެންގޮސް ބަންގާޅަށް ބާލާ. އެކަހަލަ6އެއްކަ ދަތުރު ކުރާއިރަށް ގަވާއިދާ ހިލާފަށް އުޅޭ ހުރިހާ ބިދޭސީން ހުސްވެދާނެ. އޭގެފަހުން ބަންގާޅުން މީހުން ގެނެވޭނީ، ޑިޕޮސިޓްގައި -/15،000 ބެހެއްޓުމަށްފަހު، ގިނަވެގެން2އަހަރުގެ މުއްދަތަކަށް.2އަހަރުވުމުން އެމީހުން އެނބުރާ ގައުމަށް ފޮނުވާލަންޖެހޭނެ. ދެން ކޯޓާގެ ތެރެއިން ޖުމްލަ ޢަދަދު ހިފެހެއްޓީމަ ރަނގަޅުވާނެ.\nއަމިއްލަ އަށް ޓިކެޓް ނަގައިގެން ދާން ބޭނުން ވާ އެތައް ހާސް ބަޔަކު އެބަ އުޅެ އެވެ. ކަންކަމުގަ ދަތު ކުރާ ވަރުން ނުފުރިފަ އެވެ.\nމމމމިކަމުގަ ރަކު ކައުންސިލަތަކުގެ އެއްބާރުލުން ހޯއްދަވާ\nއަހަރު ބަޑަ ޖެހުނީމަ އެމީހުން އަމިއްލެޔަ ދާނެ. އެމީހުން މިތާ އުޅެނީ އުޅެން ފަސޭހަ ވެގެނެއް ނޫން. އަޅުން ބާޒާރުވެސް މިނިމޭނީ ދެން. އަހަރުން އަމިއްލެޔަ ހުރިހާ ކަމެއް ކުރަން ޖެހޭނީ.\nއިމިގްރޭޝަން އޮފިސަރު، ޕޮލިސް އޮފިސަރު، މޭޔަރު، މިނިސްޓަރު އަދި ރައީސްވެސް އޮފީހައް ވަޑައިގަންނަވަނީ ޒިކުރާ މިސްކިތް ކުރިމަތިންލާފަ. ހަމަ ނުފެނޭ. ބަންގާޅީން ތިބެނީ ގައިމަތިން ބޮކުހަންގަޑެއް އަޅިއިގެން. ނުފެންނާނެ!\nޤަވާޢިދާ ޚިލާފަށް ބަންގާލުން ވަދެއުޅެން ފުރުޞަތުދީފަ ވަނީ ޢާއްމުންތޯ ސަރުކަރުންތޯއެވެ މިކަން ބަލާ ފިޔަވަޅު އެޅޭތޯ އެވެ ޒިންމާވާ މަގާމްތަކުން ޒިންމަ އުފުލާ ތަންފީޒް ކުރެވޭތޯ އެވެ. ބަންގާޅުންނަކީ ކޮވިޑް- އޮނަވިހި އައިހެން ހަމަ ކުއްލިޔަކާ ލޮލަށް ނުފެނި އައި ބައެއް ތޯއެވެ ކެލާގެ ކައިރީ މަސްޖިދުއްޒިކްރާ ކައިރީ ވެރިރަށް ފުރަމާލޭގެ ސަރާސަރު ރީތި ތަނަވަސް މަޖީދީ މަގުގައި ވަގަށްވަދެ ތިބި ބަންގާޅުން ތިބިކަން ނޭނގޭ ވެރިއެއް ގޮނޑިއެއްގަ ނެތްކަން ސާފުވާނ\nސަރުކާރުގެ ކަމާބެހޭ މިނިސްޓްރީގައި ވަޒީފާ އަދާކުރާ މުއައްޒަފު މީހާވެސް އޮފީސް ނިމިގެނެ ގެޔައްދަނީ ޒިކުރާ މިސްކިތް ކަންމަތީ ހުންނަ ބޮޑު ބަންގާޅު ލޯކަލްމާރކޭޓް އިން2ކޮތަޅު ފުރާ ޝޮޕިންގް ކޮއްލައިގެން\nބަންގްލަދޭސް ކަހަލަ ރިޝްވަތަށްގޮސް ހުސްވެތިބބޭ ބަޔަކު ކައިރިން ކަންކުރަން އުނދަގޫވާނެ ސީރިޔަސްކަމާއެކު އެމީހުން ބޭރުކުރަން ގައުމީ ރޫޙުގައި އުޅެން އެބަޖެހޭ\nއެމީހުންގެ ސަރުކާރުން އެއްކަމެއްވެސް ނުކުރާނެ، އެމީހުން ގެންދާކަށް، އެމީހުންނަށް އެނގޭ ދުވަސްކޮޅަކުން މިގައުމުގެ ވެރިކަންކުރާނީވެސް އެމީހުންގެ މީހުންކަން، އެމީހުންނަށް ކާފަ ދަރިން ކިޔާ ކިތައްމެ ކުއްޖެއް މިހާރު މިގައުމުގަ އެބަތިބި، މާދަމާ މަޖިލީހަށް ވަންނާނީ މިދެންނެވި އެމީހުންގެ ދިވެހި ކުދިން، އެކުދިން އެކުދިންގެ ބައްޕަ، ކާފަގެ ދިފާއުގަ ވާހަކަ ދައްކާނެ.\nފިސާރި ކެރިގެން މިކަހަލަ ކަމެއް ކުރެވޭނީ. އެންމެން އާގުބޯޓަކަށް އަރުވާފައި ބަންގާޅަށް ފޮނުވާލާ. އެމީހުންގެ ޑޮކިއުމެންޓް އޮތަސް ނެތަސް މިގައުމުން ބޭރުކުރޭ. އަދި އެމީހުން ޢާންމުކޮށް ކުރަމުންދާ ބޯކޮށުމާއި ފެހުމާއި، ވޭޓަރުކަން ކުރުމާއި، ކެއްކުން، އަދި ތަންތަން ސާފުކުރުން ފަދަ މަސައްކަތްތައް ދިވެހި ކިޔަވާ ކުދިންނަށް އެމީހުގެ މަތީތައުލީމުގެ ކިޔެވުން ފެށުމުގެ ކުރިން މަދުވެގެން 1 އަހަރެއްވަންދެން އަދާކުރަން ޖެހޭގޮތައް ގާނޫނު ފާސްކުރީމާ ރަނގަޅުވާނެ\nމާބޮޑަށްވެސް ލަސްވެއްޖެ. އަވަހަށް ތިކަންތައް ކުރޭ. ވަރަށް ރަނގަޅު ކަމެއް. އޮނެސްޓީ އިޒް ދަ ބެސްޓް ޕޮލިސީ


Bodufinolhu Hama Nujehumuge Video: Bidheyseen Thibee Fuluhun Athuvedhaane Kamah Furihama Ah Thayyaarah! - Vaguthu\nފުލުހުންގެ ލޯންޗު ބޮޑުފިނޮޅާ ކައިރި ކުރަން އުޅުމުން ބަނދަރު މަތީގައި ތިބެ ބިދޭސީން ފުލުހުންނަށް ހަމަލާ ދެނީ --\nބ. އަތޮޅުގައި ރިސޯޓެއްގެ ގޮތުގައި ތަރައްގީ ކުރަމުން އަންނަ ބޮޑުފިނޮޅުގައި ބިދޭސީންތަކެއް އިހުތިޖާޖުކޮށް ދިވެހިންތަކެއް ރަހީނުކުރުމުން އެރަށަށް ފުރަތަމަ ދިޔަ ފުލުހުންނަށް އިހުތިޖާޖު ކުރަމުން ދިޔަ ބިދޭސީން ހަމަލާ ދޭ މަންޒަރު ފެންނަ ވީޑިއޯ އެއް އާއްމުވެއްޖެއެވެ.\nއެ ވީޑިއޯ ނަގާފައި ވަނީ ބޮޑުފިނޮޅު ބަނދަރާއި ތަންކޮޅެއް ދުރުގައި ހުރި މީހެކެވެ. ނަމަވެސް އެ ވީޑިއޯ އިިން ފެންނަ ގޮތުގައި އެރަށުގެ ބަނދަރުގައި ގިނަ އަދަދެއްގެ ބިދޭސީން ލަކުޑު ބުރިއާ ދަގަނޑު ބުރި ފަދަ ތަކެތި ހިފައިގެން ތިއްބެވެ. އަދި ބޮޑުފިނޮޅު ބަނދަރާއި ފުލުހުންގެ ލޯންޗު ކައިރި ކުރަން އުޅުމުން ހަޅޭއްލަވާ އަޑުގަދަ ކުރާ އަޑުވެސް ވީޑިއޯ އިން ފެނިގެން ދެއެވެ. އަދި ފުލުހުންގެ ލޯންޗު ބަނދަރާއި ކައިރި ކުރަން އުޅުމުން ބިދޭސީންގެ އަތުގައި ހުރި ލަކުޑި އަދި ދަގަނޑު ބުރިތައް ފުލުހުންގެ ލޯންޗާއި ދިމާލަށް އުކަން ފެށި މަންޒަރުވެސް އެ ވީޑިއޯ އިން ފެނެއެވެ.\nބިދޭސީންގެ ހަމަލާތަކުން ފުލުހުން ސަލާމަތްވުމަށް ފުލުހުންގެ ލޯންޗު ފަހަތަށް ޖެހެން ފެށިއެވެ. މައުލޫމާތު ލިބިފައިވާ ގޮތުގައި އެ ލޯންޗުގައި ދިޔަ ފުލުހުން ދިޔައީ ސަލާމަތީ ގޮތުން ފުލުހުން ލާންޖެހޭ ބައެއް ޖެކެޓު ފަދަ ތަކެތި ނުލައެވެ. އެހެންކަމުން ފުލުހުންގެ ސަލަމާތަށް ފަހަތަށް ލޯންޗު ޖައްސަން މަޖުބޫރުވިއެވެ.\nބޮޑުފިނޮޅުގައި ބިދޭސީން ފުލުހުންނަށް ހަމަލާދޭ ބިރުވެރި މަންޒަރެއް\nPosted by Sangoaru Bin Ali on Friday, July 3, 2020\nއޭގެފަހުން ވެސް އެރޭގެ އިރާކޮޅުވެސް ފުލުހުން ވަނީ އެރަށަށް ގޮސްފައެވެ. ނަމަވެސް ކުރިއެކޭވެސް އެއްގޮތަށް ބިދޭސީންގެ އަމަލުތަކުގެ ސަބަބުން ފުލުހުންނަށް ރަށަށް އެރޭނެ ގޮތެއް ނުވިއެވެ. ރަަށަށް އެރުމަށް ފުލުހުން ކުރި މަސައްކަތް އެރޭވެސް ވީ ނާކާމިޔާބެވެ. ބިދޭސީންގެ މި އަމަލުތަކުގެ ސަބަބުން ފުލުހުންނަށް އެކިވަރުގެ އަނިޔާތައް ލިބުނެވެ.\nބޮޑުފިނޮޅުގައި މަސައްކަތް ކުރާ 13 ދިވެހި މުވައްޒަފުން ރަހީނުކޮށް، އެރަށުގައި ހުރި ތަކެއްޗަށް ގެއްލުންދީ ހަދާފައި ވަނީ އެރަށުގައި ތިބި 203 އެއްހާ ބިދޭސީންގެ ތެރެއިން ބައެކެވެ. ބިދޭސީން ހަމަނުޖެހުން ހިންގާފައި ވަނީ އެމީހުންނަށް ލިބެންޖެހޭ އެތައް މަހެއްގެ މުސާރަ ލިބިފައި ނުވާތީއެވެ.\nމި ހަމަނުޖެހުން ކޮންޓްރޯލް ކުރުމަށް މާލެއިން ސިފައިންނާިއ ފުލުހުންގެ ފައުޖެއް ދިޔައެވެ. ނަމަވެސް އެރަަށް އެރީ ފުލުހުންގެ ސްޕެޝަލް އޮޕަރޭޝަން (އެސްއޯ) ފުލުހުންނެވެ. އަދި އެއްވެސް ހަމަނުޖެހުމެއް ނުހިނގާ އެރަށް ފުލުހުންގެ ކޮންޓްރޯލްގެ ދަށަށް ގެނައެވެ. ފުލުހުން އިއްޔެ ބުނީ އެ މައްސަލާގައި ފުލުހުންގެ ބެލުމުގެ ދަށަށް ގެނެސްފައި ވަނީ 19 ބިދޭސީއެއް ކަމަށެވެ.\nޖުލައި 4, 2020 14:21\nތިޔަ ބިދޭސީންތައް ހަމަ މިހާރު ޑީޕޯރޓު ކުރޭ\nޖުލައި 4, 2020 14:22\nމި މީހުންނަށް ދޭންޖެހޭ ފައިސާ ހަމައަށް ދިނުމަށްފަހު މިމީހުން ޑީޕޯރޓް ކުރަންޖެހޭނެ. ޑީޕޯރޓު ކުރުމަށް ހިނގާ ޚަރަދު އެމީހުންނަށް ފައިސާނުދިން ކުންފުނިން ހޯދަންވާނެ. އަދި ޓެރަރިޒަމް އަމަލެއްހިންގާފައިވާތީ މިމީހުން ޖޫރިމަނާކޮށް އެފައިސާ ދައުލަތަށް ހޯދަންވާނެ.\nތިޔަ ފެންނަ ފޮޓޯއިންވެސް ނުވަތަ ތިޔަ ބިރުވެރި ވީޑިއޯ އިންވެސް 19 އައް ވުރެ ގިނަ މީހުން އެބަތިބި ހަތިޔާރާއެކު،،\nޖުލައި 4, 2020 16:07\nގަބޫލު ކުރިއަސް ނުކުރިއަސް މިއީ ފާއިތުވެ ދިޔަ ހުރިހާ ސަރުކާރެއްގެ އިހުމާލެއް. މިއީ ގައުމީ ސަލާމަތަށް ހުރި ނުރައްކަލެއް. އަދި ދުރާލައި ފިޔަވަޅު ނާޅާނަމަ ހީނުކުރާ ވަރުގެ ގޯސް ކަންތަކެއް ފެންނާނެ.\nޖުލައި 4, 2020 16:32\nމިސަފާރީގެ އަޑުކަނޑުވާލުމަށް ހިންގި ޖަރީމާއެއް ކަމަށް ތުހުމަތު ކުރެވޭ އެކަމު މާތްﷲ ކޮންމެކަމެއްވެސް މޮޅައްބައްލަވާ ދެނެވޮޑިގަންނަވާ\nޖުލައި 4, 2020 16:33\nމީ ރިޒާ ބުނެގެން ކުރިކަމެއް.ރިޒާ ސީލް މޯލްޑިވްސް އަތުން އިތުރަށް ލާރި ހޯދަން އުޅުމުން އެކުންފުނިން އިތުރަށް ނުދިނުމުން ރިޒާ އެމީހުން ލައްވާކުޅުނު ގޭމެއް މީ.\nޖުލައި 4, 2020 16:35\nސަފާރީ ގެ އަޑުކަނޑުވާލުމުގެ ރޭވުމަކަށް ވިއަސް ނުވިއަސް މާތްﷲ ކޮންމެކަމެއްވެސް މޮޅައްބައްލަވާ ދެނެވޮޑިގަންނަވާ\nޖުލައި 4, 2020 17:15\nބޯގުނާލީމާ 19 އަށް ވުރެ ހަތަރު ފަސްގުނަ ގިނަ!!!!!!!\nޖުލައި 4, 2020 18:20\nބޮޑުފިނޮޅުގެ މިހަރަކާތުގަ ބައިވެރިވި އެއްވެސް ބިދޭސީއަކު މުސާރަދިނުމައްފަހު ޑީޕޯޓު ނުކޮއްބަހައްޓާފިނަމަ ތިޔަފަދަ އަމަލުތައް މިގައުމުގަ އިތުރުވެގެންދާނެ ކަމީ ސައްކެއް އޮތްކަމެއްނޫން ވީޑިއޯ ކޮޅު ބަލާލީމަ ފެނޭ 19 މީހުނައްވުރެ ގިނައިން 90 ޕަސެންޓު މީހުން ހަރަކާތުގަ ބައިވެރިވާމަންޒަރު ތިކަން މެދުވެރިވި ސަބަބު ހިއުމައްޓުރެފިކު ގެ އަމަލެއްގެ ތެރެއިންވީމާ އަދި ތިޔަ އަމަލު ހިންގީ މަޖިލިސްމެމްބަރަކައްވާތީ އެމީހުންގެ މުސާރަ ބޮޑުވިފަދައިން އަދަބުވެސް ބޮޑު ވާންޖެހޭ..\nޖުލައި 4, 2020 19:54\nމި ރާއްޖޭގައި އެތައް މުޒާހަރާއެއް ކުރި އިރުގަވެސް ފުލުހުންނަށް ތިގޮތަށް ޙަމަލާ ދިނުމުގެ ވިސްނުމެއް ދިވެހި މުޒާހަރާގެ ބައިވެިން ގެންގުޅެފައި ނުވާނެ. ތިޔަ ބަންގާޅީންގެ ވިސްނު ހުރިގޮތް ފެނިއްޖެއެއްނު. ސިދާ ފުލުނުނަށް ޙަމަލާދީ އުޅަދަށް ޙަމަލާ ދީފައި ތިއޮތީ. ތިކަހަލަ ކަމެއް ހިގާފައި އޮތީ ހިމަންދޫގައި. ރާއްޖޭގެ ގާނޫނުގައިވާ ގޮތަށް މިފަހަރު ބަދަރުމަތީގައި ތިބެ ފުލުހުންގެ ލޯންޗަށް އެއްޗިހި އުކި ހުރިހާ ބަންގާޅީންނަށް ތަހުގީގު ހިންގާ އަދަބު ދޭންވާނެ.\nބަދަރުމަތީގައި ތިބި މީހުން އެންމެން އެތިބީ ޕޮލިހުންނާއި ހަގުރާމަކުރަން ނިކުމެ. އެންމެ 19 މީހުންނަށް ފަިޔަވަޅު އެޅުމަކީ އިންސާފެއްނޫން.\nޖުލައި 4, 2020 20:12\nހައްޔަރުކުރީ 19 މީހުނޯ؟؟؟ އެކަމަކު ބައިވެރީން މާގިނަދޯ؟؟؟\nއެޖެންޑާ 19 ހައްޔަރުކުރީ 19\nޖުލައި 4, 2020 22:20\nކިތައްމެ ބަޔަކު އެހަމަނުޖެހުމުގައި ބައިވެރިވިޔަސް ހައްޔަރުކުރެވޭނީ އެޖެންޑާ 19 ގައި އެބުނާ ޢަދަދު ކަމުގައިވާ 19 ނޫންތޯ؟\nޖުލައި 4, 2020 22:25\nމީ ދެވެހިންގެ ރަށަކު ހިނގި ކަމެއްނަމަ ރައްޔިތުން ރަޅާ ތިރިއަރޫވާ ނުލާނެތަ.


'Doctor G' gai kulhen libunee varah challenging role eh: Rakul - vNews.mv\n"ޑރ.ޖީ" ގައި ކުޅެން ލިބުނީ ވަރަށް ޗެލެންޖިން ރޯލެއް: ރަކުލް ޕްރީތު ސިންގް\nމަރިޔަމް ޝާހިދާ 22 September 2021, 19:22\nބަތަލާ ރަކުލް ޕްރީތް ސިންގްގެ ކުރިއަށް އޮތް ފިލްމު "ޑރ.ޖީ" އަކީ ކެރިއަރުގައި މިހާތަނަށް ކުޅެން ލިބުނު ފިލްމުތަކާ އަޅާ ބަލާއިރު ވަރަށް ޗެލެންޖިންގ ފިލްމެއްކަމަށް އޭނާ ބުނެފިއެވެ.\nއެކްޓަރު އަޔުޝްމާންގެ އިތުރުން ކުޅަދާނަ ބަތަލާ ޝެފާލީ ޝާހް ފެނިގެންދާ މިފިލްމަކީ، އަނޫ ބައްޓީ ކަޝްޔަޕް ޑައިރެކްޓްކޮށް ޖަންގްލީ ޕިކްޗަރސްއިން އުފައްދާ ސޯޝަލް ކޮމެޑީ ޑްރާމާއެކެވެ.\nފިލްމުގެ ޓައިޓްލްއާ އެއްގޮތަށް ބަތަލާ ރަކުލްގެ އިތުރުން އަޔުޝްމާން އަދި ޝެފާލީ ޝާހްވެސް ފެނިގެންދާނީ ތަފާތު އެކި ދާއިރާތަކަށް ޚާއްސަ ޑޮކްޓަރުންގެ ރޯލްއިންނެވެ.\nބަތަލާ ރަކުލް ފިލްމުގައި ފެނިގެންދާނެގޮތުގެ ފޮޓޯތަކެއް އިންޓަނެޓުގައި ދައުރުވެފައިވާއިރު އިންޑިއާގެ ނޫހަކަށް ދާދިފަހުން ދިން އިންޓަވިއުއެއްގައި އޭނާ ބުނެފައިވަނީ، ފިލްމުގައި އޭނާ ކުޅޭ ރޯލަކީ އެހެން ރޯލްތަކާ އަޅާ ބަލާއިރު ތަންކޮޅެއް އުނދަގޫ ރޯލެއް ކަމަށެވެ. އެހެންނަމަވެސް މިއީ ވަރަށް ޝައުގުހުރި ތަޖްރިބާއެއް ކަމަށްވެސް 30އަހަރުގެ ބަތަލާވަނީ ބުނެފައެވެ.\nފިލްމުގެ ޝޫޓިންގްތެރެއިން ދިރިއުޅުމުގައި އޭނާއަށް ބޭނުން ހިފޭނެ ވަރަށް މުހިއްމު މައުލޫމާތުތަކެއް ދަސްވެފައިވާ ކަމަށްވެސް ބަތަލާވަނީ ބުނެފައެވެ.\nފިލްމުގައި އޭނާ ފެނިގެންދާ "ފާތިމާ" ގެ ނަމުން ނަން ދެވިފައިވާ ކެރެކްޓާއަކީ އަބަދުވެސް އުފަލާއެކު ހަނދާންކުރާނެ ހަނދާންތަކެއް ކަމަށް ރަކުލްވަނީ ބުނެފައެވެ.\nއަދި ހަމައެއާއެކު ދުނިޔެ ތަހައްމަލު ކުރަމުންދާ ބަލިމަޑުކަމާއެކު ޑޮކްޓަރުންގެ ކޮނޑުގައި އެޅިފައިވާ ޒިންމާއާއި އެފަދަ ސިއްހީ މާހިރުންގެ އަގުވަޒަން ކުރުމަކީ ކިހާ މުހިއްމު ކަމެއްކަން އިހްސާސްވެގެންދިޔަ ކަމަށްވެސް ރަކުލްވަނީ ބުނެފައެވެ.\n2009 ވަނަ އަހަރުން ފެށީގެން ތެލުގޫ ގިނަ ފިލްމުތަކެއް ކުޅެ ގިނަ ބައެއްގެ މަގުބޫލުކަން ހޯދާފައިވާ ބަތަލާ ރަކުލްއަކީ 2011ވަނަ އަހަރު އިންޑިއާގައި ބޭއްވި ފެމިނާ މިސް އިންޑިއާ މުބާރާތުގައި ފާހަގަކޮށްލެވޭ5ކެޓެގަރީއެއް ކާމިޔާބުކޮށްފައިވާ ފަންނާނެކެވެ.\nތެލުގޫ ސިނަމާއިންވެސް ފާހަގަކޮށްލެވޭ ކާމިޔާބީތަކެއް ހާސިލްކުރުމަށްފަހު ރަކުލް ހިންދީ ސިނަމާއާ ގުޅުނީ 2014 ވަނަ އަހަރު ރިލީޒްވި ފިލްމު "ޔާރިޔާން" އިންނެވެ.\nމިހާރުވެސް ތެލުގޫ ފިލްމުތަކުން މަދުން ނަމަވެސް ރަކުލް ފެނެއެވެ. އެހެންނަމަވެސް އޭނާގެ ފިލްމީ ކެރިއަރުގެ މައިގަޑު އަމާޒަކީ ތަފާތު ޗެލެންޖިންގ ރޯލްތައް ބޮލީވުޑް ފިލްމުތަކުން ހާސިލްކޮށް އާއްމުންނާ ހަމައަށް ގެނެސްދިނުމެވެ.\n"ޑރ.ޖީ" ގެ އިތުރުންވެސް ރަކުލް އަތުގައި މިހާރުވެސް ބޮލީވުޑްގެ3ފިލްމެއް އެބައޮތެވެ. އޭގެތެރޭގައި އެކްޓަރު އަޖޭ ދޭވްގަންއާއެކު ކުޅެން ސޮއިކޮށްފައިވާ ފިލްމު "މެއި ޑެއި" އަދި "ތޭންކް ގޯޑް" ހިމެނެއެވެ.


ޓެކްނޮލޮޖީ ދުނިޔެ ބަދަލުކޮށްލީ ކިހިނެތް؟ – Faanooz\nޓެކްނޮލޮޖީ ދުނިޔެ ބަދަލުކޮށްލީ ކިހިނެތް؟\nޓެކްނޮލޮޖީއަކީ މުޅިދުނިޔޭގައިވެސް އެއްދުވަހުން އަނެއްދުވަހަށް ކުރިއަރަމުން އަންނަ އެއްޗެކެވެ. އަދުގެ ދުނިޔޭގައި ޓެކްނޮލޮޖީއަކީ ކޮންމެ ދިމާއަކަށް ބަލާލި ކަމުގައި ވީނަމަވެސް ފެނިގެންދާނެ އެއްޗެވެ. މިދުނިޔެ ތަރަށްގީވެ ކުރިއެރުމުގެ އަސްލަކީވެސް ހަމަ ޓެކްނޮލޮޖީއެވެ. ޓެކްނޮލޮޖީއަކީ މުޅިދުނިޔެ ބަދަލު ކޮށްލި، މުޅިދުނިޔެއަށް ބޮޑު އިންގިލާބެއް ގެނައި އެއްޗެކެވެ.\nމިއަދު މުޅި ދުނިޔެ މިވަނީ އިހުގައި އޮތްގޮތުގެ އެތަށް ހާސްގުނައެއް ކުރިއަރާފައެވެ. މީގެ 10ވަރަކަށް އަހަރު ކުރިން މިދުނިޔެއިން ނުފެންނަ އަދި ނުދަންނަ ބައިވަރު އެއްޗެހި މިހާރު މިދުނިޔެމަތިން ފެންނަން އެބަ ހުއްޓެވެ. މީގެ 20 ވަރަކަށް އަހަރު ކުރިޔަށް ފެންނަން ހުރި ޓީވީ އާއި އަދުގެ ދުނިޔެއިން ފެންނަން މިހުރި ޓީވީތަކާ ވަރަށްވެސް ތަފާތެވެ. އޭރު ޓީވީއެއްގެ ސައިޒު ކިތެންމެ ބޮޑުކަމުގައިވީނަމަވެސް މިއަދު އަޅުގަނޑުމެންނަށް މިފެންނަ ޓީވީ މި ފެންނަނީ ތުނިތުނި ފިލާކޮޅެއް ފަދައިންނެވެ. މީގެ 20 ވަރަކަށް އަަހަރުކުރިން ފެންނަންހުރި ކޮމްޕިއުޓަރާއި މިއަދު އަޅުގަނޑުމެންނަށް ފެންނަން މިހުންނަ ކޮމްޕިއުޓަރުތަކާ ވަރަށްވެސް ތަފާތެވެ. އެޒަމާނުގައި އެންމެ ކޮމްޕިއުޓަރު ސިސްޓަމެއް ބޭނުން ކޮށްލުމަށްވެސް ބޮޑު މާސިންގާ ކޮޓަރިޔެއް ބޭނުންވެއެވެ. ނަމަވެސް މިއަދު އަޅުގަނޑުމެއްގެ އަތުގައި މިއޮތް މޯބައިލް ފޯނު މިއީވެސް ހަމަ ކޮމްޕިއުޓަރެވެ. ނަމަވެސް މި ކޮމްޕިއުޓަރު ޖީބުގައިވެސް ބޭއްވެއެވެ. މިއީ ހަމަ ޓެކްނޮލޮޖީއެވެ.\nދުނިޔޭގެ ޗާޓުން ކުޑަކުޑަ ތިއްކެއްގެ ސިފައިގާ ފެންނަ މި ދިވެހިރާއްޖެއަކީ އިހުޒަމާނުގައި އެހާ ކުރިއަރާފައިވާ ގައުމެއްނޫނެވެ. ނަމަވެސް ހުދު މި ދިވެހިރާއްޖެވެސް މިއަދު މިވަނީ ޓެކްނޮލޮޖީގެ ރޮނގުން ކުރިއަރާ ގޮއްސައެވެ. މިއަދު ދިވެހިންނަކީވެސް ޓެކްނޮލޮޖީގެ ބޭނުން ރަނގަޅަށް ހިފައިގެން ގައުމު ކުރިއެރުވުމަށް މަސައްކަތް ކުރާ ބައެކެވެ. އިހުގައި ދިވެހިން އުޅެމުންއައީ ވަރަށްވެސް ބުރަ މަސައްކަތްތަކެސް ކޮށްގެނެވެ. ނަމަވެސް މިއަދު އެފަދަ އެތަށް މަސައްކަތެއް މެޝިނުގެ އެންމެ ފިތަކަށް ފިއްތާލައިގެން ވެސް އެބަ ކުރެވެއެވެ. މިއަދު މިވަނީ ޒަމާން ބަދަލުވެ، މުޅި ރާއްޖެ މުޅިން ތަހުޒީބުވެފައެވެ.\nޓެކްނޮލޮޖީގެ ބޭނުން އެންމެ އެދެވޭ ގޮތުގައި ހިފައިފިނަމަ ތަނެއް ކުރިއަރާ ތަހުޒީބުވުމަށް މާ ގިނަކަންތަށް ތަކެއް ކުރާކަށެއް ނުޖެހޭނެއެވެ. އަދި ޓެކްނޮލޮޖީ އަކީ ކުރިޔަށް އޮތް ޖީލުތަކަށްވެސް ވަރަށް ފައިދާ ކުރަނިވި އެއްޗެކެވެ. ދުނިޔެ މިހާ ކުރިއަރާފައިވާއިރުވެސް މި ދުނިޔޭގައި ދުނިޔެމަތިން ފޫހިވެފައިތިބި އެތަށް ބަޔަކު އެބަ ތިއްބެވެ. ނަމަވެސް ޓެކްނޮލޮޖީގެ ރޮނގުން ދުނިޔެ ދުވަމުން މިދާ ބާރު ސްޕީޑު އޮވެއްޖެނަމަ ދުނިޔެ ވެގެންދާނީ ދުނިޔެމަތިން ފޫހިވާ މީހަކު ނެއް ތަނަކަށެވެ.\nޝުކުރިއްޔާ!! މި މަައުލޫމާތު އެސައިންމެންޓަށް ވަރަށް ބޮޑު އެހީއަކަށްވި!!


Faadukiyun Boduve, Ufan Registry Bill Islaahu Kuraane Kamah Bunefi - Vaguthu\nކޮވިޑް-19: އަތޮޅުތެރެ ނުރައްކަލުގައި! -9ގަޑިއިރު ކުރިން\nފާޑުކިއުން ބޮޑުވެ، އުފަން ރަޖިސްޓްރީ ބިލް އިސްލާހު ކުރާނެ ކަމަށް ބުނެފި\n13 ގަޑިއިރު ކުރިން ( ޖޫން 11, 2021 )\nމެންބަރު އިބްރާހީމް މުއިއްޒު - ފޮޓޯ: މަޖިލިސް\nކުއްޖަކު އުފަންވާތާ ހަފުތާއެއްގެ ތެރޭގައި ރަޖިސްޓްރީ ވާން ހުށަނާޅައިފިނަމަ ޖޫރިމަނާވާ ގޮތަށް އުފަންވުމާއި މަރުވުން ރަޖިސްޓްރީ ކުރުމުގެ ބިލެއް ރައްޔިތުންގެ މަޖިލީހަށް ހުށަހެޅުމުން އަމާޒުވި ފާޑުކިއުންތަކާއެކު އެ އިސްލާހު ކުރާނެ ކަމަށް އެ ބިލު ހުށަހެޅުއްވި މެންބަރު ވިދާޅުވެއްޖެއެވެ.\nސަރުކާރުގެ ފަރާތުން ހުށަހެޅި އެ ބިލުގައިވާ ގޮތުން، ކުއްޖާ އުފަންވުމާ އެކު ރަޖިސްޓްރީ ވާން ދީފައި އޮތް އެއްހަފްތާ ދުވަހުގެ ތެރޭގައި ރަޖިސްޓްރީ ކުރަން ހުށަނާޅައިފިނަމަ ކުއްޖާގެ މައިންބަފައިން ނުވަތަ ކުއްޖާގެ ބަލަދުވެރިޔާ 10،000 ރުފިޔާއިް ޖޫރިމަނާ ކުރެވޭނެއެވެ.\nއެ ބިލު ހުށަހެޅުއްވި ހެންވޭރު އުތުރު ދާއިރާގެ މެންބަރު އިބްރާހީމް މުއިއްޒު ވިދާޅުވީ އެ ބިލު އަދި އޮތީ އެޓާނީ ޖެނެރަލްގެ އޮފީހުން ފޮނުވި ގޮތަށް ކަމަށާއި އެއީ އަދި ރައްޔިތުންގެ މަޖިލީހުން ފާސްކޮށްފައިވާ ގާނޫނީ އޮނިގަނޑެއް ނޫން ކަމަށެވެ.\n"ބިލްގައި ރައްޔިތުންގެ ކަންބޮޑުވުން ހުރި މާއްދާތަކަށް ކޮމިޓީ މަރުހަލާގައި ދިރާސާކުރެވި އިސްލާހު ހުށަހެޅިގެން ދާނެ،" މުއިއްޒު ލިޔުއްވާފައިވެއެވެ.\nރައްޔިތުންގެ މަޖިލީހަށް ބިލެއް ހުށަހެޅުމަށް ފަހު ފުރަތަމަ އޮންނާނީ ބިލުގެ އިބްތިދާއީ ބަހުސްގެ މަރުހަލާއެވެ. އެއަށް ފަހު، ބިލު ބަލައިގަތުމާ މެދު ތަޅުމުގައި ވޯޓަކަށް އަހާނެއެވެ.\nބިލު ބަލައިގެންފިނަމަ، ދެން ބިލު ދިރާސާ ކުރަން ކަމާ ގުޅޭ ދާއިމީ ކޮމިޓީއަށް ނުވަތަ ކޮމިޓީތަކަކަށް ފޮނުވާނެއެވެ. ކޮމިޓީ މަރުހަލާގައި ބިލަށް ގެންނާނެ އިސްލާހުތަކާ މެދު މަޝްވަރާ ކޮށް ބަދަލުތަކެއް ގެންނާނެއެވެ.\nއެމްޑީޕީގެ ސުޕަ މެޖޯރިޓީ އޮތް ރައްޔިތުންގެ މަޖިލީހަށް މީގެ ކުރިން ވެސް ސަރުކާރުން ފޮނުވާ ބިލުތަކުގައި ހުންނަ ބައެއް މާއްދާތަކަށް ފާޑުކިއުން އަމާޒުވުމުން އެމްޑީޕީގެ މެންބަރުން ވިދާޅުވެފައި ވަނީ ކޮމިޓީ މަރުހަލާގައި އިސްލާހު ކުރާނެ ކަމެވެ. އަދި ކޮންމެ ވެސް ވަރަކަށް އިސްލާހު ވެސް ކުރެއެވެ.\nމި ސަރުކާރުން ފަހުން ފޮނުވި ބިލުތަކުގައި ކުދި ކުދި އާންމު ކަންކަމަށް ޖޫރިމަނާ ކުރުމާއި ޓެކްސް ނެގުން ހިމަނާފައި އޮތުމުން ގިނަ ބަޔެއްގެ ފާޑުކިއުންތައް ވަނީ އަމާޒުވެފައެވެ.\nޖޫން 11, 2021 20:35\nމިހާރު ކުއްޖެއް އުފަން ވީމަ އުފަން ދުވަހުގެ ސެޓުފިކެޓު ހަދަން ލީމަ މަހެއް ވާއިރު ވެސް ނުހެދޭ ! ޜުޅިގަދަވެގެން ކޮންމެ ދުވަހަކު ގުލީމަ މީވާވަރު !\nޖޫން 12, 2021 07:10\nރަޖިސްޓުރީ ހަދަން ލައިގެން3މަސް ވީއިރުވެސް ނުލިބުނު ، އެހެން ވީމާ މިމީހުންވެސް ޖޫރިމަނާ ކުރެވޭނެ ގޮތެއް އޮަންނަންވާނެތާ....\nޖޫން 11, 2021 20:40\nޖޫރިމަނާ ކޮއްލާ ތަންކޮޅެއް ބޮޑު އެއްޗަކުން 10000 ނުވާނެ އެކައްޗަކައްވެސް ، އޭރައް ތިބިލް ރަނގަޅުވާނެ.\nޖޫން 11, 2021 20:43\nމީނަޔަށް ނޭނގުނީތަ ރައްޔިތުންނަށް ފައިދާ ހުރި ބިލެއް ހުށަހަޅަން.\nޖޫން 11, 2021 21:14\nބަލަ ތިޔައީ މިހާރުވެސް އަމަލު ކުރަމުން އަންނަ ޤާނޫނެއް އާކަމެއްނޫން!\nޖޫން 11, 2021 21:15\nރައްޔަތުން ފެލަނީ. މިސަރުކާރުން ރައްޔަތުން މާޔޫސްކޮއް ބިކަކޮއްފި.ހަލުގާ ޖައްސައިފި. ރޮއްވައިފި. ދެން އިތުރައް އަނިޔާ ނުކޮށް އިސްތިއުފާ ދީ\nޖޫން 11, 2021 21:35\nމާ މަދު 10000، 50000 އަށް ކުރީމަ މިއުޅޭ މީހުންގަނޑު މައިތިރި ވާނީ... އަަޅާޅަ...\nޖޫން 11, 2021 22:10\nރަނގަޅު އެއްޗެއް ހަދަންބއެނގޭތަ އެބަ ، އަބަދވެސް ރައްޔިތުން ފެލާލުން\nޖޫން 11, 2021 22:35\nބަލަ މިއިންދަ ފެނމްނަ ޤަމާރާ ކަލެޔަށް އަހަރުމެން ވޯޓުލައިގެން ހޮވާފަ ތިޔައިނީ ރައްޔިތުން ފެލައިގެން ދައުލަތުގެ ބަޖެޓަށް ލާރިހޯދާދޭކަށްނޫން ރައްޔިތުންނަށް ޚިދުމަތްކުރާން ރައްޔިތުންގެ ލާބަޔާ މަންފާއަށް ކަންކަން ކުރާން އެޖެންޑާ19 ގެ ނުލަފާކަން ރައްޔިތުންނަށް ދައްކައި ރައްޔިތުން ނިކަމެތިކޮށް ރައްޔިތުން ފެލައި ރައްޔިތުންގެ ލޭކޮޅު ދަމައިގަންނާކަށްނޫން ކަލެޔަށް ވޯޓު ދިނީކީ\nޖޫން 11, 2021 23:20\nމިފަހަރުގެ އިސްލާހުގައި ޖެހޭނެ އުފަންވާ ދަރިފުޅުގެ މައިމީހާ 10000 ރުފިޔާއިން ޖޫރިމަނާކުރާ ގޮތް ހަދަން!


"Vaguthu" Futsal Challenge Ge Guru Nagaifi, Group Stage Gaives Varugadha Kurimathilun Thakeh! - Vaguthu\n"ވަގުުތު" ފުޓްސަލް ޗެލެންޖްގެ ގުރު ނަގައިފި، ގްރޫޕް ސްޓޭޖުގައި ވަރުގަދަ ކުރިމަތިލުންތަކެއް!\n"ވަގުތު" ފުްޓަސަލް ޗެލެންޖުގެ ގުރުއަތުލުމުގެ ތެރެއިން --- ވަގުތު އިމޭޖްސް/ މުހައްމަދު އަފްޒަލް\n(އައްޑޫ ސިޓީ، ހިތަދޫ) ރާއްޖޭގައި ބާއްވާ އެންމެ އަގުބޮޑު ފުޓްސަލް މުބާރާތް، އެޗްއެސްސީ "ވަގުތު" ފުޓްސަލް ޗެލެންޖް ގްރޫޕް ސްޓޭޖުގެ ގުރުއަތު ނަގައިފިއެވެ.\n"ވަގުތު" އިން ކޮންމެ އަހަރަކު އައްޑޫ ސިޓީގައި ބާއްވަމުން އަންނަ ފުޓްސަލް މުބާރާތުގެ ގުރުއަތުލުން މިރޭ ބާއްވާފައި ވަނީ އައްޑޫ ސިޓީ ހިތަދޫ ޔޫތު ސެންޓަރުގައެވެ. މުބާރާތުގައި 16 ޓީމަކުން ވާދަކުރާ އިރު، ޓީމުތަކަށް ވާދަކުރާނީ ހަތަރު ގްރޫޕަކަށް ބަހާލައިގެންނެވެ. ކޮންމެ ގްރޫޕެއްގައި ހަތަރު ޓީމަކުން ވާދަކުރާނެއެވެ. ކުއާޓާގައި ކުޅޭނީ ކޮންމެ ގްރޫޕަކުން އެއްވަނަ އަދި ދެވަނަ ޓީމެވެ.\nމިމަހު 12 އިން 26 ވަނަ ދުވަހާ ހަމައަށް އައްޑޫ ސިޓީ ހިތަދޫގައި ކުރިއަށްދާ މުބާރާތުގެ ގުރު މިރޭ ނަގާފައި ވަނީ ވޭތުވެދިޔަ އަހަރުތަކުގެ ނަތީޖާއަށް ބަލާ ޓީމުތައް ސީޑް ކޮށްގެންނެވެ. އެގޮތުން ސެމީ ފައިނަލްގައި ވާދަކުރި ހަތަރު ޓީމު ބަހާލެވިފައި ވަނީ ހަތަރު ގްރޫޕަކަށެވެ. އަބަދުވެސް ފޯރިގަދަކޮށް ފާހަގަކޮށްލެވޭ މުބާރާތުގައި، ޓީމުތަށް ގްރޫޕްތަކެއް ބެހިފައިވާ ގޮތުން، ގްރޫޕް ސްޓޭޖުގައިވެސް ވާދަވެރި މެޗުތަކެއް ފެނިގެންދާނެ ކަމަށް ބެލެވެއެވެ.\nގްރޫޕްތައް ބެހިފައިވާ ގޮތް:\nގްރޫޕް އޭ - ބޭރުމަތި، ނެކްސަސް، ވިނިން ފައިވް، އެފްސީ މޫލެކެޑެ\nގްރޫޕް ބީ - ވަން އެންޑް އޮންލީ ރީތި ރަށް، ޑީސީ ސްޕޯޓްސް ކްލަބު، ފްރެންޑްސް ކްލަބު، ހޯދަޑު ސްޕޯޓްސް\nގްރޫޕް ސީ - މޯލްޑިވިއަން، މަރަދޫ ފޭދޫ، އެފްސީ ސްޕްރިންޓް، ޔުނައިޓެޑް ސްޕްރިންޓް\nގްރޫޕް ޑީ - އުސްގަނޑަ، ޒެފިއާ، މައިލޯ ސިޓީ އެފްސީ، ޒެލޯން\nމުބާރާތުގެ ޗެމްޕިއަން ޓީމަށް 120000 ރުފިޔާގެ ފައިސާގެ އިނާމެއް ދިނުމަށް ވަނީ ހަމަޖެހިފައެވެ. ރަނަރަޕް ޓީމަށް 30000 ރުފިޔާގެ އިނާމެއް ދިނުމަށް ހަމަޖެހިފައިވެއެވެ.\n"ވަގުތު" ފުޓްސަލް މުބާރާތް ފާއިތުވި ދެއަހަރު ވެސް ކާމިޔާބު ކޮށްފައި ވަނީ "ބޭރުމަތި" އިންނެވެ. މިފަހަރުވެސް މުބާރާތުގައި ވާދަކުރާ ޓީމުތަކުން ރާއްޖޭގެ ފުޓްސަލް ގައި ފާހަގަކޮށްލެވޭ ތަރިން ފެނިގެންދާނެއެވެ.\nއެޗްއެސްސީ "ވަގުތު" ފުޓްސަލް ކަޕްގެ ޓައިޓަލް ސްޕޮންސަރަކީ ޔޫރަޕްގެ ގައުމުތަކުގެ ފެންވަރު ރަނގަޅު ސާމާނުތައް، ރާއްޖޭގެ ރައްޔިތުންނާ ހަމައަށް ގެނެސްދިނުމުގައި ކުރިއަރަމުން އަންނަ އެޗްއެސްސީ ޕްރައިވެޓް ލިމިޓެޑެވެ. މުބާރާތުގެ ކޯ ސްޕޮންސަރަކީ ޝީޝާއެވެ.


Martial Arts in bainal'aguvami mubaraiythakuga vaadha kuraane: Raees Solih\nފޮޓޯ: ޝާކްސް އެމްއެމްއޭ\nމާޝަލް އާޓްސް އެސޯސިއޭޝަން އުފެދުމުން ބައިނަލް އަގުވާމީ ފެންވަރުގައި ރާއްޖެ ވާދަކުރާނެ!\n06 ޑިސެމްބަރ 2020 - 19:30:08\nމާޝަލް އާޓްސް އެސޯސިއޭޝަން އުފެދުމުން ބައިނަލް އަގުވާމީ ފެންވަރުގައި ރާއްޖެ ވާދަކުރާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nހުޅުމާލޭގައި ގާއިމުކުރި ޓީޓީ ހޯލްއާއި މާޝަލް އާޓްސް ސެންޓަރު ހުޅުވުމުގެ ރަސްމިއްޔާތުގައި ވާހަކަދައްކަވަމުން ރައީސް ސޯލިހް ވިދާޅުވީ ކުޅިވަރު ވަސީލަތްތައް ތަރައްގީކުރުމުގެ ތެރެއިން، މިއަދު ހުޅުވުނު އާ ވަސީލަތްތަކަކީ، ޓީޓީއާއި މާޝަލް އާޓްސްއަށް ޝައުގުވެރިވާ ޒުވާނުންނަށް ހުޅުވިގެންދާ ރަނުގެ ފުރުސަތުތަކެއް ކަމަށާއި މިއަދު ހުޅުވުނު ގައުމީ މާޝަލް އާޓްސް ސެންޓަރުގެ އިތުރުން، މާޝަލް އާޓްސް އެސޯސިއޭޝަނެއް، ވަރަށް އަވަހަށް ގާއިމުކުރެވިގެންދާނެ ކަމަށެވެ. އަދި އޭރުން ބައިނަލްއަގްވާމީ މުބާރާތްތަކުގައި ރާއްޖެ ވާދަކުރާނެ ކަމަށް ރައީސް ވިދާޅުވިއެވެ.\n"އެ އެސޯސިއޭޝަން ޤާއިމުވެ، މާރޝަލް އާރޓްސްއަށް ރަސްމީ ހައިސިއްޔަތެއް ލިބުމުން، ބައިނަލްއަޤްވާމީ މުބާރާތްތަކުގައި ރާއްޖޭގެ ނަމުގައި ވާދަކޮށް، ރާއްޖެއަށް ރީތި ނަން ހޯދައިދޭނެ ވަރަށް ގިނަ ޒުވާނުން އެބަތިބިކަން އަޅުގަނޑަށް ހަމަ ޔަގީން. އެފަދަ އުންމީދީ މޫނުތަކެއް، މިތަނުންވެސް އަޅުގަނޑަށް އެބަ ފެނޭ. އިންޑިއަން އޯޝަން އައިލޭންޑް ގޭމްސްގައި، ރާއްޖޭގެ ކުޅުންތެރިން ހޯދި ފަޚުރުވެރި ކާމިޔާބީ އަޅުގަނޑުމެންގެ ހަނދާނުގައި މިއަދުވެސް އެބަހުރި. ޚާއްޞަކޮށް، ޓޭބަލް ޓެނިހާއި ބެޑްމިންޓަނުން ހޯދި ހަތަރު ރަން މެޑެލް އަޅުގަނޑު ފާހަގަކޮށްލަން. އޭގެ ތެރެއިން ތިން ރަން މެޑެލް ހޯދައިދިނީ، އަޅުގަނޑުމެންގެ ޒުވާން އަންހެން ޓީޓީ ޓީމު." ރައީސް ވިދާޅުވިއެވެ.\nރާއްޖޭގައި ވަރަށް ކުރިއްސުރެވެސް ޗެސް އެސޯސިއޭޝަނެއް އެބައޮތް. ނަމަވެސް، އެ ކުޅިވަރު ކުޅެވޭނެ ރަސްމީ އިންތިޒާމެއް، ކުޅުންތެރިން ފަރިތަކުރާނެ ރަނގަޅު ތަނެއް، މިދިޔަ އަހަރުގެ އޮގަސްޓު މަހު، ޗެސް އާކޭޑް ހުޅުވުމާ ހަމައަށްވެސް ރާއްޖޭގައި ހަމަޖެހިފައެއް ނެތް.\nމިދިޔަ މަހު އޮންލައިންކޮށް ބޭއްވި، ބައިނަލްއަޤްވާމީ ޗެސް މުބާރާތް، "ސައުތު އޭޝިއަން ޗެސް ފެސްޓިވަލް ފޯ ކެޑޭޓްސް، ޔޫތު އެންޑް ޑިސޭބަލްޑް ޖޫނިއާސް 2020"ގައި ރާއްޖޭގެ ދެ ކުޅުންތެރިއަކު ވަނީ ރަން މެޑެލް ހާސިލުކޮށްފައެވެ. އެއީ، ގިޔާސުއްދީން އިންޓަނޭޝަނަލް ސްކޫލްގެ ގްރޭޑް ހައެއް ގައި ކިޔަވާ، އުމުރުން 12 އަހަރުގެ މަރިޔަމް މިޝްކާ މިގްދާދާއި، ތާޖުއްދީން ސްކޫލްގެ ގްރޭޑް ނުވައެއް ގައި ކިޔަވާ، ޢުމުރުން 14 އަހަރުގެ މަރިޔަމް ލައިސާ ޢަބްދުއްރަޝީދު އެވެ. މިއީ ބައިނަލްއަޤްވާމީ ޗެސް މުބާރާތަކުން ރާއްޖެއަށް ރަން މެޑެލް ލިބުނު ފުރަތަމަފަހަރެވެ.\nރައީސް ވަނީ ސަރުކާރުން ތަރައްގީކުރާ ވަސީލަތްތަކުގެ ބޭނުން އެންމެ ހެޔޮގޮތުގައި ހިފުމަށް ޒުވާން ކުޅުންތެރިންނަށާއި، އެ ކުޅުންތެރިންގެ ބެލެނިވެރިންނަށް އިލްތިމާސްކުރައްވާފައެވެ. އަދި ކުޅިވަރު އެސޯސިއޭޝަންތަކުގެ އެހީތެރިކަމާއެކު، ރާއްޖެއަށް ރީތި ނަން ހޯދައިދޭން ގަދައަޅައި މަސައްކަތް ކުރުމަށާއި ކުޅިވަރުގައި ކާމިޔާބީއާ ހަމައަށް ގެންގޮސްދޭ އެންމެ ވަރުގަދަ ބާރަކީ، ރަނގަޅު އަހްލާގެއްގެ މަތީގައި ސާބިތުވެހުރުންކަން ގަބޫލުކޮށް، ކޮންމެ ކުޅުންތެރިއަކީވެސް، ދީނީގޮތުންނާއި އަހްލާގީގޮތުން ރީތި ނަމޫނާއެއް ދައްކާ ޒުވާނަކަށްވުމަށް ރައީސް ސޯލިހް އިލްތިމާސްކޮށްފައިވެއެވެ.\nޔޫތް މިނިސްޓްރީގެ ދާއިރާކުޅިވަރުޒުވާނުންލާމަސީލު ޒުވާނާ\nސްޕޯޓްސް ކޮމިޝަނަރު ކޮވިޑަށް ފޮޒިޓިވްވެއްޖެ\nކުޑަ ހުސެއިން ސައުވީސް ގަޑިއިރުން ހަތިމްކޮށްފި\nބައިނަލްއަގުވާމީ މައިދާނުގައި އަނެއްކާވެސް ދީމާއަށް ކާމިޔާބު ވަނައެއް!\nމެންޗެސްޓަރ ސިޓީއަށް ދެ އަހަރުގެ ސަސްޕެންޝަނެއް


Hiyaa flatthakuge kuhyakee 8,500 rufiyaa – Iru\nހިޔާ ފްލެޓްތަކުގެ ކުއްޔަކީ 8،500 ރުފިޔާ\nކުރީ ސަރުކާރުން ހުޅުމާލޭގެ ފޭސް2ގައި ތަރައްގީކުރި ހިޔާ ފްލެޓުތަކުގެ ކުއްޔަކީ މެއިންޓެނެސް އާއެކު 8،500 ރުފިޔާ ކަމަށް ހައުސިން ޑިވެލޮޕްމެންޓް ކޮމްޕެނީ (އެޗްޑީސީ)އިން ބުނެފި އެވެ.\nއެޗްޑީސީން އާންމުކުރި ނޫސްބަޔާނުގައި ބުނީ އެ ފްލެޓުތަކަށް ޑައުންޕޭމެންޓް ދައްކަން ނުޖެހޭނެ ކަމަށާއި ނަމަވެސް ޑައުންޕޭމެންޓް ދައްކަން ބޭނުންވާ ފަރާތްތަކަށް އެ ފުރުސަތު ހަމަޖައްސައިދޭނެ ކަމަށެވެ.\nއެޗްޑީސީން ބުނީ ހިޔާ ފްލެޓްތަކަށް ފައިސާ ދައްކާ ހަލާސްކުރަން ޖެހެނީ 25 އަހަރު ދުވަހުގެ މުއްދަތަށް ބަހާލައިގެން، އިންސްޓޯލްމަންޓްގެ ގޮތުގައި މަހަކު 7،500ރ. ދައްކާ ގޮތަށް ކަމަށެވެ. އަދި ފްލެޓްތަކުގެ މެނޭޖްމަންޓް ފީގެ ގޮތުގައި މަހަކު 1000ރ. ނަގަން ނިންމާފައިވާ ކަމަށް ވެސް އެޗްޑީސީން ބުނެ އެވެ.\nއެޗްޑީސީން ބުނީ، ޑައުންޕޭމަންޓްގެ ގޮތުގައި ދައްކާ ފައިސާ ފްލެޓްގެ ޖުމްލަ އަގުން އުނިކޮށް، މަހު ކުލި އެ އަގާ އެއްގޮތަށް ކުޑަކުރެވޭނެ ކަމަށެވެ. އަދި ފްލެޓެއް ފައިސާ ދައްކަން ކަނޑައަޅާފައިވާ މުއްދަތު ކުޑަކުރަން ބޭނުންވާ މީހުންނަށް ވެސް އެ ފުރުސަތު ލިބޭނެ ކަމަށް އެޗްޑީސީން ބުނެ އެވެ.\nފްލެޓް އެއްބަސްވުމުގައި ސޮއިކުރާ، ތާރީހުން ފެށިގެން ތިން މަސް ދުވަހުގެ މުއްދަތަކަށް އެއްްވެސް ފައިސާއެއް ދައްކަން ނުޖެހޭ ގޮތަށް ސަރުކާރުން ކަނޑައަޅާފައިވަނީ ފްލެޓްތައް ހަވާލުކުރާއިރު ފިނިޝިން މަސައްކަތް ނުނިމެނޭތީ އެކަން ކުރުމަށެވެ. ކުލި ދައްކަން ނުޖެހޭ އެ ތިން މަހަކީ ފްލެޓުތަކުގެ ފިނިޝިން މަސައްކަތް ކުރުމަށް ދޭ ތިން މަހެވެ. އެ ފްލެޓުތައް ދޫކުރާއިރު ބޮކި ފަންކާ ހަރުކޮށްފައި ނުހުންނާނެ އެވެ. މުށި ޖަހައި ކުލަ ލައި ފިކްސްޗާސް އެންޑް ފިޓިންގްސް ހަރު ކުރަން ޖެހޭނީ އެ ފްލެޓު ލިބޭ ފަރާތްތައް އަމިއްލަ އަށެވެ.


SunOnline: America ah gonjehumahfahu Hong Kong gai salaamathaa behey Qaanoonu thanfeezu kuran China n inmaifi\nއެމެރިކާއަށް ގޮންޖެހުމަށްފަހު ހޮންގްކޮންގްގައި ސަލާމަތާބެހޭ ގާނޫނު ތަންފީޒުކުރަން ޗައިނާ ނިންމައިފި\nމުހައްމަދު ޖަވާދު ޔޫސުފު 28 May 2020, 19:56\nވެރިކަމުގެ ޚާއްސަ ނިޒާމެއް އޮންނަ ޗައިނާގެ ސަރަހައްދެއްކަމަށްވާ ހޮންގްކޮންގްގައި އަމަނާބޭހޭ ޚާއްސަ ގާނޫނެއް ތަންފީޒު ކުރަން ޗައިނާގެ ޕާލަމެންޓުން މިއަދު މިވަނީ ނިންމާފައެވެ.\nޗައިނާގެ ޕާލަމެންޓް ކަމަށްވާ "ނެޝަނަލް ޕީޕަލްސް ކޮންގްރެސް"ގެ ބޮޑު އަޣްލަބިއްޔަތަކުން މިއަދު ނިންމާފައިވަނީ ހޮންގްކޮންގްގެ މިނިވަންކަމާއި ސިޔާދަތު ރައްކާތެރި ކުރުމަށްޓަކައި އަމަނާ ބޭހޭ ޚާއްސަ ގާނޫނެއް ޗައިނާގެ ޕާލަމެންޓުން ފާސްކޮށް އެސަރަހައްދުގައި ތަންފީޒު ކުރުމަށެވެ. ޗައިނާގެ ޕާލަމެންޓްގެ ދާއިމީ ކޮމިޓީއަކުން މިޤާނޫނު ޑްރާފްޓުކުރުމުގެ މަސައްކަތް ދެމަސްދުވަހުގެ ތެރޭގައި ކޮށް ނިންމުމަށް ފަހު ޕާލަމެންޓުގެ ތަޅުމުގައި މަޝްވަރާ ކޮށް އެގާނޫނު ފާސްކުރުމަށްވެސް މިއަދުވަނީ ނިންމާފައެވެ.\nޗައިނާގެ އަމާޒު ހަތަރު ކަމަކަށް\nމި ގާނޫނު އަމާޒު ކުރުމަށް ޗައިނާއިން ރާވާފައިވަނީ މައިގަނޑު ހަތަރުކަމަކާ ކުރިމަތިލުމަށެވެ. އެއީ ހޮންކޮންގްގައި މިދިޔަ އަހަރުން ފެށިގެން ހިނގަމުންދާ ވަކިވެގަތުމުގެ ހަރަކާތްތައް ހުއްޓުވުމާއި އަމުރަށް ނުކިޔަމަންތެރިވުމުގެ ހަރަކާތްތައް ހުއްޓުވުމާއި ބޭރުގެ ބާރުތަކުން ހޮންގްކޮންގްގެ ދާޚިލީ ކަންތައްތަކުގެ ތެރެއަށް ވަންނަ ވަނުން ހުއްޓުވުމާއި ޓެރަރިޒަމްގެ އަމަލުތައް ހުއްޓުވުމުގެ މައްޗަށެވެ.\nމިދިޔަ އަހަރުގެ ކުރީކޮޅުން ފެށިގެން އެއަހަރުގެ ފަހުކޮޅާ ހަމައަށް ހޮންކޮންގްގައި ވަނީ ޗައިނާއާ ދެކޮޅަށް ވަރުގަދަ މުޒާހަރާތަކެއްކޮށްފައެވެ. އެ މުޒާހަރާތައް ހޫނުވެ އެތަށް މަހަކަށް ދިގުލައިގެން ދިޔައިރު އެމުޒާހަރާތަކުގައި ވަނީ ހޮންގްކޮންގް ޗައިނާއިން ވަކިވެގަނެ އަމިއްލަ މިނިވަންކަން އިއުލާނު ކުރުމަށްވެސް ގޮވާލާފައެވެ. މީގެއިތުރުން ގާނޫތަކަށް ގޮންޖަހައި ނުކިޔަމަންތެރިކަން ދައްކައި ސަރުކާރުގެ އިމާރާތްތަކުގައި ހުޅުޖެހުންފަދަ ޓެރަރިޒަމްގެ އެތަށް އަމަލެއްވެސް މުޒާހަރާތަކުގައިވަނީ ހިންގާފައެވެ.\nޗައިނާގެ ޕާލަމެންޓް ނުވަތަ ނެޝަނަލް ޕީޕަލްސް ކޮންގްރެސް\nއެންމެފުރަތަމަ މުޒާހަރާތައް ފެށުނީ ހޮންގްކޮންގެ ކުށްވެރިން ޗައިނާއަށް ގެންގޮސް އަދަބު ދެވޭގޮތަށް ކުށްވެރިންނާބެހޭ ހޮންގްކޮންގްގެ ގާނޫނަށް ބަދަލުގެނަމުގެ ބިލެއް ފާސްކުރަން ހޮންގްކޮންގެ ސަރުކާރުން މިދިޔައަހަރުގެ ކުރީކޮޅު އެސަރަހައްދުގެ ޕާލަމެންޓަށް ހުށަހެޅުމުންނެވެ. ނަމަވެސް މުޒާހަރާތައް ހޫނުވުމާއެކު ހޮންގްކޮންގްގެ ސަރުކާރުންވަނީ އެބިލް އަނބުރައި ގެންގޮސްފައެވެ.\nމިއާއެކުވެސް މުޒާހަރާތަކަށް ހުއްޓުމެއް ނައިސްކުރިޔަށް ދިޔައެވެ. އަދި އެންމެފަހުން މުޒާހަރާތައް ބަދަލުވީ ހޮންގްކޮންގް ޗައިނާއިން ވަކިވެގަނެ މިނިވަންކަން އިޢުލާނުކުރުމަށާއި ހޮންގްކޮންގްގައި ހުޅަނގުގެ ޑިމޮކްރަސީ ތައާރަފް ކުރުމަށް ގޮވާލާ މުޒާހަރާތަކަކަށެވެ.\nއެމުޒާހަރާތަކުގެ ސަބަބުން އެދުވަސްވަރު ޗައިނާ ވަނީ ވަރަށް ބޮޑަށް ރުޅިއައިސްފައެވެ. މިގޮތުން ބާރުގެ ބޭނުންކޮށްގެން މުޒާހަރާތައް ރޫޅާލައި އެކަމުގައި އިސްކޮށް އުޅޭ އެކްޓިވިސްޓުން ހައްޔަރުކުރަން ޖެހިދާނެކަމުގެ އިންޒާރު އެތަށްފަހަރަކު ޗައިނާއިން ދިނެވެ. ނަމަވެސް އެކަން ޗައިނާ ތަންފީޒު ކޮށްފައެއް ނުވެއެވެ.\nމުޒާހަރާތައް ކުރިޔަށްދިޔަ ދުވަސްވަރު ޗައިނާއިންވަނީ އެކަމުގެ ފަހަތުގައިވަނީ ބޭރުގެ ބާރުތަކެއްކަމަށް އެތަށްފަހަރަކު ތުހުމަތުކޮށްފައެވެ. އެއީ ކޮންބާރުތަކެއްކަން ސީދާ ނުބުނި ނަމަވެސް ޗައިނާގެ ތުހުމަތުގެ އިނގިލި ދިއްކުރަނީ އެމެރިކާއަށާއި އިނގިރޭސިވިލާތަށެވެ.\nއިންސާނީ ހައްގުތަކާއި ޑިމޮކްރަސީގެ ނަމުގައި ޓެރަރިޒަމް\nއިންސާނީ ހައްގުތަކާއި ޑިމޮކްރަސީގެ ނަމުގައި ގައުމުތަކުގައި ހަމަނުޖެހުމާއި ޓެރަރިޒަމްގެ އަމަލުތައް ހިންގުމަށް ހިއްވަރު ދިނުމުގެ ތާރީޚެއް އެމެރިކާއާއި އިނގިރޭސިވިލާތުގައި އޮންނަ ކަމަށް ޗައިނާގެ މީޑިއާއިން އެދުވަސްވަރު ތުހުމަތު ކުރިއެވެ. ހޮންގްކޮންގް ގެ މުޒާހަރާތައް ހުއްޓުމަކަށްއައީ މިދިޔަ ޑިސެމްބަރު މަހު ޗައިނާއިން ކޮރޯނާ ވައިރަސް ފެނި އެވައިރަސް ހޮންގްކޮންގް އަށްވެސް ފެތުރުމާ ގުޅިގެންނެވެ.\nގައުމީ ސަލާމަތާބެހޭ ގާނޫނުގެ ނަމުގައި ޗައިނާގެ ޕާލަމެންޓުން ހޮންގްކޮންގްގައި ތަންފީޒު ކުރަން މިއަދު ނިންމި ގާނޫނުގެ ހަގީގީ ބޭނުމަކީ ބޭރުގެ ތާއީދާއެކު ހޮންކޮންގްގައި ހިނގަމުން ގެންދާ ވަކިވެގަތުމުގެ ހަރަކާތްތައް ހުއްޓުވުމެވެ. މި ގާނޫނު ހޮންގްކޮންގްގައި ތަންފީޒު ކުރުމަށް ޗައިނާގެ ޕާލަމެންޓުން ނިންމާފައި މިވަނީ އެކަން ނުކުރުމަށް އެމެރިކާއިން ޗައިނާއަށް ހަރުކަށި އިންޒާރު ތަކެއް ދީފައިވަނިކޮށެވެ.\nއެމެރިކާގެ ޚާރިޖީ ވަޒީރު މައިކް ޕޮމްޕެއޯވަނީ ޗައިނާއިން މި ގާނޫނޫ ފާސްކޮށް ހޮންގްކޮންގައި ތަންފީޒު ކުރާނަމަ ހޮންގްކޮންގްއަކީ ވެރިކަމުގެ ޚާއްސަ ނިޒާމެއް އޮންނަ ސަރަހައްދަކަށް ނުވާނެކަމުގެ އިންޒާރު ދެއްވާފައެވެ. އަދި ޗައިނާއަކީ ވެރިކަމުގެ ދެ ނިޒާމެއް އޮންނަ ގައުމެއް ކަމަށް މީގެފަހުން އެމެރިކާ ގަބޫލު ނުކުރާނެކަމުގެ އިންޒާރުވެސް ޕޮމްޕެއޯ ދެއްވިއެވެ.\nޗައިނާ އޮތީ އެމެރިކާ ކުރިމަތީގައި ފަހަތަށް ޖެހޭ ގޮތަކަށް ނޫން\nނަމަވެސް ޗައިނާ އޮތީ އެމެރިކާއަށް ދޫދޭ ގޮތަކަށް ނޫނެނެވެ. ޗައިނާގެ ޚާރިޖީ ވަޒީރު ވާންގް ޔީ ވަނީ ޕޮމްޕެއޯގެ އިންޒާރަށް ގޮންޖައްސަވައި އެ ގާނޫނު ފާސްކޮށް ހޮންގްކޮންގްގައި ތަންފީޒު ކުރުމުގެ ކަންތައް އަވަސްކުރަންޖެހޭ ކަމަށް ވިދާޅުވެ ރައްދު ދެއްވާފައެވެ. ގައުމީ ސަލާމަތާބެހޭ ގާނޫނޫ ހޮންގްކޮންގް ގައި ތަންފީޒުކުރަން ޗައިނާގެ ޕާލަމެންޓުގެ ބޮޑު އަޣްލަބިއްޔަތަކުން ނިންމުމަކީ ހޮންގްކޮންގެ ކަންކަމާ ނުބެހުމަށް ޗައިނާއިން އެމެރިކާއަށާއި އިނގިރޭސިވިލާތަށް ދޭ އިންޒާރެކެވެ. ޗައިނާގެ ނިންމުމާ ގުޅިގެން އެމެރިކާގެ ޚާރިޖީ ވަޒީރު ވަނީ ހޮންގްކޮންގް އާ ދެކޮޅަށް ވިޔަފާރީގެ ގޮތުން ދަތިކުރުމުގެ ފިޔަވަޅުތަކެއް އަޅާނެކަމުގެ އިންޒާރު ދެއްވާފައެވެ.\nހޮންގްކޮޮންގްގައި ޗައިނާއާ ދެކޮޅަށް ކުރާ މުޒާހަރާތައް\nހޮންގްކޮންގްއަކީ 100 އަހަރުވަންދެން އިނގިރޭސީންގެ އިސްތިއުމާރުގެ ދަށުގައި އޮތުމަށްފަހު މިނިވަންވި ސަރަހައްދަކަށްވާތީ ހޮންގްކޮންގްގެ އިންވެސްޓްމަންޓާއި ވިޔަފާރީގެ ގާތްގަނޑަކަށް 80 އިންސައްތަ ހިއްސާ ކުރަނީ އެމެރިކާއާއި އިނގިރޭސިވިލާތާ އަދި ޔޫރަޕްގެ ކުންފުނިތަކުންނެވެ. އެމެރިކާއިން ފިޔަވަޅު އަޅައިފިނަމަ އޭގެ ގެއްލުން ބޮޑަށް ލިބޭނީ ހުޅަނގުގެ ކުންފުނިތަކަށެވެ.\nހޮންގްކޮންގްއަކީ ޗައިނާގެ ބިޔަ އިގްތިސާދުގެ އެންމެ4އިންސައްތަ ހިއްސާ ކުރާ ސަރަހައްދެކެވެ. އެހެންކަމުން ހޮންގްކޮންގްއާ ދެކޮޅަށް އެމެރިކާ އަޅާ ފިޔަވަޅުތަކުން ޗައިނާގެ އިގްތިސާދަށް އަސަރު ކުރުމުގެ ބަދަލުގައި އަސަރުކުރާނީ އެސަރަހައްދުގެ އިގްތިސާދު ބަރޯސާވެފައިވާ ހުޅނގުގެ ކުންފުނިތަކަށެވެ.\nހަތް މިލިޔަން މީހުންގެ ކުޑަކުޑަ އާބާދީ އެއްއޮންނަ ތޮއްޖެހިފައިވާ ހޮންގްކޮންގްއަކީ ޗައިނާގެ އެހެން ސަރަހައްދުތަކާ ޚިލާފަށް އާންމުންނަށް ގެދޮރުގެ ދަތިކަން ވަރަށް ބޮޑު ސަރަހައްދެވެ. އެކަން އެގޮތަށް ވެފައިވަނީ އިނގިރޭސީންގެ އިސްތިއުމާރުގެ ދުވަސްވަރުގައެވެ.\nއިނގިރޭސީންގެ އަޅުވެތިކަމުން ހޮންގްކޮންގް މިނިވަންވީ 1997 ވަނައަހަރު\n1997 ވަނަ އަހަރު އިނގިރޭސީންގެ އަތްދަށުން މިނިވަންވި ހޮންގްކޮންގް އަކީ ޗައިނާގައި އޮންނަ ވެރިކަމާ ޚިލާފަށް ހުޅަނގުގައި އޮންނަ ބާވަތުގެ ވެރިކަމުގެ ނިޒާމެއް އޮންނަ ސަރަހައްދެކެވެ. އެ ނިޒާމު 2047 ވަނަ އަހަރާ ހަމައަށް ބޭއްވުން ހޮންގްކޮންގެ މިނިވަންކަމާބެހޭގޮތުން 1997 ވަނައަހަރު ޗައިނާއާއި އިނގިރޭސިވިލާތުން ސޮއިކުރި އެއްބަސްވުން ބުނެއެވެ.\nއެހެންކަމުން ޗައިނާގެ ސިޔާދަތުގެ ދަށަށް ހޮންގްކޮންގް އައުމަށްފަހުވެސް ޗައިނާ އަމަލުކުރަމުން ގެންދަނީ އެއެއްބަސްވުމުގައިވާ ގޮތުގެ މަތިންނެވެ. ހޮންގްކޮންގް ގެ ހުރިހާ ކަމެއްވެސް ހޮންގްކޮންގްގެ ސަރުކާރުން ކުރާ ގޮތަށެވެ. ނަމަވެސް ހޮންގްކޮންގެ އަމަނާއި ސަލާމަތާބެހޭ ކަންތައްތަކާ އަދި ޚާރިޖީ ގުޅުންތަކުގެ ބާރު އެއެއްބަސްވުމުގެ ދަށުން ލިބެނީ ޗައިނާއަށެވެ.\nހޮންގްކޮންގް އަކީ ވެރިކަމުގެ ޚާއްސަ ނިޒާމެއް އޮންނަ އަދި ލާމަރުކަޒީ ބޮޑެތި ބަރުތަކެއް ދީފައިވާ ޗައިނާ ގެ ސަރަހައްދެއް ކަމަށްވާއިރު ހޮންގްކޮންގްގައި އެސަރަހައްދުގެ ރައްޔިތުން އިންތިޚާބު ކުރެވާ ޕާލަމެންޓެއް (ލެޖިސްޓްލޭޓިވް ކައުންސިލެއް) އޮވެއެވެ. ޗައިނާއާއި އިނގިރޭސިވިލާތުން ސޮއިކުރި އެއްބަސްވުމުގައިވާގޮތުން ހޮންގްކޮންގްގައި ތަންފީޒުކުރާ ގާނޫނުތައް އެކުލަވާލާނީ އެ ކައުންސިލުންނެވެ. ނަމަވެސް ހޮންގްކޮންގްގެ ސަރުކާރުގެ ވެރިއާ (ޗީފް އެގްޒެކެޓިވް) އައްޔަން ކުރާނީ ޗައިނާއިންނެވެ.\nއެމެރިކާއާއި އިނގިރޭސިވިލާތުގެ ކަންބޮޑުވުން\nއެމެރިކާއާއި އިނގިރޭސިވިލާތުގެ ކަންބޮޑުވުމަކީ ގައުމީ ސަލާމަތުގެ ނަމުގައި ޗައިނާއިން ހޮންގްކޮންގްގައި ތަންފީޒުކުރަން ނިންމި ޤާނޫނާއެކު ހޮންގްކޮންގުގައި ޗައިނާގެ ބާރާއި ނުފޫޒު އާދަޔާ ޚިލާފަށް ގަދަވެގެންދާނެތީއެވެ. އަދި މި ގާނޫނަކީ ޗައިނާއާއި އިނގިރޭސިވިލާތުން ސޮއިކުރި އެއްބަސްވުމާ ޚިލާފު އަމަލެއްކަމަށް އެދެގައުމުން ދެކޭތީއެވެ.\nހޮންގްކޮންގްއަކީ ޚާއްސަ ސަރަހައްދެއް ނަމަވެސް އެއީ ޗައިނާގެ ބިމުކެވެ. އަދި އެއީ ޗައިނާގެ ސިޔާދަތުގެ ދަށުގައި އޮންނަ ސަރަހައްދެކެވެ. އެހެންކަމުން މިމައްސަލާގައި ޗައިނާ އޮތީ އެމެރިކާއަށްވެސް އަދި އެހެން ފަރާތަކަށްވެސް ކުޑަވެސް ދުލެއް ދޭގޮތަކަށް ނޫނެވެ. ޗައިނާ އެތަށް ފަހަރަކުވަނީ ހޮންގްކޮންގް ދާޚިލީ ކަންކަމާ ނުބެހުމަށް ބޭރުގެ ފަރާތްތަކަށް އިންޒާރު ދީފައެވެ.\nހޮންކޮންގުގައި މުޒާހަރާ ކުރާ ފަރާތްތަކުންވަނީ ކޮވިޑް-19 ގެ ބިރުވެރިކަމާއެކުވެސް އެ ގާނޫނާ ދެކޮޅަށް އަޑުއުފުލުމަށް މަގުތަކަށް ނުކުމެ ނުރުހުން ފާޅުކޮށްފައެވެ. އަދި ކުރިޔަށް އޮތް ދުވަސްތަކުގައި މިގާނޫނާ ދެކޮޅަށް ހޮންގްކޮންގްގައި ބޮޑެތި މުޒާހަރާތަކެއް ކުރުމަށްވެސް އެސަރަހައްދުގެ އެކްޓިވިސްޓުން ގެންދަނީ ރާވަމުންނެވެ. ނަމަވެސް ގައުމީ ސަލާމަތާބެހޭ ގާނޫނު ތަންފީޒު ކުރަންފެށުމުން ހޮންގްކޮންގް ގެ އެކްޓިވިސްޓުން ހައްޔަރުކޮށް އެމީހުންނާ ދެކޮޅަށް ހަރުކަށި ފިޔަވަޅު އެޅުމުގެ ބާރު ޗައިނާއަށް ލިބިގެންދާނެއެވެ. މިކަމުގައި އެހެން ފަރާތެއްގެ ފާޑު ކިޔުމަކަށް ޗައިނާ ނުބަލާނެއެވެ.


މައިމީހާގެ ފައިތިލަދަށުން ސުވަރުގެ ހޯދަން އަނބިމީހާއަށް އަނިޔާވެރިވެ ހިތުގަ ޖައްސާ ރޮއްވުމެއް ނެތް!: މުފްތީ މެންކް\nސުވަރުގެވަނީ މައިމީހާގެ ފައިތިލަދަށުގައިކަމަށް ބުނާ ބުނުމަކީ އަނބިމީހާ ދީނީ ގޮތުން ބްލެކްމޭލްކުރުން ކަމަށް ހަދައިގެން ނުވާނެއެވެ! މައިމީހާދެކެ ވާންޖެހޭ ލޯތްބަކީ ވަރަށް ތަފާތު ލޯތްބެކެވެ! މައިމީހާގެ ފައިތިލަދަށުން ސުވަރުގެ ހޯދަން މައިމީހާއަށް ހެޔޮކޮށް ހިތާށެވެ! އެހީތެރިވެދޭށެވެ! އޯގާތެރިވާށެވެ!\nނަމަވެސް އެކަންކަން ކުރަން އަނބިމީހާ އާއިމެދު ގޯސްކޮށް ކަންކަންކޮށް ހިތުގައި ޖައްސައިގެން ނުވާނެއެވެ! އަނބިމީހާގެ ލޮލުން ކަރުއަޅަންޖައްސައި ކަރުނަ ނުހިކޭނެ ގޮތަށް ރޮއްވައިގެން ނުވާނެއެވެ! އެއިރުން އެވެވެނީ އަނިޔާވެރިއެވެ. އަނބިންނަށް އަނިޔާވެރިވުމަކީ ފިރިންނަށް ކުރެވޭނެ އެންމެ ބޮޑު އެއް ފާފައެވެ.\nޢާއިލާ އެކުގައި ދިރިއުޅޭނަމަ ދެމަފިރިންގެ މެދުގައި އެންމެ ގިނައިން ކުރިމަތިވާ އެއް މައްސަލައަކީ ތިމާގެ މައިމީހާ އާއި އަންހެން ކޮއްކޮއިންގެ ކިބައިން އަންނަ މައްސަލަތަކެވެ. މިފަދަ ކަންކަން ކުރިމަތިވުމަކީ ވަރަށް ގިނައިން މެދުވެރިވާ ކަމެކެވެ. މިފަދަ ކަމަކާއި ގުޅިގެންވެސް އަނބީމާއަކީ ބޭރުން ގެނެވުނު އަންހެނަކަށްވީތީ އޭނާއަށް ބުރަވެ މައިމީހާ އާއި ތިމާގެ އަމިއްލަ ޢާއިލާ އެދޭ ގޮތަށް ކަންކަން ނިންމައިގެން ނުވާނެއެވެ. ކަންކަން ނިންމަންވާނީ ﷲ ތަޢާލާ އަންގަވާފައިވާ ފަދައިން އިންޞާފުންނެވެ.